
Quamquam  paene  innumerabiles  videntur  libri,  quibus  et 
priorum  temporum  et  nostrae  aetatis  viri  docti,  quid  de  Cice- 
ronis auctoritate  et  sententiis  judicandum  esset,  in  omnes  fere 
partes  accuratissime  disputaverunt,  tamen  in  eam  rem,  quam 
hoc  libello  tractaturus  sum,  nemo  adhuc,  quantum  scio,  ita 
quidem,  ut  mihi  propositum  est,  diligentius  inquisivit.  Nam 
Drumannus  quoque,  etsi  in  notissimo  illo  libro  de  Ciceronis 
vita  moribusque  et  studiis  uberrime  disseruit,  pauca  tantum 
attulit  ad  ejus  de  Graecorum  ingenio  et  litteris  judicium  illu- 
strandum. Praeterea  autem,  ut  libros,  quibus  in  universum  aut 
de  Cicerone  aut  de  Romanorum  litteris  agitur,  omittam,  haec 
maxime  scripta,  quamquam  non  ad  ipsam  rem  propositam 
spectant,  nonnulla  tamen  memoria  digna  mihi  praebuerunt: 
van  Heusde,  Cicero  (piXojclazcov 

Deuerling,  Ciceros  Bedeutung  fiir  die  romische  Litteratur 
V.  Clavel,  de  Cicerone  Graecorum  interprete ; 
quibus  libris  addendum  est  opusculum  illud  Petri  van  der  Chys 
in  annalibus  academiae  Gandavensis  annorum  h.  s.  XXIV.  et 
XXV.  in  lucem  editum,  quo  Ciceronis  de  Graecis  judicia  in 
quaestionem  vocantur. 2)  De  quo  libello,  cum  propius,  quam 
ceteri,  quorum  mentionem  feci,  ad  meum  consilium  accedat, 
paucis  liceat  disserere.  Ac  primum  quidem  P.  v.  d.  Chys  per- 
multa profert,  quae  ab  hac  quaestione  prorsus  aliena  sunt  et 

‘)  Geschichte  Roms  Bd.  5 u.  6. 

D Ut  accuratius  hujus  libelli  argumentum  cognoscatur,  haud 
mutile  videtur  integrum  titulum  proferre. 

P.  0.  van  der  Chys  responsio  ad  quaestionem  ab  ordine  philo- 
sophorum in  Academia  Gandavensi  propositam: 

Quaeritur,  ut  ex  operibus  Ciceronis  non  tantum  omnia  illa  loca 
deinceps  seligantur,  quibus  ipse  quascumque  tandem  ob  caussas  aut 
aeque  aut  inique  de  Graecis  judicasse  censendus  sit,  verum  etiam,  ut 
illa  judicii  sive  aequitas  sive  iniquitas  argumentorum  rationibus  probetur. 

plura  etiam  omittit,  de  quibus  mihi  accurate  agendum  erit:  ita 
enim  ex  quaestione  proposita  rem  instituit,  ut  omnes  tractaret 
locos,  quibus  universe  de  Graecis  sermo  est,  prorsus  omitteret 
eos,  ubi  Cicero  de  singulis  hujus  populi  viris  judicat.  Accedit, 
quod  ratio  disputandi  ac  judicandi  illi  probata  minime  mihi 
placet.  Nam  cum,  ut  plerique  ante  nostram  aetatem,  in  eorum 
sit  numero,  qui  ingenti  oratoris  Ciceronis  admiratione  commoti 
omnia  paene  in  eo,  si  minus  laudari  possunt,  certe  ita  defen- 
denda et  interpretanda  esse  arbitrantur,  ut  gloriae  ejus  quam 
minima  detrahatur  particula,  multo  lenius  de  iis  locis  judicat, 
ubi  Ciceronem  inique  de  Graecis  disputasse  negari  non  potest: 
dicit  enim  haud  semel  solam  fere  iniquitatis  caussam  fuisse 
illius  nimium  et  paene  caecum  patriae  amorem,  quamquam,  qui 
nunc  sine  ira  et  stadio  judicare  vult,  facere  non  poterit,  quin 
concedat  saepissime  Ciceronem  — ut  hoc  loco  alias  caussas 
omittam  — ex  consulto  falsas  dixisse  sententias,  ut  superbiae 
Romanorum,  quippe  quorum  favoris  cupidissimus  esset,  blan- 
diretur. Sane  illum  hoc  non  intellexisse  vix  mirum  videtur, 
quoniam  tanta  in  eo  est  Ciceronis  admiratio,  ut  pag.  4 eum 
eximium  philosophum  appellare  non  dubitet  et  pag.  5 Crassi 
verbis  (d.  or.  1,195)  leviter  mutatis  ita  dicere  audeat:  „Biblio- 
thecas  mehercule  plurimorum  librorum,  recentiorum  inprimis  uiia 
mihi  videntur  Ciceronis  opera  et  auctoritatis  pondere  et  utilitatis 
ubertate  superare.^  Praeterea  in  judiciis  Ciceronis  examinandis 
fere  prorsus  id  attendere  neglexit,  quod  interdum  haud  levis 
momenti  esse  videbimus,  utrum  ipse  Cicero  sententiam  aliquam 
proferret  au  alium  hanc  dicentem  induceret.  Quae  cum  ita 
sint,  facile  intellegitur,  Petri  v.  d.  Chys  libellum  non  magno 
mihi  fuisse  usui.  Atque  cum  alius,  cujus  argumento  major  cum 
meo  intercedat  similitudo,  quod  sciam,  noii  exstet,  operae  pretium 
videtur,  quid  cum  de  ingenio  et  litteris,  tum  de  poetis  Graecorum 
Cicero  senserit,  ita  exponere,  ut  etiam  ea,  quae  de  Latinis 
litteris  protulit,  quantum  opus  videtur,  respiciam:  quam  quae- 
stionem ad  ingenium  moresque  et  ad  scripta  Ciceronis  recte  aesti- 
manda non  prorsus  inutilem  esse  futuram  mihi  persuasum  est.^) 

Notandum  videtur  omnes  Ciceronis  locos  ex  editione  altera 
Orellii  a C.  Halmio  et  G.  Baitero  ad  finem  perducta  ita  me  prolaturum, 
ut  paragraphos  (non  capita)  singulorum  librorum  indicem. 

Priusquam  autem  ad  ipsam  rem  accedamus,  aptum  videtur 
quam  brevissime  nonnulla  in  universum  disputare,  quibus,  quam 
rationem  ac  viam  ad  singula  Ciceronis  judicia  ex  singulorum 
locorum  natura  ac  conditione  aeque  ac  juste  ponderanda  in- 
eundam esse  putem,  demonstretur.  Ac  primum  quidem  nemo, 
opinor,  dubitabit  concedere  quas  in  epistulis  Cicero  proferat 
sententias  maximam  quidem  partem  digniores  esse,  quibus  fidem 
habeamus,  quam  quae  in  libris  rhetoricis  et  philosophis  in- 
veniantur, eas  autem,  quae  in  orationibus  exstent,  cum  per  se 
nullam  fere  auctoritatem  habeant,  parvi  tantum  esse  momenti. 
Plerasque  enim  epistulas  non  eo  consilio  Cicero  conscripsit,  ut 
in  publicum  prodirent,  easque  potissimum,  quae  ad  nostram 
quaestionem  majoris  momenti  sunt,  ad  homines,  quibuscum  ar- 
tissimis aut  familiae  aut  amicitiae  vinculis  conjunctus  erat,  ut 
ad  Quintum  fratrem^  et  Atticum  dedit,  quos  cur  veram  suam  de 
his  rebus  sententiam  celavisse  putandus  sit,  probabilis  caussa 
inveniri  non  potest.  Longe  autem  aliter  judicandum  est  de 
libris  rhetoricis  et  philosophis.  Quamquam  enim  ne  in  his 
quidem  ita  ad  populi  judicium  verba  ei  accommodanda  erant, 
ut  in  orationibus,  tamen,  qui  vel  strictim  illos  libros  perlegerit, 
intellecturum  puto  Ciceronem,  ut  erat  hominum  assensus  cupi- 
dissimus, saepissime  aliter,  ac  sentiebat,  judicasse,  ne  superbam 
opinionem  civium  suorum,  qui  Graecos  eorumque  litteras  aut 
parvi  aestimabant  aut  prorsus  despiciebant,  laederet  atque  offen- 
deret. Atque  ad  hanc  caussam,  qua  monemur,  ne  omnibus 
sententiis  de  litterarum  Graecarum  dignitate  et  indole  in  his 
libris  prolatis  fidem  habeamus,  accedit  alia  ac  ne  haec  quidem 
levis  momenti , quod  Cicero  Platonem  secutus  — quamquam 
ejus  artem  aequare  minime  potuit  — magnam  illorum  librorum 
partem  in  dialogorum  formam  redegit:  quamobrem  ne  de  Ciceronis 
ipsius  sententia  per  errorem  judicemus,  saepe  hoc  quoque  quae- 
rendum est,  quo  tempore  et  a quibus  in  singulis  libris  hominibus 
disputatio  habita  esse  fingatur.  Nani  etsi  dubitari  non  potest, 
quin  haud  raro  prioris  maxime  temporis  homines,  ut  Scipionem, 
Laelium,  Crassum,  Antonium,  talia  disputantes  induxerit,  qualia 
et  in  personam,  quam  iidem  aliis  locis  apud  Ciceronem  ipsum 
agunt,  non  quadrant  et  non  solum  ex  ea  aetate,  qua  erant, 
sed  etiam  ex  indole  et  moribus  illorum  memoriae  traditis  ab  iis 

proferri  potuisse  haud  credibile  est'^),  tamen  hoc  quoque  per 
se  intellegitur  non  modo  non  omnes,  qui  disputationi  alicui 
intersunt,  Ciceronis  sustentare  posse  sententiam,  sed  etiam  eos, 
qui  in  universum  ita  inducti  sunt,  ut  hoc  facerent  — ut  in 
libris  de  oratore  Crassus  — tamen  nonnulla  non  tam  ex  Cice- 
ronis, quam  ex  sua  ipsorum  opinione  proferre.  Fortasse  autem 
hac  quoque  re  interdum  permotus  est,  ut  alios  sermonis  instituti 
partes-  suscipientes  induceret,  quia  ita,  cum  a veritate  non  rece- 
deret, superbiae  ac  vanitati  Romanorum  indulgere  poterat.  Ut 
autem  jam  ad  eos  progrediamur  dialogos,  in  quibus  Cicero  ipse 
partem  disputandi  sibi  sumpsit,  per  se  apparet  ea,  quae  ipse 
dicit,  ad  hanc  quaestionem  multo  maximi  esse  momenti.  Neque 
vero,  quae  ceteri  proferunt,  prorsus  neglegenda  videntur,  cum 
saepius  loci  alicujus  conditio  atque  universus  sententiarum  conexus 
nobis  persuadeant,  Ciceronem  cum  aliis  de  caussis,  tum  ne  nimius 
sui  ipsius  videretur  laudator,  alios  ea  exponentes  fecisse,  quae  ipse 
sentiebat.  — Quae  cum  ita  sint,  facillime  intellegitur  permultos 
librorum  rhetoricorum  et  philosophorum  locos,  antequam  iis  ad 
quaestionem  dijudicandam  uti  liceat,  eo  consilio  examinandos  esse, 
ut,  quantum  fidei  ex  rerum  conditione  iis  habendum  sit,  perspicia- 
mus,  quamquam  minime  negaverim  nos  ne  ita  quidem  semper  ad 
prorsus  certum  de  vera  Ciceronis  sententia  judicium  esse  per- 
venturos. — Denique  etiam  illud,  opinor,  interdum  spectandum 
erit,  quo  tempore  Cicero  singulos  libros  conscripserit,  nam  etsi 
omnes,  qui  ad  hanc  rem  majorem  habent  vim,  posterioribus 
aetatis  annis  ille  edidit,  tamen,  si  quid  video,  in  iis,  qui  supremis 
vitae  temporibus  i.  e.  post  pugnam  Pharsalicam  prodierunt, 
paullo  sincerius  et  aequius  de  litteris  Graecorum  judicat,  quam 
in  prioribus  libris.  Quod  cur  miremur,  nihil  est.  Nam  illis 
temporibus  jam  longius  in  tractandis  litteris  profecerat  easque 
tum  magis,  quam  antea,  solas  idoneas  existimavit,  quae  sibi 
consolationem  afferrent. 

lam  expositis,  quae  opus  videbantur;  ut,  quam  rationem  in 

cf.  ad  Att.  13,  19,  5:  Haec  Academica,  ut  scis,  cum  Catulo,  Lu- 
cullo, Hortensio  contuleram.  Sane  in  personas  non  cadebant;  erant 
enim  XoyixcoxeQa,  quam  ut  illi  de  iis  somniasse  unquam  viderentur. 

cf.  de  legg.  l,  5 sqq. ; ibid.  1,  57  ; ibid.  3,  14  fin.,  de  quibus  locis 
infra  erit  disputandum. 


universum  ad  rem  propositam  recte  dijudicandam  sequendam 
esse  putarem,  intellegeretur,  ad  ipsam  quaestionem  progredior. 
Quam  ita  instituere  in  animo  est,  ut  priore  parte,  et  quid  in 
universum  de  ingenio  et  litteris  Graecorum,  praesertim  si  cum 
Romanis  conferantur,  Cicero  senserit,  exponam  et  ejus  de  sin- 
gulis litterarum  generibus  praeter  poesim  judicium  leviter  attin- 
gam, posteriore,  quid  de  poetis  Graecis  judicaverit,  omnibus 
locis,  quos  ad  hanc  rem  pertinere  puto,  allatis  illustrem. 

Primum  igitur  quaerendum  est,  quid  de  ingenio  Graecorum 
Cicero  proferat.  Sunt  autem  loci,  ubi  pro  certo  affirmet  eos 
hac  re  a Romanis  esse  superatos;  sunt  alii,  ubi  illos  his  aut 
pares  esse  aut  nonnullis  quidem  rebus  etiam  praestare  ei  per- 
suasum fuisse,  quamquam  vix  semel  aperte  profitetur,  tamen  ex 
sententiarum  conexu  couicere  liceat.  Ut  autem  jam  ad  singula 
veniamus,  omissis  iis,  quae  iterum  atque  iterum  de  animorum 
Graecorum  levitate  disputat  — nam  haec  ad  mores  magis, 
quam  ad  ingenium  pertinent  — primum  ii  loci  examinandi  sunt, 
quibus  aut  simpliciter  aut  dubitanter  Romanorum  ingeniis  primas 
tribuit.  Qua  in  re  proficiscendum  videtur  a notissimo  illo  loco 
in  prooemio  primi  Tusculanarum  libri  (Tuse.  1,  1 sqq.),  quam- 
quam in  illo  tractando  nonnulla  proferenda  sunt,  quae  magis  ad 
posteriorem  partem  pertinent.  Extremis  igitur  paragraphi  primae 
verbis  Cicero  aperte  dicit,  si  qua  in  re  Romani  non  satis  pares 
videantur  Graecis,  hoc  eo  factum  esse,  quod  nollent,  non  quia 
ingeniis  inferiores  non  possent  eos  aequare.  Quam  sententiam 
a nostrae  aetatis  virorum  doctorum  judicio  sane  valde  abhorren- 
tem cum  in  iis,  quae  sequuntur  argumentis  probare  studeat,  ita 
res  tractanda  videtur,  ut  primum  has  ipsas  in  caussas  paullo 
diligentius  inquiramus,  tum  et  ex  hujus  ipsius  loci  natura  atque 
conditione  et  ex  aliis  locis  dijudicare  conemur,  utrum  Cicero  hoc 
loco  ex  animi  sententia  locutus  esse  an  consulto  a veritate 
recessisse  videatur.  Atque  tali  argumentatione  usus  est  (§  3), 
quasi  fieri  non  posset,  ut  Romani,  si  modo  tanta,  quantam  dicit, 
in  iis  fuit  litterarum  indoles,  etiam  priusquam  ad  eos  Graecae 
litterae  permanarent,  ex  sui  ipsorum  ingenii  viribus  magna  con- 
derent in  omni  litterarum  genere  opera.  Neglexit  et  hic  et 
alias  rem,  ut  ita  dicam,  primariam,  de  qua,  quamquam  minus 
arte  cum  quaestione  dijudicanda  cohaeret,  pauca  liceat  addere : 

nihili  enim  fecit  id,  qiiod  nunc  quidem  viri  docli  ad  ingenia 
singularum  gentium  recte  aestimanda  merito  summi  momenti 
esse  putant,  litteras  Graecas  quasi  ex  ipsa  hujus  populi  natura 
et  indole  natas,  Romanas  fere  totas  aut  a Graecis  translatas  aut 
certe  ad  eorum  praecepta  et  exempla  formatas  esse:  quam  rem 
ceteri  quoque  veteres  scriptores  minoris  fecisse  videntur,  quam 
debuerunt.  Ac  si  quis  dicat  me  in  hac  re  injuste  de  Cicerone 
judicare,  cum  is  ipso  hoc  loco,  de  quo  sermo  est,  de  initiis 
genuinae  et  domesticae  poesis  Romanae  nonnulla  proferat,  errat 
sine  dubio.  Ex  toto  enim  sententiarum  conexu  facile  est  ad 
intellegendum  hanc  solam  ob  caussam  locum  illum  Originum  a 
Cicerone  allatum  esse,  ne  veritatem  nimis  neglexisse  videretur. 
At  cum  id  efficere  vellet  valde  sero  Latinas  litteras  esse  ex- 
ortas, brevissime  de  earum  primordiis  dixit.  Quamquam  ne  illa 
quidem,  etiamsi  Cicero  prorsus  recte  judicasset,  satis  magna 
esset  caussa,  cur  litterae  Latinae  tanto  inferiores  essent  Graecis, 
nam  propemodo  duo  saecula  praeterierant,  ex  quo  Livius  An- 
dronicus has  Romam  transtulerat.  Quod  ipse  Cicero  sensisse 
videtur,  nam  alteram  affert  caussam  (§  3 fin.  §§  4 et  5),  quod 
Romae  parum  honoris  sit  habitum  poetis.  Sed  ne  hacc  quidem 
magni  momenti  est.  Quamquam  enim  vix  dubitari  potest,  quin 
honores  in  poetas  et  viros  doctos  collati  aliquid  valeant  ad 
studia  eorum  augenda,  tamen  monendum  est  et  Romanos,  si 
magna  in  iis  fuisset  litterarum  indoles,  majore  sine  dubio  honore 
illos  affecturos  fuisse  et  poetas  vere  ingeniosos,  etiamsi  minoris 
aestimentur,  tamen  hac  re  non  impediri,  quominus  ad  summum 
artis  perveniant  gradum.  Quam  rem  possum  permultis  probare 
exemplis,  sed  per  se  satis  certa  videtur.  Jam  vero  demonstrasse 
mihi  videor  nullius  fere  momenti  esse  argumenta,  quibus  judi- 
cium suum  Cicero  probare  studeat.  Priusquam  autem  illud 
alterum  quaeramus,  utrum  hoc  loco  ita  dixisse  videatur,  ut 
sentiebat,  necne,  alter  locus  proferendus  est,  quo  multo  brevius 
plane  idem  contendere  audet.  Nam  postquam  de  summo  dicendi 
studio  Romae  auditis  Graecorum  oratoribus  cognitisque  eorum 
litteris  exorto  disputavit,  d.  or.  1,  15  haec  dicit:  „Ingenia  vero 
(ut  multis  rebus  possumus  judicare)  nostrorum  hominum  multum 
ceteris  hominibus  omnium  gentium  praestiterunt.^  Quem  locum 
si  quis  solum  respiciat,  nihil  habeat,  cur  dubitet,  quin  Ciceroni 


7 


de  populi  Romani  ingeniorum  praestantia  plane  persuasum  fuerit. 
Neque  enim  satis  ei  visum  est  hoc  dilucidis  verbis  dicere,  sed 
auxit  sententiae  vim,  cum  affirmaret  multis  rebus  posse  judicari 
ingenia  Romanorum  multum  praestitisse.  Ne  vero  in  errorem 
incidamus,  primum  hoc  considerandum  est  libros  de  oratore 
ante  omnia  reliqua  opera  ad  eloquentiam  et  ad  philosophiam 
spectantia  Jam  anno  a.  Chr.  n.  55  a Cicerone  esse  compositos.®) 
Facile  igitur  potest  putari  eum  et  illo  tempore,  quo  nondum 
ita  diligenter  in  Graecorum  litteris  erat  versatus,  minus  quam 
postea  harum  virtutem  ac  dignitatem  novisse  et  quia  usque  ad 
illam  aetatem  solo  oratoris  munere  functus  verba  accommodare 
audientium  auribus  assueverut,  facilius  etiam,  quam  postero 
tempore,  a veritate  recessisse.  Equidem  vero  puto  hac  caussa 
secundo  loco  prolata  fere  sola  commotum  eum  esse,  ut  ita  judi- 
caret, nam  permultis  ex  locis  luculentissime  perspici  potest  et 
Ciceronem  nunquam  veritum  esse  contra  veritatem  dicere,  quoties 
hoc  utilius  ei  videretur,  et  plerosqiie  Romanos  etiam  tum  „ineptos 
Graeculos“  eorumque  litteras  satis  despexisse,  quamquam  doc- 
trina illa  externa  jam  longe  manaverat.  Qui  Graecarum  litte- 
rarum contemptus  qualis  et  quantus  fuerit,  primum  apparet  ex 
crebris  illis  locis,  ubi  Cicero  injuste  se  vituperari,  quod  tantum 
studium  cum  litteris  tum  philosophiae  Graecorum  tribuat,  ita 
ostendere  studet,  ut  concedat  tum  sane  reprehensione  se  dignum 
fore,  si  his  studiis  prohibitus  esset,  ne  reipublicae  operam 
daret.  Velut  „Hortensium“  hoc  consilio  ab  eo  conscriptum  esse 
constat,  ut  studia  philosophiae  contra  ejus,  a quo  liber  inscribitur, 
impetus  defenderet.  Initio  autem  primi  de  finibus  bonorum  et 
malorum  libri,  ubi  illum  libellum  memorat,  hanc  defensionem 
renovat,  simul  autem,  ut  vere  Romanum  se  praestet,  occasione 
oblata  utitur,  ut  facetum  illum  Lucilii  locum  de  Albucio  plane 
Graeco  valde  sibi  probari  dicat  ^),  quamquam  ipse  non  dubitat  ad 
Atticum  scribere  (1,  15,  1)  „quoniam  — praeter  ceteros 
X7]V6g  et  sumus  et  habemur^  et  (10,  1,  2)  „Ego  vero  Solonis, 
popularis  tui,  — ut  puto  etiam  mei  — legem  neglegam.“  Per- 


cf.  ad  Att.  4,  13,  2 — quae  epistula  hoc  anno  scripta  est  — 
„De  libris  oratoriis  factum  est  a me  diligenter.“ 

0 cf.  de  fin.  9. 

multos  autem  alienos  fuisse  a Graeca  doctrina  apparet  ex  iis, 
quae  Ac.  pr.  2,5  — 7 proferuntur,  inprimis  ex  verbis  § 5 „Sunt 
enim  multi,  qui  omnino  Graecas  non  ament  litteras, “ et  ex  eo, 
quod,  ut  studia  sua  tueatur,  ad  Catonis  et  Scipionis  exemplum 
provocat,  ut  saepissime,  qua  erat  infirmitate  animi,  in  talibus 
rebus  clarorum  pristinae  aetatis  hominum  auctoritate  nititur. 
Notabiliora  etiam  sunt  haec  verba  (or.  132)  ,, Uterer  exemplis 
domesticis,  nisi  ea  legisses;  uterer  alienis,  vel  Latinis,  si  ulla 
reperirem,  vel  Graecis,  si  deceret.“  Nam  P.  v.  d.  Chys  errasse 
mihi  videtur,  cum  in  libello  suo  pag.  30  ita  de  hoc  loco  disserit: 
„ Quare  autem  non  decuit?  Credo,  quia  longas  e Graecis  ora- 
toribus periodos  in  libro  Latino  Graece  afferre  ab  ejus  temporis 
consuetudine  abhorrebat.  Versus  quidem  Graecos  interponebant, 
item  breviores  sententias,  ut  in  epistulis  ad  Atticum,  sed  illud 
numquam  a Romano  videmus  usurpatum  esse.  Dicat  aliquis 
Ciceronem  exempla  quaedam  ex  iis  orationibus  Latine  reddere 
potuisse;  sed  de  eo  ne  cogitasse  quidem  videtur,  si  quidem 
ardens  oratio,  quam  memorat,  vel  optima  versione  expressa, 
necessario  restinguitur  et  de  vi  sua  tantum  amittit,  ut  exemplo 
quidem  inservire  nequeat. “ Atque  equidem  puto  ita  Ciceronem 
intellegi  voluisse  verba  sua:  „Timeo,  ne  Graecis  exemplis  su- 
perbiam Romanorum  laedam“,  quamquam  concedo  alias  eum 
talia  proferre  non  dubitasse.  Nam  contra  P.  v.  d.  Chys  sen- 
tentiam hoc  maxime  monendum  est  Ciceronem  saepius  docere, 
quam  bene  Graecos  libros  non  ad  verbum,  sed  ad  sensum  ita 
vertere  sciat,  ut  pristinam  vim  verba  retineant.  Ac  si  recte 
judico,  ex  iis  quoque,  quae  in  multis  dialogis  prioris  temporis 
homines  loquentes  facit,  suspicari  licet,  quam  vehementer  etiam 
Ciceronis  temporibus  multi  Romani  Graecis  litteris  se  opposuerint. 
Ac  dignissimi  memoria  videntur  complures  loci,  e quibus  in- 
tellegitur, quid  Crassus  et  Antonius,  longe  optimi,  si  Ciceroni 


*)  cf.  d.  opi  g.  or.  14:  «Converti  enim  ex  Atticis  duorum  eloquen- 
tissimoriim  nobilissimas  orationes  inter  seque  contrarias  Aeschini  et 
Demostheni;  nec  converti  ut  interpres,  sed  ut  orator,  sententiis  iisdem 
et  earum  formis  tanquam  figuris,  verbis  ad  nostram  consuetudinem 
aptis;  in  quibus  non  verbum  pro  verbo  necesse  habui  reddere,  sed 
genus  omne  verborum  vimque  servavi.  Non  enim  ea  me  annumerare 
lectori  putavi  oportere,  sed  tanquam  appendere." 


9 


credimus,  prioris  temporis  oratores,  de  Graecarum  litterarum 
studiis  senserint.  Primum  enim  ipso  initio  secundi  de  oratore 
libri  Cicero  Quinto  fratri  in  memoriam  revocat  magnam  ipsis 
pueris  fuisse  opinionem  L.  Crassum  non  plus  attigisse  doctrinae, 
quam  quantum  prima  illa  puerili  institutione  potuisset,  M.  autem 
Antonium  omnino  omnis  eruditionis  expertem  atque  ignarum 
fuisse,  quia,  ut  postea  docet,  (d.  or.  2,  4)  „Fuit  hoc  in  utroque 
eorum,  ut  Crassus  non  tam  existimari  vellet  non  didicisse,  quam 
illa  despicere  et  nostrorum  hominum  in  omni  genere  prudentiam 
Graecis  anteferre;  Antonius  autem  probabiliorem  hoc  populo 
orationem  fore  censebat  suam , si  omnino  didicisse  nunquam 
putaretur;  atque  ita  se  uterque  graviorem  fore,  si  alter  contem- 
nere, alter  ne  nosse  quidem  Graecos  videretur.  “ Quibus  cum 
verbis  plane  congruunt,  quae  ibid.  153  Antonium  disserentem 
inducit:  quamquam  opus  sit  Graecas  litteras  attingere,  tamen 
imprudentis  esse  hoc  confiteri.  Ejusdem  autem  generis  sunt 
Crassi  sententia  (d.  or.  1,  195),  ex  qua  unus  XII  tabularum 
libellus  praeferendus  est  bibliothecis  omnium  philosophorum,  et 
ejusdem  verba  (d.  or.  2,  21)  «Saeculis  multis  ante  gymnasia  in- 
venta sunt,  quam  in  iis  philosophi  garrire  coeperunt/*  Quem 
in  modum  etsi  facile  concedo  Ciceronis  temporibus  paucos  judi- 
casse ex  iis,  qui  ampliore  loco  nati  et  litteris  imbuti  erant,  tamen 
rarius,  opinor,  Cicero  haec  et  talia  proferentes  induxisset,  nisi 
«doctrina  aliunde  petita “ permultis  fuisset  odio.  Atque  idem 
eo  probatur,  quod  saepius  in  libris  rhetoricis  et  philosophis 
Graeci  vel  Graeculi  inepti  vocantur  ^)  — Denique  quam  aliam 
ob  caussam  in  actionis  Verrinae  secundae  oratione  IV.  ita,  ut 
fecit,  de  optimis  Graecorum  artificum  operibus  et  de  miro  hujus 
populi  talium  rerum  amore  dixisse  eum  putemus,  quam  quia 
judices  illa  opera  nihili  aestimare  ei  persuasum  erat?  — Sed 
haec  hactenus.  lam  id  quaerendum  est,  quid  re  vera  de  Grae- 
corum ingenio  senserit:  qua  de  re,  ut  quid  in  universum  di- 
cendum putem,  jam  nunc  indicem,  ita  fere  judico.  Persuasum 
mihi  est  ei  in  universum  Graecos  Romanosque  comparanti  hos 


«)  d.  or.  1,  47;  ib.  102;  ib.  221;  Tuse.  1,  S6  cf.  d.  or.  2,  10  — 20, 
ubi  falso  contenditur  Graecis  deesse  verbum  Latino  „ineptus“  respon- 
dens, cum  habeant  axaiQoq. 

illis  praestare  visos  esse,  praesertim  cum  eas  animi  atque  ingenii 
facultates,  quae  cum  ad  usum,  tum  ad  rempublicam  spectant, 
majoris,  ut  erat  homo  Romanus,  faceret,  quam  quae  ad  artes 
litterasque  et  ad  rerum  cognitionem  usui  sunt.  Omnibus 
autem  in  rebus  ingenia  Romanorum  Graecis  praeferenda  esse 
eum  vere  putasse  nego,  quamquam  interdum  nimia  sui  opinione 
ad  hanc  sententiam  eum  perductum  esse  credibile  est.  Ita  rem 
se  habere,  ut  omittam,  quae  or.  132  sine  dubio  non  ex  animi 
sententia  de  se  ipso  disseruit:  „ Nulla  me  ingenii,  sed  magna 
vis  animi  inflammat^  luculenter  probant  haud  pauci  loci,  quibus 
ingenia  Graecorum  magnis  laudibus  effert.  Velut  d.  or.  1,  22 
hos  non  solum  ingenio  et  doctrina,  sed  etiam  otio  studioque 
abundare  dicit  et  ibid.  3,  67  Crassum  homines  excellentissimis 
ingeniis  ac  paullo  post  doctissimos  homines  otio  nimio  et  in- 
geniis uberrimis  affluentes  eos  appellantem  inducit.  Hi  duo  loci 
ad  Ciceronis  Graecos  laudandi  rationem  illustrandam  aptissimi 
sunt.  Ipsis  enim  laudibus  otii  Graecorum  mentionem  ita  inseruit, 
ut  tacite  indicaret,  hoc  maxime  facultatem  praebuisse  Graecis 
ad  litterarum  studia  excolenda,  cum  Romani  omnem  operam  ad 
rempublicam  semper  conferrent.  Praeterea  ea  quoque  re  Grae- 
corum in  litteris  praestantiam  occulte  concedere  videtur,  quod 
iterum  atque  iterum  cum  Romanis  quoque  opus  esse  Graecas 
litteras,  tum  se  ipsum  his  maxime  ad  virtutem  oratoriam  conse- 
quendam adjutum  esse  diserte  profitetur.  Quod  cum  affirmare 
non  dubitaret,  si  simpliciter  integreque  rem  considerasset,  ad 
hanc  certe  opinionem  perductus  esset  — a qua  interdum  haud 
longe  eum  afuisse  suspicari  licet  — litteras  Graecas,  praesertim 
cum  permulti  eas  opprimere  studerent,  non  tantam  vim  atque 
auctoritatem  Romae  assequi  potuisse,  nisi  e gente  valde  ceteris 
litterarum  indole  praestante  manassent.  Atque^  ut  ex  locis  huc 
pertinentibus  nonnullos  proferam,  ad  Q.  fr.  1,  1,  27  Graecos  — 
quamquam  enim  de  iis  proprie  sermo  est,  qui  Asiam  provinciam 
tum  a Quinto  Cicerone  administratam  tenebant,  tamen  tota  loci 
natura  probatur  ei  omnes  Graecos  ob  oculos  versatos  esse  — 
appellat  id  genus  hominum  „non  modo  in  quo  ipso  sit,  sed 

'0)  cf.  quae  Diumannus  1.  1.  VI,  p.  526  de  singularum  litterarum 
ex  nostii  sententia  loco  ac  dignitate  disserit. 

etiam  a quo  ad  nlios  pervenisse  putetur  humanitas  ^ et  ibid.  '28  per- 
git: „Non  enim  me  hoc  jam  dicere  pudebit  nos  ea^  quae  consecuti 
sumus,  iis  studiis  et  artibus  esse  adeptos,  quae  sint  nobis  Grae- 
ciae monumentis  et  litteris  traditae/^  Sed  dixerit  quispiam  iion 
sine  quadam  veri  specie  liaec  verba  per  se  non  multum  valere 
ad  probandum,  quod  affirmaveram,  nam  hoc  loco  id  maxime 
agentem  eum  videri  Graecos  laudasse , ut  fratrem , cujus  ira- 
cundiam a plerisque  vituperari  audiverat  ^ ad  majorem  con- 
verteret lenitatem : id  quod  ipse  modo  ita  concessi,  ut  conicerem 
magis  Graeciae  ipsius,  quam  illos  Asiae  incolas hoc  loco  eum 
in  animo  habuisse.  Atque  exstant  alii  loci,  quibus  in  eundem 
fere  modum  disserit.  Ut  Brut.  167  affirmat  C.  Titium  eo  pro- 
gressum esse,  quo  posset  Latinus  orator  sine  Graecis  litteris  et 
sine  multo  usu  pervenire.  Simillime  autem  Crassus  d.  or.  3, 135 
ita  loquitur:  „Quid  enim  M.  Catoni  praeter  hanc  politissimam 
doctrinam  transmarinam  atque  adventiciam  defuit?“  Huc  autem 
accedit  res  maximi  momenti,  de  qua  infra  uberius  erit  dispu- 
tandum, eam  dico,  quod  cum  ceteris  epistulis,  tum  iis,  quas 
ad  Quintum  fratrem  et  ad  Atticum  dedit,  permulta  Graeca  et 
enuntiata  et  verba  et  versus  inseruit,  cum  contra  Latini  versus, 
quibus  in  ceteris  libris  saepissime  usus  est,  hic  rarius  certe  in- 
veniantur, quam  Graeci.  Atque  eodem  pertinet,  quod  saepius, 
quantum  Graeciae  et  maxime  quidem  Athenarum  amorem  atque 
admirationem  conceperit,  aperte  profitetur,  — Cicero  igitur, 
ut  jam  brevissime  sententiam  meam  de  hac  re  complectar,  nus- 
quam apertis  verbis  dixit  sibi  de  Graeci  ingenii  in  litteris  prae- 
stantia persuasum  esse,  sed  ita  de  his  loquitur  tantumque  ad 
eas  contulit  studium,  ut  illam,  si  non  prorsus  perspexerat,  tamen 
sensisse  videatur.  Vere  autem  rem  ita  se  habere  infra  accuratius 
ita  demonstrabo,  ut  quales  saepe  caussae  ad  judiciorum  suorum 
formam  ac  rationem  multum  valuisse  videantur,  melius  possit 
perspici. 

Jam  enim,  ut  erat  propositum,  quid  de  Graecorum  ad  singula 
praeter  poeticam  litterarum  genera  indole  senserit,  ita  adum- 

1^)  cf.  ad  Q.  fr.  1,  1,  37;  ibid.  20  et  21. 

Quos  quam  parvi  aestimaverit,  ut  alia  omittam,  intellegitur 
ex  ejusdem  epistulae  § 16. 

‘3)  cf.  off.  1,  1 ; ibid.  3,  6;  Brut.  332;  d.  fin.  5, 1 — 6;  ad  Att.  G,  1,  26. 

brandum  est,  ut  ad  ea  quoque  spectemus,  quae  de  Rouiauorum 
in  iisdem  rebus  virtute  protulit. 

Priusquam  autem  ad  ipsa  doctrinae  genera  veniamus, 
aliam  rem  tractare  licebit,  quae  arta  quadam  conjunctione  cum 
illis  cohaereat  et  ad  Ciceronis  de  Graecis  judicandi  rationem 
illustrandam  videatur  aptissima.  Eos  dico  locos,  quibus  linguarum 
Graecae  et  Latinae  verborum  copiam  inter  se  comparat.  Ac 
si  quis  ex  majore  locorum  numero  Ciceronis  de  hac  re  sen- 
tentiam colligendam  esse  putet,  facere  non  possit,  quin  dicat 
illum  paternae  linguae  priorem  locum  tribuisse.  Saepius  enim 
apertis  verbis  impugnat  sententiam  contrariam,  quam  Romanorum 
quoque  permultos  professos  esse  ex  ipsis  ejus  verbis  colligi 
potest.  Ac  non  solum  universam  linguam  Latinam  verborum 
copia  aut  praestare  aut  certe  parem  esse  Graecae  contendit, 
sed  etiam  haud  semel  exemplis  hoc  probare  studet.  At  ut 
omittam  haec  fere  omnia  falso  eum  protulisse,  minutiarum  quo- 
que studiosum  his'  locis  se  praebet.  Ac  primum  quidem  aper- 
tissime illum  in  modum  disputat  duobus  locis:  d.  fin.  1,  10  enim 
ita  dicere  audet:  „Sed  ita  sentio  et  saepe  disserui  Latinam 
linguam  non  modo  non  inopem,  ut  vulgo  putarent,  sed  lo- 
cupletiorem etiam  esse,  quam  Graecam^  et  ibid.  3,  5 simillime 
hoc  modo  disserit:  „Quoniam  saepe  diximus  et  quidem  cum 
aliqua  querella  non  Graecorum  modo,  sed  eorum  etiam,  qui  se 
Graecos  magis  quam  nostros  haberi  volunt,  nos  non  modo  non 
vinci  a Graecis  verborum  copia,  sed  esse  in  ea  etiam  superiores.^ 
At  quae  posteriore  loco  proxime  sequuntur  satis  probant 
gravissimam  caussam,  qua  Cicero  commoveretur,  ut  talem  pro- 
ferret sententiam,  nimiam  sui  ipsius  fuisse  opinionem,  qua  in 
quot  quantosque  errores  perductus  sit,  infra  planius  intellegetur. 
Nam  cum  dicat  se  id  agere,  ut  libris  suis  de  philosophia  con- 
scriptis hanc  linguae  Latinae  praestantiam  probet,  sine  dubio 
significare  vult  ante  se  hanc  verborum  Latinorum  copiam  non 
fuisse.  Quo  accedit,  quod  nusquam,  quod  sciam,  priorum  tem- 
porum homines  de  hac  re  disserentes  facit  et  quod  d.  deor. 
nat.  1,  8 haec  leguntur:  ,, Complures  enim  Graecis  institutionibus 
eruditi  ea,  quae  didicerant,  cum  civibus  suis  communicare  non 
poterant,  quod  illa,  quae  a Graecis  accepissent,  Latine  dici 
posse  diffiderent.  Quo  in  genere  tantum  profecisse  videmur, 

ut  a Graecis  ne  verborum  quidem  copia  vinceremur.^  Quibus 
verbis  apertius,  quam  altero  illo  loco,  Cicero  profitetur  sua 
opera  factum  esse,  ut  lingua  Latina  ne  Graecae  quidem  cederet. 
Neque  ita  valde  mirandum  est  Ciceronem,  ut  erat  sui  ipsius 
amantissimus,  in  hunc  incidisse  errorem,  cum  ne  nos  quidem 
negare  possimus  eum  de  augenda  et  excolenda  Romanorum 
oratione  optime  meritum  esse,  quamquam  Drumaunus  rectissime 
monet  — id  quod  Cicero  ipse  quodammodo  concedit  — 
eum  maxime  Graecarum  litterarum  studiis  hoc  assecutum  esse. 
Minoris  autem  momenti  sunt  ii  loci  supra  brevissime  comme- 
morati, quibus  vocem  aliquam  apud  Romanos  exstantem  aut 
prorsus  desiderari  in  lingua  Graeca  aut  certe  non  satis  aptam 
esse  ad  rem  significandam  probare  studet.  Sufficiet,  opinor, 
nonnullos  hujusmodi  locos  ad  Ciceronis  rationem  illustrandam 
protulisse  neque  videtur  opus  esse  uberius  de  singulis  disputare; 
nam  etiamsi  interdum  Graecorum  voces  minus  aptae  sint,  hoc 
ad  universam  rem  nihil  fere  valet.  Sunt  igitur  hi  maxime 
loci:  Tuse.  3,  10;  11;  23;  d.  div.  1,  1;  ad  fam.  9,  24,  3.  — 
Ceterum  magnus  quoque  numerus  vocum  ex  Graeco  sermone  a 
Cicerone  ipso  repetitarum  argumento  est,  quam  non  recte  de 
hac  re  judicaverit;  velut  paullo  post  illum  locum  supra  allatum 
(d.  fin.  3,  5)  in  ejusdem  libri  § 15  complures  voces  plane 
Graecas  adhibuit.  Atque  unus  quidem  est  locus,  ubi  non 
vereatur  profiteri  Latinam  linguam,  quamvis  magnam  ad  eam 
augendam  atque  exornandam  operam  ipse  contulerit,  tamen 
copia  verborum  non  parem  esse  Graecae,  cum  dicat  (Tuse.  2,  35) : 
„ Graeci  illi,  quorum  copiosior  est  lingua,  quam  nostra. “ Tamen 
facile  credi  potest  interdum  ei,  ut  ipsius  verbis  (ad  Att.  13,  13,  1) 
utar,  „ communi  (pilavxia  decepto^^  fuisse  persuasum  suis  studiis 
et  laboribus  effectum  esse,  ut  Romani  Graecis,  si  minus  prae- 
starent, certe  non  cederent  copia  verborum.  Neque  enim  con- 
siderasse videtur  nullius  opera  ejusmodi  res  posse  perfici,  nisi 
quasi  semina  et  initia  hujus  rei  ipsa  praeberet  natura.  Sed 
non  ita  firmam  fuisse  illam  opinionem  satis  eo  videtur  probari, 
quod  in  epistulis  ad  Quintum  fratrem  et  ad  Atticum  datis  nus- 


cf.  1.  1.  V,  pagg.  222,  ibid.  220. 
cf.  ad  Q.  fr.  1,  l,  27  et  28. 

quam  de  liugiiae  Latinae  praestantia  disputat.  Ac  si  quis  putet 
eum  hanc  ob  rem  talia  in  his  epistulis  non  protulisse,  quod 
sciret  Atticum  linguae  et  litterarum  Graecarum  esse  amantis- 
simum,  si  quid  video,  erret,  nam  neque  adeo  Graecus  factus 
erat  Atticus,  ut  Latina  contemneret^^),  et  Cicero  non  solum 
alias  res  ad  eum  scripsit,  quas  hunc  moleste  tulisse  suspicari 
licet  ^”),  sed  etiam  Graecos  occasione  oblata  in  his  epistulis 
derisit 

Sed  jam  satis  superque,  quid  de  linguis  Graeca  et  Latina 
Cicero  sentiret,  exposuisse  mihi  videor.  Progrediendum  igitur 
est  ad  ipsa  doctrinae  genera  atque  ita  res  tractanda,  ut  eos 
maxime  locos  cum  de  universa  Graecorum  ad  philosophiam, 
eloquentiam,  historiam  indole,  tum  de  iis  Graecis,  qui  quasi 
auctores  et  principes  singulorum  generum  exstiterunt,  proferam, 
ubi  quodammodo  Graecorum  et  Romanorum  comparationem 
instituisse  videtur. 

Atque  ut  initium  faciamus  a nonnullis  de  philosophiae 
virtute  ac  dignitate  locis,  satis  difficile  est  accuratius  perspicere, 
quae  vera  Ciceronis  fuerit  opinio,  cum  de  hac  quoque  re  aliis 
locis  aliter  judicet.  Hoc  autem  optime,  si  quid  video,  Dru- 
mannus  affirmat  ei,  ut  erat  Romanus,  multo  majore  gloria 

dignum  esse  visum,  qui  vel  bello  vel  pace  publicis  muneribus 
functus  vel  orationibus  habendis  civibus  utilem  se  praestaret, 
quam  qui  totum  litteris  ac  philosophiae  tractandis  excolendisque 
se  daret,  eiimque  initio  quideui  hanc  solam  ob  caussam  ad  phi- 
losophiae studia  accessisse,  quod  ita  ad  majorem  eloquentiae 
vim  se  progressurum  ei  persuasum  esset;  quin  etiam  supremis 
vitae  annis  eum  non  tam  simplici  veritatis  desiderio  incensum, 
quam  quia,  postquam  omni  spe  magnum  aliquid  in  republica 
agendi  orbatus  est,  ex  illa  maxime  se  solatium  petere  posse 

1®)  in  eos,  qui  hoc  fecerunt,  saepius  vehementer  invehitur  Cicero 
cf.  d.  fin.  1,  4 et  5;  ibid.  10  in. 

cf.  ad.  Att.  ?,  1,  1,  ubi  opus  suum  de  consulatu  suo  conscriptum 
praestare  dicit  illi,  quod  de  eadem  re  Atticus  composuerat. 

cf.  ad.  Att.  6,  1,  15:  Graeci  vero  exultant,  quod  peregrinis 
judicibus  utuntur.  Nugatoribus  quidem,  inquies.  Quid  refert?  Ta- 
men se  avxovofxiav  adeptos  putant. 

cf.  locum  jam  supra  allatum  1.  1.  VT,  526^  ibid.  (350. 

putaret,  magis  magisque  liis  studiis  se  dedisse.  Adde  quod, 
etsi  his  extremis  maxime  vitae  annis  non  dubitavit  summis 
laudibus  dignitatem  ac  virtutem  philosophiae  etFerre  '^^),  tamen 
etiam  ea  re  hominem  Romanum  se  praebuit,  quod  fere  solas 
eas  tractavit  philosophiae  partes,  quae  quodammodo  ad  vitam 
moresque  hominum  spectare  aut,  ut  dialectica,  oratori  opus  esse 
videbantur 2^).  Reliquae  quantum  non  ei  cordi  fuerint,  ex  or. 
118  satis  perspicitur:  quamquam  enim  hoc  loco  non  veretur 
postulare,  ut  eloquens  ille,  quem  sibi  fingit,  „ habeat  omnes 
philosophiae  notos  ac  tractatos  locos tamen  in  his  enumerandis 
nullos  profert,  nisi  qui  ad  partes  illas  modo  significatas  pertinent -2). 
Illud  vero  facile  concedo  Ciceronem,  qua  erat  ingenii  alacritate, 
posterioribus  vitae  annis  studio  philosophiae  omnes,  qui  ante 
eum  fuerunt,  Romanos  superasse  et  id  certe  effecisse , ut  haec 
studia,  quae  usque  ad  hoc  tempus  Romae  valde  jacuerant, 
multo  jam  majoris  aestimarentur:  primus  enim,  si  ei  fidem 
habemus,  res  ad  philosophiam  spectantes  elegantia  quadam 
Latino  sermone  tractavit. 

Sed  jam  paucis  quaerendum  est,  quid  de  Graeca  philosophia 
eorumque  principibus  senserit.  Qua  de  re  si  quis  accuratius 
agere  sibi  proposuerit,  facere  non  possit,  quin  antea  diligentissime 
perpendat  — qua  in  re  viri  docti  multam  jam  operam  colloca- 
verunt — quos  libros  antiquiorum  Graeciae  philosophorum 
Cicero  ipse  legisse  et  quas  sententias  ex  posteriorum  auctoritate 
temere  prioribus  illis  tribuisse  videatur.  Sed  cum  haec  quaestio 
non  solum  plus  spatii  postulet,  quam  mihi  datum  est,  sed  etiam 
tot  tantaque  studia,  quanta  me  nunc  quidem  praestare  posse 
nego,  satis  erit  primum  ex  doctissimorum  hominum  sententiis 
monuisse  Ciceronem  ex  operibus  duorum  illorum,  quos  saepis- 
sime laudat,  philosophorum,  Platonis  et  Aristotelis,  ea  fere  sola 
accuratius  novisse,  quae  non  ita  remota  sunt  a communi  sensu 
ac  judicio  vel,  ut  accuratius  dicam,  ea,  quae  ad  rempublicam 
vitamque  humanam  vel  ad  rationem  disserendi  et  ad  eloquentiam 


ct.,  ut  alios  locos  omittam,  Tuse.  5,  5 et  6. 

2')  Ad  theoreticam,  quam  dicunt,  philosophiam  sola  Academica 
spectant,  quibus  de  cognitionis  rationibus  agitur, 
cf.  praeterea  Parad.  § 2 et  Tuse.  4,  82. 

pertinent.  Accedit,  quod  tanti  fecit  copiam  ac  venustatem 
dicendi,  ut  etiam  in  libris  philosophis  aestimandis  plus  saepe, 
quam  par  est,  huic  rei  tribueret.  Quae  cum  ita  essent,  fieri 
non  poterat,  quin  propriam  singulorum  philosophiae  Graecae 
principum  vim  ac  gravitatem  parum  intellegeret,  laudes  autem, 
quas  in  eos  contulit,  nimis  in  universum  diceret.  Atque  de 
fin.  1,  1 dicit:  „Quae  summis  ingeniis  exquisitaque  doctrina 
philosophi  Graeco  sermone  tractavissent^  *,  ibid.  7 Platonem 
et  Aristotelem  nominat  „divina  illa  ingenia‘‘,  sed  eodem  modo 
Ac.  pr.  2,  72  Anaxagorae  „maximam  et  gravitatis  et  ingenii 
gloriam“  tribuit  et  ibid.  73  de  Democrito  ita  loquitur:  „Quem 
cum  eo  conferre  possumus  non  modo  ingenii  magnitudine,  sed 
etiam  animi Platonem  autem,  ut  jam  dixi,  iterum  atque 
iterum  summis  laudibus  effert.  Cujus  quanta  fuerit  in  eo  ad- 
miratio, ex  nullo  fere  loco  melius  perspici  potest,  quam  ex 
Tuse.  1,  39,  ubi  auditorem  illum,  quocum  se  disputare  fingit, 
notissima  illa  verba,  quae  paene  in  proverbium  abierunt,  pro- 
ferentem inducit:  „ Errare  mehercule  malo  cum  Platone,  quam 
cum  istis  vera  sentire. Ad  quae,  ut  neque  veritatem  quo- 
dammodo contemnere  videatur  et,  quanti  faciat  Platonem, 
ostendat,  ita  Cicero  respondet  (§  40):  ,, Macte  virtute:  ego  enim 
ipse  cum  eodem  isto  non  invitus  erraverim.^ 

Accedit,  quod  Platonem  d.  legg.  3,  1 «divinum  illum  virum“ 
appellat.  Quaerentes  autem,  quibus  maxime  caussis  hoc  mirum 
ac  singulare  Platonis  studium  excitatum  esse  videatur,  facile 
intellegemus  non  solum  hujus  doctrina,  quamquam  hanc  valde 
Ciceroni  probatam  esse  satis  constat,  hoc  factum  esse,  sed  etiam 
mira  illa,  qua  Plato  utitur,  copia  ac  venustate  orationis.  De 
qua,  ut  omittam  alios  locos,  or.  62  ita  disserit : «Longe  omnium 
(sc.  philosophorum),  quicunque  scripserunt  aut  locuti  sunt,  ex- 
stitit (et  suavitate  ?)  et  gravitate  princeps  Plato.^‘  Contra 
Aristotelem  alio  quodam  modo  laudat  idque  non  tam  propter 
venustatem  atque  elegantiam  verborum  — quamquam  nonnullis 
locis  hanc  quoque  valde  praedicat  ^^)  — quam  propter  ingenii 


cf.  Ac.  pr.  2,  119:  Veniet  flumen  orationis  aureum  fundens 
Aristoteles.  Adnotandum  est  optime  de  hac  re  disseruisse  Bernays, 
die  Dialoge  des  Aristoteles  p.  3 sq. 

acumen  et  egregia  de  orationibus  instituendis  praecepta  2^). 
Ceterum  exstat  locus  satis  notabilis,  ubi  Cicero  occulte  signifi- 
care videtur  se  in  libris  Aristotelis  non  ita  valde  versatum 
esse‘^^).  — Quibus  duobus  philosophis  addendus  est  Socrates, 
quem,  ut  alios  locos  omittam,  d.  or.  3,  60  Crassus  sine  dubio  ex 
Ciceronis  sententia  his  effert  laudibus:  „Socrates  — qui  omnium 
eruditorum  testimonio  totiusque  judicio  Graeciae  cum  prudentia 
et  acumine  et  venustate  et  subtilitate,  tum  vero  eloquentia, 
varietate,  copia,  quam  se  cunque  in  partem  dedisset,  omnium 
fuit  facile  priuceps.“  Quo  in  judicio  hoc  maxime  vituperandum 
est,  quod  Cicero,  ut  omnibus  et  philosophi  et  oratoris  virtutibus 
Socratem  ornaret,  nonnulla  etiam  protulit,  quae  in  eum  minus 
videntur  cadere,  velut  valde  equidem  dubito,  num  recte  „elo- 
queutia  et  copia  omnium  facile  princeps^^  possit  appellari.  Ne- 
que vero  mirabimur,  cur  factum  sit,  ut  tantis  Cicero  eum 
cumularet  laudibus,  nam  contra  sophistas  disseruit  et  eam 
maxime  philosophiae  partem  tractavit,  quae  ad  vitam  moresque 
hominum  pertinet. 

Sed  haec  hactenus.  Progrediendum  enim  est  ad  eos  locos, 
ubi  Cicero  Graecorum  et  Itomauorum  quodammodo  inter  se 
comparat  philosophiae  studia  atque  indolem.  Qua  in  re  iniquis- 
simum eum  se  praebuisse  judicem  jam  supra  commemoravimus. 
Ac  tanta  profecto  haud  raro  haec  iniquitas  videtur,  ut  vix 
comprehenderemus,  quomodo  ita  judicare  posset,  nisi  consi- 
deraremus, nimium  in  eo  fuisse  sui  ipsius  amorem.  Quod 
vitium,  quantam  valuerit  ad  ejus  sentiendi  judicandique  rati- 
onem, infra  paullo  accuratius  exponemus:  nunc  de  nonnullis 
judiciis  ejus  agendum  est.  Atque  nullius  fere  momenti  sunt  ii 
loci,  ubi  ex  ipso  sententiarum  conexu  nimiae  Romanorum  laudis 
excusatio  petenda  est.  Nam  si  Lael.  7 Panuius  dicit  Laelium 
parem  esse  Socrati  et  ibid.  10  huic  Catonem  anteponendum 
esse  Laelius  affirmat,  Imec  judicia  sine  dubio  non  tam  ad  ipsam 

cf.  or.  172:  Sed  quis  omnium  doctior,  quis  acutior,  quis  in 
robus  ve!  inveniendis  vel  judicandis  acrior  Aristotele  fuit? 

'ruse,  1,  7:  Aristoteles,  vir  summo  ingenio,  scientia,  gloria. 

cf.  'l'op.  o : Minime  sum  admiratus  eum  philosophum  rhetori 
non  esse  cognitum,  qui  ab  ipsis  philosophis  praeter  admodum  paucos 
ignoraretur. 

pliilosopliiam , quam  ad  vitam  moresque  et  prudentiam  horum 
virorum  referenda  sunt*®).  Atque  in  priore  loco  ne  hoc  quidem 
neglegendum  est  Fannium  Laelio  blandientem  induci.  Vel 
magis  autem  a re  proposita  alienum  videtur  contra  ea  dicere, 
quae  non  recte  plerumque  de  antiquo  sapientiae  apud  Romanos 
studio  Cicero  disseruit-'^).  Ut  autem  proficiscar  ab  iis  locis, 
qui  nisi  manifestiores  ac  certiores  exstarent,  fortasse  quodam- 
modo defendi  possent,  monendum  videtur  Ciceronem  haud  raro 
et  in  libris  rhetoricis  philosophisque  et  in  epistulis  dialogos 
suos  cum  Graecorum  inprirnis  Platonis  dialogis  ita  comparare, 
ut  ne  uno  quidem  verbo  significet  bene  se  scire,  quantum  hi 
illis  praestent Accedit,  quod  non  semel  contendere  audet 
se  id  effecturum,  ut  Romanis  jam  non  opus  sint  Graecorum  de 
philosophia  scripta.  Nam  in  Tusculanis  quidem  (2,  5)  adhortatur 
populi  sui  viros  doctos,  ut  philosophiae  quoque  gloriam  Graecis 
eripiant,  et  extemplo  addit  (ibid.  6)  hoc  cum  factum  sit,  tum 
ne  bibliothecis  quidem  Graecis  Romanos  carituros  esse,  in  libris 
autem  de  divinatione  paullo  post  editis  jam  satis  aperte  pro- 
fitetur se  ipsum  eum  esse , qui  hoc  quoque  sit  assecuturus  ■2®). 
Dixerit  quispiam  Ciceronem  hanc  solam  sibi  sumpsisse  laudem 
vertendis  Graecis  philosophis  se  perfecisse,  ut  hos  ipsos  Romani 
jam  non  desiderarent.  At  ejus  ipsius  verbis  prohibemur,  ne 
ita  illos  locos  interpretemur.  Nam  d.  off.  1,  3 non  dubitat 
contendere:  „Et  id  quidem  nemini  video  Graecorum  adhuc 
contigisse , ut  idem  utroque  in  genere  elaboraret  sequereturque 
et  illud  forense  dicendi  et  hoc  quietum  disputandi  genus.“ 

Et  quamquam  statim  addit  Demetrio  Phalereo  fortasse 
eandem  ac  sibi  ipsi  laudem  esse  concedendam,  tamen  oratorem 
parum  vehementem  eum  appellat,  Platonem  autem,  Demosthenem, 
Aristotelem,  Isocratem  potuisse  idem  consequi  ita  confitetur 


cf.  quae  in  posteriore  loco  sequuntur:  Hujus  enim  facta,  illius 
dicta  laudantur. 

cf.  Tuse.  4,  5;  d.  or.  2,  154  (Catulus  loquitur). 

2«)  cf.  d.  or.  3,  15;  ad  Att.  4,  IG,  2 et  3;  ibid.  13,  19,  3 — 5. 

t^f-  d.  div.  2,  5 et  G:  Magnificum  iilud  etiam  Romanisque  ho- 
minibus gloriosum,  ut  Graecis  de  philosophia  litteris  non  egeant. 
Quod  assequar  profecto,  si  instituta  perfecero. 

(§  4),  ut  tacite  eos  vituperet,  quod  non  voluerint.  Porro  d. 
legg.  3,  14  Atticum  similiter  de  illa  re  disserentem  inducit  ne- 
que ipse  contra  dicit.  Neque  desunt  loci,  ubi  unum  alterumve 
librum  a se  de  philosophia  conscriptum  omnibus  ejusdem 
argumenti  Graecorum  operibus  aperte  praeferat  vel  singulos 
philosophiae  locos  se  melius,  quam  quemquam  illorum,  tracta- 
turum promittat.  Ut  si  in  Topicorum  § 3 librum  Aristotelis 
eodem  modo  inscriptum  obscurum  esse  judicat,  hoc  sine  dubio 
intellegi  vult  se  suo  libello  huic  vitio  medelam  allaturum.  Prae- 
terea autem  Tuse.  4,  10  auditor  ille,  quocum  sermonem  a se 
institutum  esse  Cicero  fingit,  haec  profert.  „Tu  tamen,  ut  soles, 
dices  ista  ipsa  obscura  planius,  quam  dicuntur  a Graecis.“  Ad 
quae  cum  ipse  respondeat:  „Enitar  equidem“,  suspicari  licet 
eum  huic  muneri  parem  se  existimasse.  Tum  de  Academicis 
suis  ad  Atticum  (13,  13,  1)  audacissime  scribit  in  tali  genere 
ne  apud  Graecos  quidem  simile  quidquam  esse.  Haec  igitur  et 
talia  ejus  profecto  sunt,  qui  non  interpretem  solum  externorum 
philosopliorum,  sed  etiam  ipsum  verum  philosophum  se  putet. 
Quamquam  idem  non  dubitat  Attico  multitudinem,  ut  videtur, 
librorum  suorum  admirato  cum  simplicitate  quadam  raro  apud 
eum  occurrente  respondere  (12,  52,  3):  „Dices,  qui  talia  con- 
scribis. AjioyQCKpa  sunt;  minore  labore  fiunt,  verba  tantum 
affero,  quibus  abundo.“  Qui  locus  ita  non  convenit  cum  ce- 
teris, ut  nulla  alia  relinquatur  explicandi  ratio,  nisi  ut  putemus 
Ciceronem  plerumque  non  dubitasse,  quin  nova  quaedam  haud 
levia  ad  cognitionem  philosopham  attulisset,  interdum  autem, 
cum  amicos  mirari  videret,  ad  tempus  ab  hac  nimia  sui  opinione 
esse  revocatum,  llaec  habui,  quae  de  Cicerone  philosopho  pro- 
ferenda putarem. 

Proximum  est,  ut  doceam,  quid  de  eloquentia  Graeca 
senserit,  de  qua  aequius  eum  judicasse  jam  per  se  verisimile 
est.  Nam  primum  in  illa,  quippe  quae  tot  tamque  artis  cum 
vita  publica  conjuncta  esset  vinculis,  Romanos  summam  posuisse 
operam  et  permagna  consecutos  esse  constat;  tum  Cicero,  ut 
erat  magnus  orator  et  eloquentiae  praeceptorum  peritissimus, 
hac  in  re  ex  parte  quidem  suo  judicio  stare  poterat;  postremo 
eum  illa  consuetudo,  ex  qua  semper  formam  majoris  aestimavit, 
quam  par  est,  fere  non  impedivit,  quominus  recte  de  singulis 

oratoribus  judicaret;  concedendum  enim  est  iu  dicendo  formam 
maximi  esse  momenti. 

Ac  de  dignitate  quidem  eloquentiae  ita  sensit,  ut  oratorem 
publicum  ceteris,  qui  aut  reipublicae  administrandae  aut  litteris 
tractandis  operam  darent,  praeferret.  Quod  ne  iis  quidem  locis 
redarguitur,  quibus  in  philosopliiam  summas  contulit  laudes, 
nam  vere  eloquentem  eum  intellegit,  qui  magnam  cum  in  omnibus 
litterarum  generibus,  tum  in  philosophia,  historia,  poetica  co- 
gnitionem perceperit  et  propter  ipsam  lianc  scientiae  copiam 
principem  omnium  teneat  locum. 

Quibus  iu  universum  disputatis  jam  ad  singulos  locos  ac- 
cedendum est,  quorum  eos,  ubi  antiquioris  temporis  homines 
disputantes  inducit,  ab  iis,  ubi  ipse  cum  aequalibus  colloquitur, 
accuratissime  disjungendos  esse  facillime  intellegitur;  nam  pri- 
oribus liomanorum  oratoribus  Graecos  superiores  esse  negare 
nec  potuit  nec  voluit,  praesertim  cum  merita  ejus  in  expolienda 
eloquentia  Romana  eo  majora  viderentur,  quo  longius  priores 
oratores  a praestantia  Graecorum  recedere  confessus  est.  Omitto 
in  Ciceronis  de  rhetoribus  Graecis  judicia,  quibus  valde  se  lios 
contempsisse  probatur,  accuratius  inquirere:  sola  capita  rerum 
attingam.  Jam  igitur  de  prioribus  illis  locis  quaerendum  est, 
(piibus  Ciceronem  Graecos  praestare  Romanis  fateri  diximus. 
Quamquam  enim  sunt  loci,  qui  cum  hac  opinione  quodammodo 
pugnare  videantur,  tamen  accuratius  quaerentibus  facile  liet 
perspicuum  nihil  eos  probare.  Interdum  enim  urbanitati  ac 
blanditiis  multum  est  tribuendum,  ut  d.  or.  1,  76,  ubi  Scaevola 
Crassum  summis  oratoris  laudibus  ornat^**);  nonnunquam  sine 
dubio  ad  Romanos  solos  oratio  spectat,  ut  de  or.  3,  189,  ubi 
Antonius  de  Crasso  praedicat:  „luveni  jam,  quem  negaram  in 
eo,  quem  scripsi,  libello  me  invenisse,  eloquentem/^  — Adde, 
quod  ibid.  1,  79  et  80  Crassus  et  Antonius  de  majore  quodam 
posteri  temporis  oratore  — Ciceronem  dicunt  — inter  se 
colloquentes  inducuntur.  Ut  autem  omnis  deleatur  dubitatio, 
ibid.  260  — ut  alios  locos  omittam  — aperte  profitetur  An- 
tonius Demostheni  sine  dubio  summam  dicendi  vim  concedi. 


cf.  etiam  ibid.  lUG. 

^0  cf.  praei erea  ibid.  1)5. 

His  autem,  quae  ipse  Cicero  Brut.  138  dicere  ausus  est:  in 
Crasso  et  Antonio  primum  cum  Graecorum  gloria  Latine  dicendi 
copiam  aequatam  esse,  de  vera  ejus  sententia  nihil  probari 
luce  clarius  est.  Nam  primum  universe  dicit  neque  cum  certo 
aliquo  Graecorum  oratore,  ut  cum  Demosthene , illos  comparat, 
tum  — id  quod  summi  ponderis  est  — or.  23  — loco  vel 
aptissimo  ex  quo,  quam  caute  judiciis  ejus  fides  sit  habenda, 
intellegamus  — dicit  se  in  illo,  de  quo  agitur,  Bruti  loco 
multum  — i.  e.  nimis  — tribuisse  Latinis  et  jam  recordari 
longe  omnibus  unum  anteferre  Demosthenem.  — Qui  locus  jam 
ad  illam  alteram  nos  perducit  quaestionem  eamque  gravissimam, 
ut  videamus,  utrum  Cicero  ei  quoque  eloquentiae,  ad  quam 
ipsius  temporibus  Romani  pervenerant,  optimos  Graecorum  ora- 
tores anteposuerit  necne,  vel,  ut  accuratius  rem  circumscribam, 
utrum  se  ipsum  Demostheni,  quem  sine  dubio  principem  Graeciae 
oratorum  putavit  imparem  an  parem  esse  an  praestare  ex- 
istimaverit. Et  quamquam  ne  in  hac  quidem  re  judicanda  sibi 
constat,  tamen  diligentius  investigando  satis  accurate  reperiri 
posse  puto , quid  fere  senserit.  Primum  igitur  ex  locis  in 
universum  spectantibus  sunt,  qui  Graecis  principem  locum 
tribuere  videantur.  At  in  his  Cicero  aut  satis  dubitanter  dixit 
aut  non  tam  meliores  quam  plures  oratores  in  Graecia  exstitisse 
affirmavit  34)  ^ut  id  solum  professus  est  exercitationes  oratorias 
Graece  institutas  etiam  praeferendas  esse  Latinis  35).  Adde,  quod, 
etsi  Demosthenes  iterum  atque  iterum  omnibus  oratoriis  laudibus 
ornatur  36)  j tamen  ex  aliis  locis  colligi  potest  Ciceronem  ipsi 


22)  d.  opt.  g.  or.  17  in  editione  Orelliana  sine  dubio  falso  sic 
legitur;  „A  me  autem  — ut  cum  maximis  minima  conferam  — gla- 
diatorum par  nobilissimum  inducitur,  Aeschines,  tanquam  Aeserninus, 
ut  ait  Lucilius,  non  „spurcus  homo“  sed  acer  et  doctus,  „cum  Pa- 
cidejano" hic  „componitur optimu’  longe  Post  homines  natos";  — 

Nam  secundum  hanc  lectionem  Aeschines  Demostheni  praeferretur, 
id  quod  nusquam  alias  Cicero  fecit.  Itaque  aut  punctis  post  verbum 
„natos“  ponendis  significandum  est,  supplendum  esse  ex  Lucilio: 
«gladiator  qui  fuit  unus"  aut  ex  Beieri  conjectura  cum  Jahnio  «optimo" 
pro  «optimu’"  in  textum  recipiendum. 

22)  cf.  d.  or.  L 13;  Brut.  26. 

2^)  cf.  Brut.  36.  25)  0f  Brut.  310. 

2«)  cf.  Brut.  35;  or.  23;  26  sq.;  110  sq. ; 133—36. 


22 


Demostheni  se  praetulisse 3'^).  Ipsi  illi,  quos  supra  commemo- 
ravimus, d.  or.  1,  79  et  80;  ibid.  95  quodammodo  huc  referri 
possunt;  multo  autem  clarius  idem  videtur  perspici  ex  Brut.  254, 
ubi  Brutus  non  repugnante  Cicerone  contendere  audet  ab  hoc 
eloquentiae  gloriam  Graecis  ereptam  aut  certe  cum  iis  com- 
municatam esse.  Nam  equidem  puto  Ciceroni  illud  prius  magis 
esse  probatum:  quae  sententia  etiam  firmari  videtur  or.  103  et 
104,  loco  vel  maxime  memoria  digno.  Nam  quamquam  non 
nego  hic,  si  verba  spectamus,  Demostheni  principem  locum 
tribui,  tamen  Cicero  quodammodo  significasse  videtur  se  aliter 
sentire.  Nam  et  confitetur  ne  illum  quidem  semper  sibi  placere 
et  quae  paullo  antea  disserit  (§  103):  „Nulia  est  enim  ullo  in 
genere  laus  oratoris,  cujus  in  nostris  orationibus  non  sit  aliqua 
si  non  perfectio,  at  conatus  tamen  atque  adumbratio^  ita,  si 
quid  video,  intellegi  vult  se  id  quod  voluisset  assecutum  esse. 
Quantam  enim  de  sua  eloquentia  conceperit  opinionem,  etiam 
ex  ea  re  intellegi  potest,  quod  tam  saepe  orationum  suarum 
locos  cum  alias,  tum  in  „oratore“  ad  praecepta  sua  illustranda 
affert.  ^^)  Quibus  autem  de  caussis  falsa  sit  existimanda  haec 
Ciceronis  sententia,  non  opus  est  hoc  loco  exponere. 

Relinquitur,  ut  paucis  quaeramus  de  ea  re,  quam  postremam 
in  hac  priore  opusculi  mei  parte  tractandam  mihi  proposui: 
indagandum  enim  est,  quid  de  Graecorum  ad  historiam  con- 
scribendam indole  et  de  gravissimis  hujus  populi  rerum  scri- 
ptoribus cum  Romanis  et  maxime  secum  comparatis  senserit. 
Ac  primum  quidem,  quibus  maxime  virtutibus  ad  hoc  munus 
bene  suscipiendum  opus  esset,  parum  sine  dubio  intellexit.  Nam 
ut  erat  orator,  saepe  non  tam  quid,  sed  quomodo  singuli  rerum 
scriptores  dicerent,  in  judicando  spectavit.  Veritatem  autem  et 
summam  verum  falsumque  discernendi  facultatem  principales 
esse  historici  virtutes  quamquam  non  prorsus  ignoravit  tamen 
in  judiciis  faciendis  valde  neglexit.  Hoc  ex  eo  ipso  satis 

2'^)  Nullius  momenti  esse  locum  illum  Brut.  123,  ubi  — saiie  ita, 
ut  neminem  fugere  possit  se  non  ex  animi  judicio  loqui  — se  priorum 
orationes  suis  anteponere  contendit,  per  se  apparet. 

38)  cf.  or.  165;  167;  223  sqq.;  232. 

39)  cf.  de  legg.  ],  5 in.;  cum  in  illa  (historia)  ad  veritatem  cuncta 
referantur;  d.  or.  2,  62. 

perspicitur,  quod  non  dubitat  dicere  liistoriam  generi  demon- 
strativo dicendi  una  cum  laudationibus  aut  plane  attribuendam 
aut  proximam  esse.  Affirmat  enim  or.  66:  „Huic  generi“  — 
ei,  quo  sophistae  utuntur  — „liistoria  finitima  est‘‘  etibid.  207: 
„Ergo  in  aliis,  id  est  in  historia  et  in  eo,  quod  appellamus 
Im6uxxix6v , placet  omnia  dici  Isocrateo  Theopompeoque 
more.“  Omnem  autem  dubitationem  removet  locus  ille  de 
legg.  1,  5,  ubi  Atticus  cum  Cicerone  colloquens  aperte  dicit: 
„ Quippe  cum  (historia)  sit  opus,  ut  tibi  quidem  videri  solet 
unum  hoc  oratorium  maxime.“  Quid?  quod,  quamquam  nesci- 
vit summam  historiae  legem  esse  veritatem,  tamen  non  dubitat 
Luccejo  hoc  scribere  (ad  fam.  5,  12,  3):  ,,Te  plane  etiam  atque 
etiam  rogo,  ut  et  ornes  ea“  (facta  sua  dicit)  „vehementius  etiam, 
quam  fortasse  sentis,  ....  amorique  nostro  plusculum  etiam, 
quam  concedet  veritas,  largiare.“  ^^)  Et  quamquam  d.  or.  2, 
62  et  63  Antonium  nonnulla  haud  inepte  de  veri  rerum  scrip- 
toris officiis  proferentem  inducit,  tamen  neque  hoc  loco  neque 
altero  illo,  quo  de  hac  re  agitur  (de  legg.  1,  6 sqq.),  expressis 
verbis  indicat  se  haud  ignorasse,  quantam  operam  is,  qui  optime 
historiam  scribere  vellet,  cum  in  rebus  diligenter  quaerendis, 
tum  in  eorum,  qui  antea  de  iisdem  rebus  scripserunt,  fide  atque 
auctoritate  accurate  perpendendis  collocare  deberet,  vel  — ut 
paucis  hoc  concludam  — nihil  profert  de  artis  criticae,  quam 
nos  dicimus,  in  genere  historico  eximia  vi  atque  gravitate:  id 
quod  vituperandum  est,  quamquam  veteres  omnino  hanc  rem 
non  tanti  fecisse,  quanti  nostrae  aetatis  viros  doctos,  satis  scio. 

Cum  igitur,  quibus  maxime  in  rebus  veri  historici  officium 
positum  esset,  parum  intellegeret,  fieri  non  potuit,  quin  minus 
recte  de  singulis  rerum  scriptoribus  judicaret.  Ac  veteribus 
quidem  Romanorum  scriptoribus  Graecos  prorsus  superiores  esse 
quominus  intellegeret,  falsa  illa  de  propria  historiae  natura  ac 
vi  opinio  non  impedivit,  nam  illi  annalium  scriptores,  ut  in  re- 

'‘o)  cf.  etiam  or.  37;  ad  Att.  2,  1,  1;  2,  6,  2. 

Ex  Brut.  42 : „quoniam  quidem  concessum  est  rhetoribus 
ementiri  in  historiis,  ut  aliquid  dicere  possint  argutius"  non  licet,  ut 
Teuffelius  (Romische  Litteraturgesehichte  3(1,  7)  fecit,  de  Ciceronis 
sententia  judicare,  nam,  ut  omittam  Atticum  haec  dicere,  sine  dubio 
facete  atque  ironice  prolata  sunt. 

liquis,  qiiac  ad  liiHtoriam  pertinent,  liaiid  ita  magnos  se  praesti- 
terunt, ita  minime  excellebant  elegantia  illa  ac  venustate  dicendi 
qnibns  ipse  vel  maxime  delectabatur.  Qnoriim  orationis  inopia 
in  Ciceronis  libris  saepius  vituperatur  idque  semper  ita,  ut 
ceterorum  quibus  laborant  vitiorum  vix  mentio  fiat.'^'-^)  — His 
igitur  praeferendos  esse  magnos  illos  Graecos  rerum  scriptores 
plane  concessit,  at  cum  falsis  uteretur  judicandi  rationibus, 
suum  cuique  locum  tribuere  non  potuit.  Atque  Thucydidis  — 
ab  hoc  enim  proficiscendum  videtur  — magnam  in  Cicerone 
fuisse  admirationem  inter  omnes  constat.  Nam  et  saepe  magnis 
eum  effert  laudibus et  interdum  locos  ex  ejus  libris  profertA^) 
Sed  ut  omittam  has  laudes  et  valde  in  universum  dictas  esse 
et  fere  magis,  quantus  orator,  quam  quantus  rerum  scriptor 
exstiterit,  premere  — posterius  illud  hanc  excusationem,  sane 
non  sufficientem,  habet,  quod  ad  eloquentiam  spectant  ii  libri, 
ubi  Thucydides  memoratur  — certe  ex  iis,  quae  d.  or,  2,  56 — 58 
Antonium disserentem  facit,  luculenter  apparet,  quam  non 
cum  aliorum,  tum  Thucydidis  propriam  virtutem  perspexerit.  Nam 
non  solum  non  diserte  dicitur  Thucydidem  longe  praeferendum 
esse  posterioribus  illis,  qui  simul  memorantur,  historicis,  sed 
etiam  Timaeus,  quem,  ut  alios  omittam,  Polybius  acerbius  fortasse, 
sed  non  sine  gravi  caussa  ut  vitiosissimum  rerum  scriptorem 
exagitat,  „horum  omnium “ — ii  intellegi  videntur,  qui  inde  ab 
initio  § 57  in  medium  prolati  sunt  — nlonge  eruditissimus  et 
rerum  copia  et  sententiarum  varietate  abundantissimus  et  ipsa 
compositione  non  impolitus“  vocatur  i.  e.  aeque  fere  magnis  ac 
paullo  antea  (§  56)  Thucydides  effertur  laudibus.  — Neque 
magis  ea,  quae  et  hoc  loco  et  alias  de  ceteris  Graeciae  rerum 


''♦2)  cf.  quae  d.  or.  2,  et  54  Antonius  et  Catulus  proferunt  — 
quamquam  Cicero  Brut.  66  „ Originum “ Catonis  dicendi  genus  valde 
laudat  — et  quae  de  legg.  1,  6 et  7 Atticus  disserit. 

^3)  cf.  Brut.  287;  or.  30;  ibid.  39. 

cf.  ad  Att.  7,  1,  6;  ibid.  10,  8,  7;  Brut.  47. 

Quamquam  plerumque  Crassus  Ciceronis  partes  agit,  tamen 
nihil  invenire  possum,  quo  significetur  ea,  quae  hoc  loco  ab  Antonio 
proferuntur,  ab  ipsius  Ciceronis  sententia  recedere,  praesertim  cum 
(§  59)  ea,  quae  Antonius  protulit,  a Catulo  et  Caesare  Strabone 
vehementer  laudari  fingat. 

scriptoribus  inveniuntur,  arj^jumento  esse  possunt  eum  singulorum 
in  liistoria  conscribenda  et  virtutes  et  vitia  satis  perspexisse. 
Nam  Xenophontis  quidem  admirationem  potissimum  ex  ejus 
orationis  venustate  profluxisse  ex  judiciis  ipsis  satis  intellegitur.'*^) 
Ceterum  quanti  eum  fecerit,  eo  quoque  probatur,  quod  „Oeco- 
nomicum“  in  Latinum  vertit  et  non  semel  locos  ex  ejus  libris 
protulit.  — Ea  autem,  quae  de  div.  2,  116  perverse  dicere 
audet:  Herodotum  cur  veraciorem  ducam  Ennio?  Niim  minus 

ille  potuit  de  Croeso,  quam  de  Pyrrho  fingere  Ennius ?“  satis 
ostendunt  eum  non  solum  hujus  ingenium  atque  n??tuvam  ■— 
potest  enim  is  quoque,  apud  quem  innumerabiles  sunt  fabulae'*^), 
verax  esse  — sed  etiam  ingens  illud  historiae  et  poesis  discrimen 
parum  perspexisse.  — Denique  ex  ceteris  de  Polybio  fere  solo, 
opinor,  pauca  ejusmodi  affert,  quae  ad  veri  rerum  scriptoris 
virtutem  majoris  momenti  sint  ^9) ; quae  de  Philisto  , Theo- 
pompo^*), Ephoro  ^^),  aliis  praeter  illum  in  libro  secundo  de 
oratore  locum  apud  nostrum  inveniuntur,  potissimum  ad  eorum 
dicendi  genus  pertinent. 

Quoniam  autem  vidimus  historiam  oratorium  maxime  munus 
ei  visam  esse,  jam  non  valde  mirabimur,  quod  sibi  persuaserat 
eum  se  esse,  qui  in  hoc  quoque  litterarum  genere  Graecis  parem 
se  praestaret.  In  libris  enim  de  legg.  1,  5 sqq.  a Quinto  fratre 
ct  Attico  se  moneri  facit,  ut  historiam  conscribat,  quippe  qui 
hanc  quoque  laudem  Graecis  possit  eripere;  ipse  autem  (§  8) 
eam  solam  ob  caussam  hunc  laborem  recusat,  quod  nullum  tem- 
pus vacuum  sibi  sit.  Temere  autem  eum  tali  muneri  se  parem 
putasse  ex  iis,  quae  exposui,  satis  apparere  videtur.  Ac  ne  ille 
quidem  ejus  liber,  qui  „Brutus‘‘  inscribitur,  ad  hanc  sententiam 
infirmandam  quidquam  valet.  Primum  enim  oratorum  historiam 
in  qua  vehementi  studio  versatus  erat,  Cicero  hoc  opusculo  ex- 


^®)  cf.  Brut.  or.  32;  ibid  62. 

cf.  d.  deor.  nat.  2,  18;  Cat.  79. 

^®)  cf.  d.  legg.  1,  5. 

cf.  d.  rep.  2,  27;  d.  off.  3,  113. 

•■^0)  Brut.  66;  d.  div.  1,  39;  ad  Q.  fr.  2,  13,  4. 

Brut.  66;  ibid.  204;  d.  legg.  1,  ,5;  ad  Att.  2,  6,  2. 
Brut.  2U4;.or.  191  sqq. 

posuit,  tum  magis  judicis,  quam  rerum  scriptoris  munere  functus 
est.  Sed  haec  hactenus. 

Relinquitur,  ut  quae  hac  priore  parte  disputata  sunt,  bre- 
viter complectar.  Atque  haec  fere,  si  recte  judico,  invenimus. 
Dubitari  non  potest,  quin  Cicero  ingenium  et  opera  Graecorum 
prae  Romanis  in  omnibus  illis  doctrinae  generibus  multo  minoris 
aestimaverit,  quam  aequitas  postulat,  idque  non  solum  in  iis 
libris,  in  quibus  legentium  animos  respicere  ei  opus  videbatur, 
sed  etiam  in  epistulis.  Caussas  autem,  quibus  Cicero  ad  hanc 
judicandi  rationem  perductus  est,  tres  maxime  invenimus.  Pri- 
mum enim  haud  raro  ne  vult  quidem  vera  loqui,  nam  per- 
multum ejus  interest  populi  animos  sibi  favere.  Deinde  quam- 
quam magno  cum  studio  in  litteris  Graecis  versatus  est  atque, 
si  minus,  ut  Drumannus  1.  1.  VI,  pag.  420  contendere  audet,  ex 
natura  et  indole  plane  Graecus  erat,  certe  multis  in  rebus  pro- 
pius ad  horum,  quam  ad  hominum  vere  Romanorum  accessit 
similitudinem,  tamen  plerumque  facere  non  potuit,  ut  ab  usitata 
ac  vulgari  Romauorum  judicandi  ratione  recederet.  Quae  res 
non  mirum  videbitur  iis,  qui  considerant  veteres  multo  minus 
etiam,  quam  nostrae  aetatis  homines,  patrum  moribus  ac  disci- 
plinis neglectis  quasi  ex  altiore  loco  judicium  facere  potuisse. 
Quae  cum  ita  essent,  fieri  non  poterat,  quin  a falsis  rationibus 
profectus  ad  minus  rectum  perveniret  judicium.  Huc  illud 
quoque  pertinet,  de  quo  jam  supra  dictum  est,  quod  quanto 
majoris  ingenii  esset  magnum  aliquod  opus  litterarium  ipsum 
fingere  atque  formare,  ut  Graeci  solebant,  quam  ex  plerorumque 
Romanorum  consuetudine  externa  in  hac  re  exempla  sequi, 
parum  intellexit.  Eademque  de  caussa  factum  est,  ut  nimis  ad 
usum  omnia  referret  utque,  qua  erat  oratoria  indole,  etiam  in 
his  litteris,  in  quibus,  ut  in  philosophia  et  historia,  minime  hoc 
debuit,  non  tam  quid,  quam  quomodo  quis  diceret,  spectaret. 
Quibus  duabus  caussis  addenda  erat  tertia  eaque  maxima.  Nam 
nimius  ille  ac  paene  stultus  sui  amor  facillime  ac  saepissime 
eum  commovit,  ut  in  diversis  litterarum  generibus  se  parem 
esse  iis,  qui  principes  eorum  apud  Graecos  exstitissent,  temere 
profiteretur.  Hoc  locos  si  quis  premat,  facillime  efficere  possit 
eam  in  Cicerone  fuisse  opinionem,  ut  putaret  se,  cum  et  orator 
et  historicus  et  philosophus  Graecorum  principibus  aut  superior 

aut  par  esset,  propter  tot  tantasque  facultates  doctissimo  cuique 
et  ingeniosissimo  Graecorum  praeferendum  esse.  Quamquam 
vix  mihi  possum  persuadere  eum,  cum  de  hac  re  interrogatus 
esset,  principatum  horum  trium  generum  distinctis  verbis  sibi 
tribuere  ausurum  fuisse.  Sed  quamvis  inique  de  Graecis  judi- 
caverit, equidem  minime  negaverim  vere  cpiltXXrjva  Ciceronem 
fuisse  neque  ignorasse,  quantum  ipse  Graecis  deberet.  Quin 
etiam  hoc  puto  atque  existimo  eum  quodammodo  sensisse  non 
solum  in  litteris  ipsis,  sed  etiam  in  earum  indole  Graecis  palmam 
esse  tribuendam.  Sed  ut  in  vita  publica  non  sibi  constitit,  ita 
etiam  de  rebus  ad  litteras  spectantibus  nunquam  firmam  quan- 
dam  sententiam  sustinere  potuit. 

Jam  ad  finem  perductis,  quae  priore  parte  me  tractaturum 
pollicitus  eram,  sequitur,  ut  adhibitis  omnibus  locis,  qui  ad  rem 
disceptandam  aliquid  valere  videantur,  exponam,  quid  de  arte 
poetica  singulisque  poetis  Graecorum  Cicero  senserit.  Quibus 
de  rebus  paullo  aequius,  quam  de  reliquis  litterarum  generibus, 
eum  judicasse  jam  per  se  verisimillimum  est,  cum  hic  nimia 
sui  ipsius  opinione  fere  non  prohiberetur.  Poetam  enim  vere 
magnum  eum  ne  sibi  ipsi  quidem  visum  esse  eo  ipso  videtur 
probari,  quod  Quinto  fratri  (3,  4,  4)  scribit:  „ Simul  et  illud  — 
sine  ulla  mehercule  eiQwvda  loquor  — tibi  istius  generis  in 
scribendo  priores  partes  tribuo,  quam  mihi.“^'^)  Quamquam  valde 
erret,  qui  parvi  eum  carmina  sua  aestimasse  putet.  Hoc  enim 
si  fecisset,  non  tam  saepe  libris,  quos  scripsit,  versus  suos  in- 
seruisset^^), ut  horum  longe  plurimos  praeter  magnum  illud 
^aivofisvcov  fragmentum  codice  Harlejano  num.  647  nobis  ser- 
vatum ex  iis  solum  etiam  nunc  noverimus.  Quam  autem  super- 
bam de  „Mario‘^  suo  habuerit  opinionem,  ex  prooemio  librorum 
de  legibus  cognosci  potest,  ubi  (§  1)  Quintum  fratrem  de  quercu 
quadam,  quae  carmine  illo  celebrata  erat,  ita  loquentem  inducit: 
„ Manet  vero,  Attice  noster,  sata  est  enim  ingenio “,  paullo  autem 
post  (§  2)  eundem  Scaevolae  dictum  de  illo  carmine:  „Canescet 

^3)  Ad  totam  hanc  priorem  partem  conferre  licet,  quae  A.  Deucr- 
ling  1.  1.  cum  alias,  tum  pagg.  22  et  93  exposuit,  quannpiam  ex  ali(iua 
parte  lenius,  quam  res  postulat,  mihi  judicasse  videtur. 

cf.  etiam  ad  Q.  fr.  3,  5 (al.  6)  4. 

cf.  Orelli,  Cic.  op.  IV,  pagg.  1014— 10;  1030—37;  1048—52. 

saeclis  innumerabilibus “ proferentem  facit.  Sed  ne  unus  quidem 
locus  invenitur,  ubi  cum  magnis  Graecorum  aut  Romanorum 
poetis  se  comparare  audeat,  quamquam  haud  sine  ostentatione 
Quinto  fratri  narrat  (2,  16,  5)  Caesari  prima  sua  carmina  ita 
esse  probata,  ut  scriberet  se  ne  Graeca  quidem  meliora  novisse.^^) 

Sed  jam  satis  de  hac  re  dictum  est;  sequitur,  ut  quaeratur, 
quid  de  dignitate  poesis  senserit.  De  qua  quamquam  non  sem- 
per  prorsus  eodem  modo  judicavit,  tamen  ita  sunt  loci,  qui  ad 
quaestionem  dijudicandam  plurimum  valent,  comparati,  ut  satis 
facile  vera  ejus  sententia  possit  perspici.  Nam  ut  omittam 
locum  illum  d.  or.  2,  61,  ubi  Antonium  dicentem  fecit:  „Poetas 
omnino  quasi  alia  quadam  lingua  locutos  non  conor  attingere“ 
— luce  enim  clarius  est  haec  verba  non  ex  Ciceronis  sententia 
dicta  esse,  sed  ad  naturam  moresque  illius  veterum  temporum 
oratoris  describenda  pertinere  — , in  eo  certe  prorsus  Romanum 
noster  se  praebuit,  quod  in  leviorum  artium  numero  poesim 
habere  nunquam  dubitavit.  At  ex  hac  re  nihil  aliud  apparet, 
nisi  hanc  ei  vix  dignam  esse  visam,  in  qua  sola  homo  vere 
Romanus  omnem  operam  collocaret,  neque  vero  id  potest  effici 
parvi  eum  poetas  duxisse.  Notum  enim  est  a Romanis  eas 
solas  res  graviores  appellari  esse  solitas,  quae  non  tam  ad 
delectationem,  quam  ad  utilitatem  vel  reipublicae  vel  singulorum 
aliquantum  valerent.  Denique  sunt  sane  etiam  pauci  alii  loci, 
quibus  poetarum  gloriam  nimis  detrectare  videtur.  At  facile, 
opinor,  est  ad  intellegendum  hos  quoque  minoris  esse  momenti. 
Cicero  enim  persaepe  non  tam  ut  artium  judex  sententiam  dixit, 
quam  ex  philosophorum  consuetudine,  quorum  plerique  etiam 
apud  Graecos  — et  inprimis  quidem  Plato  — cum  sapientiam 
fere  unam  hominibus  petendam  esse  putarent,  poetas  quodam- 
modo despiciebant.  Ex  eadem  igitur  sententia  judicia  illa 
Ciceronis,  de  quibus  jam  paucis  agendum  est,  manavisse  viden- 
tur. Nam  Tuse.  4,  70  ita  disserit:  „Sed  poetas  ludere  sinamus^^ 
et  paullo  post  (§  71)  in  poesim  amatoriam  Graecorum  vehe- 
menter invehitur.  At  prioribus  verbis  videtur  id  solum  voluisse 

Ex  iis,  quae  sequuntur,  colligere  licet  Caesarem  re  vera  non 
valde  carminibus  illis  delectatum  esse  judiciumque  a Cicerone  me- 
moratum per  blanditias  fecisse. 

^0  cf.  Brut.  3;  ibid.  70  et  71;  d.  or.  1,  212. 

significare  poetarum  fabellas  ad  veritatem  illam , quam  philo- 
sophi quaererent,  nullius  esse  momenti;  posterioribus  autem  non 
totam  poesim,  sed  certam  quandam  unius  generis  maculam  non 
sine  jure  reprehendit.  Ac  iie  id  quidem,  quod  Tuse.  2,  27  a 
poetis  animos  molliri  affirmat,  ita  premendum  est,  praesertim 
oLim  etiam  philosopliis  nonnullis  idem  opprobrio  vertat.  Aper- 
tissime autem,  ne  nimiam  vim  ad  cognoscendam  Ciceronis  de 
poetarum  dignitate  sententiam  his  et  talibus  locis  tribuamus,  eo 
monemur,  quod  saepe  illos  magna  laude  dignos  esse  profitetur 
satisque  studiose  in  carminibus  legendis  versatus  est.  Atque 
ut  omittam  eas  laudes,  sane  minoris  ad  veritatem  momenti, 
quas  in  oratione  pro  Archia  habita  in  poesim  contulit,  Ca- 
tonem in  libri,  qui  ab  hoc  inscribitur,  § 24  illam  ceterasque 
litteras  divina  studia  appellantem  facit,  ipse  autem  Quinto  fratri 
(3,  4,  4]  scribit  ei,  qui  verus  poeta  existere  velit,  divinum  quod- 
dam ingenium  vel,  ut  ipsius  verbo  utar,  IvdovOiaOfiov  opus 
esse  neque  disci  posse  poeticam.  Adde,  quod  non  solum  jam 
anno  a.  Chr.  u.  59  Attico  scribit  (2,  5,  2)  sibi  statutum  esse 
cum  omnibus  musis  rationem  habere  et  anno  45  eidem  narrat 
(12,  20,  1)  se,  ut  dolorem  e reipiiblicae  conditione  conceptum 
minuat,  totos  dies  in  litteris  consumere,  sed  etiam  d.  or.  1,  2, 
quem  librum  omnes  legere  poterant,  libere  confitetur  se  a pueris 
litteris  tractandis  operam  dedisse.  Atque  quamquam  vix  dubium 
est,  quin  non  tam  poetices  amore,  quam  orationis  excolendae 
studio  commotus  admodum  juvenis  Arati  aliorumque  carmina 
in  linguam  paternam  transtulerit,  tamen  cum  etiam  posterioribus 
vitae  annis  inlerdum  talibus  exercitationibus  se  dedisse  videatur 
conjicere  licet  eum  haud  levem  quandam  delectationem  ex  iis 
percepiss(‘.  Melius  autem  eum  satis  inultum  in  carminibus  le- 
gendis versatum  esse  eo  probatur,  quod  tot  niiiltoruni  poetarum 
versus . in  libris  suis  protulit.  Statuendum  igitur  est  poetica 


cf.  §§  12—14;  18  et  19;  alios. 

cf.  etiam  or.  109:  „Sed  quid  poetas  divino  ingenio  profero  V“ 
et  quae  Antonius  profert  d.  or.  2,  194:  ,, Saepe  enim  amlivi  iioetam 
bonum  neminem  ....  sine  inflammatione  animorum  existere  posse  et 
sine  quodam  afflatu  quasi  furoris. “ 

cf.  d.  div.  2,  03:  „ut  nos  otiosi  convertimus'*;  Jurdan,  Ivritische 
Beitrage  zur  Geschiclite  der  lat.  Spraclie  pagg.  299  sqq. 

elegantia  ac  venustate  vehementer  Ciceronem  gavisum  esse, 
quamquam  de  carminibus  quoque  eum  saepe  non  ut  artium 
judicem,  sed  ut  oratorem  vel  philosophum  sententiam  fecisse 
videbimus. 

Sequitur,  ut,  priusquam  in  Ciceronis  de  singulis  Graecorum 
poetis  sententiam  diligentius  inquiramus,  paucis  demonstretur,  quo- 
modo de  Graecis  Romanisque  poetis  inter  se  comparatis  judicaverit. 
Quod  quodammodo  ex  iis  ipsis  potest  intellegi,  quae  initio  fere 
prioris  partis  de  Tusculanarum  disputationum  prooemio  disseru- 
imus. Quibus  lioc  addendum  videtur  etiam  illo  loco  Ciceronem, 
quamquam  a falsa  sententia  proficiscatur,  per  ambages  certam 
quandam  in  hac  re  Graecis  praestantiam  esse  tribuendam  con- 
cedere. Qua  enim  alia  caussa  eum  commotum  esse  putemus,  ut 
satis  dubitanter  et  contorte  diceret  (§  3 extr.)  „Nec  tamen,  si 
qui  magnis  ingeniis  in  eo  genere  exstiterunt,  non  satis  Grae- 
corum gloriae  responderunt “ Neque  vero  ullus  invenitur  locus, 
quo  poetico  ingenio  Graecos  Romanis  superiores  esse  aperte 
confiteatur.  Cum  autem  vel  minus  in  contrariam  partem  de 
hac  re  disseruerit,  pro  certo  affirmari  potest  ipsi  quodammodo 
de  Graecorum  praestantia  persuasum  fuisse,  quamquam  non 
satis,  quanta  illa  esset  et  quibus  maxime  in  rebus  posita,  in- 
tellexit. Ac  scenicos  quidem  Graecorum  poetas  maximos  non- 
nullis locis  una  cum  Romanis  ita  nominat,  ut,  etsi  disertum 
judicium  non  facit,  tamen  toto  sententiarum  conexu  eo  perdu- 
camur, ut  Graecorum  praestantiam  eum  sensisse  statuamus.  Ac 
primum  quidem  ex  hoc  genere  sunt  ea,  quae  in  libris  de  finibus 
(1,  4)  de  hac  re  inveniuntur:  „Quis  enim  tam  inimicus  paene 
nomini  Romano  est,  qui  Ennii  Medeam  aut  Antiopam  Pacuvii 
spernat  aut  rejiciat,  quod  se  iisdem  Euripidis  fabulis  delectari 
dicat ^')  Quod  autem  Tuse.  2,  5,  postquam  monuit  homines 
Romanos,  ut  philosopluae  quoque  laudem  languenti  jam  Grae- 
ciae eriperent,  pergere  audet:  „ Sicut  omnes  reliquas,  quae  qui- 

0')  Idem  locus  (§5)  aptissimus  est,  ex  quo  cognoscamus,  quan- 
tum Cicero  superbiae  Romanorum  tribuere  sit  solitus.  Dicit  enim: 
„A  quibus“  — i.  e.  ab  iis,  qui  Latinas  litteras  oderunt  — „tantum 
dissentio,  ut,  cum  Sophocles  vel  optime  scripserit  Electram,  tamen 
male  conversam  Atilii  mihi  legendam  putem. “ Ad  rem  ipsam  cf. 
etiam  d.  opt.  g.  or.  18 ; Ac.  post.  1,  10. 

dem  erant  expetendae,  studio  atque  industria  sua  majores  trans- 
tulerunt“  non  tam  in  universum,  quam  de  sua  ipsius  aetate 
dixisse  videtur.  Neque  magis  alio  quodam  loco  (Tuse.  2,  48  et 
49)  probatur  Romanorum  poetas  scenicos  ei  majores  Graecis 
visos  esse.  Dicit  enim  certos  quosdam  Pacuvii  versus  magis  sibi 
placere,  quam  ea  Sophoclis  verba,  quae  ille  vertit.  Sed  primum 
etiam  minus  bono  poetae  contingere  potest,  ut  nonnulla  aptius 
meliore  proferat,  tum  non  tam  pulchriores,  quam  viro  [forti  dig- 
niores, Pacuvii  versus  esse  Cicero  affirmat  ac  vix  dubitari  potest, 
quin  nostrae  quoque  aetatis  poetae  in  hac  quidem  re  Latinum 
potius,  quam  Graecum  poetam  imitandum  sibi  proposituri  sint. 
Quin  etiam  hoc  vere  potest  affirmari  ex  hac  ipsa  re,  quod  Cicero 
ita  premat  nonnullorum  versuum  — sunt  enim  alii  loci  sane  per- 
pauci similes  ei,  quem  attuli  — Latinorum  praestantiam,  satis 
luculenter  apparere  universe  eum  in  contrariam  partem  sensisse. 
Quae  sententia  etiam  nonnullis  aliis  locis  confirmatur,  e quibus  — si 
quis  accuratius  rem  quaerit  — satis  perspicitur,  quantum  Graecis 
tribuerit  poetis.  Nam  de  fin.  2,  115,  ubi  nonnullos  ex  optimorum 
poetarum  numero  ei  proferre  in  animo  est,  tres  Graecos  — 
Homerum,  Archilochum,  Pindarum  — neminem  Romanum  no- 
minat. Deinde  or.  4 poetarum  principes  appellat  Homerum, 
Sophoclem,  Archilochum,  Pindarum,  quamquam  ne  Graecorum 
nimis  studiosus  videatur,  addit  „ut  de  Graecis  loquar.“  Accedit 
quod  d.  deor.  nat.  1,  107  ex  clarissimorum  hominum  numero 
Romulo  et  Numae,  Pythagorae  et  Platoni  Homerum  et  Arclii- 
lochum  adjecit,  nullum  Latinum  poetam.  Praeterea  sunt  multi 
loci,  qui  quamquam  non  ad  ipsos  poetas  pertinent,  tamen  non 
parvi  videntur  momenti.  E quibus  sunt  verba  illa  Crassi  (d. 
or.  3,  137):  „Ut  virtutis  a nostris,  sic  doctrinae  sunt  ab  illis 
exempla  repetenda.“  Idemque  Crassus  d.  or.  1,  196,  sine  dubio 
ex  Ciceronis  sententia,  tacite  profitetur  doctrina  Romanos  in- 
feriores fuisse  Graecis,  nam  summis  laudibus  Romam  cumulans 
nihil  de  doctrinae  in  hac  urbe  cultu  atque  praestantia  profert. 

‘^2)  In  doctorum  numero  Romani  poetas  quoque  habuerunt  el". 
Tuse.  1,3:  „Nam  cum  apud  Graecos  antiquissimum  e doctis  genus  sit 
poetarum“  et  notissimum  illud  Horatii  (carm.  l,  1,  29  et  30): 

- „Me  doctarum  hederae  praemia  frontium 

Dis  miscent  superis^. 

Accedit  autem  argumentum  gravissimum.  Nam  ut  omittam  per- 
multos versus  Graecos  Latine  conversos  in  libris  rhetoricis  et 
philosophis  inveniri,  nonne  eximia  Graecorum  admiratione  fac- 
tum est,  ut  in  epistulis,  in  quibus  verissime  profitetur,  quid 
sentiat,  Graecis  versibus  etiam  saepius,  quam  Latinis  uteretur? 
Quamquam  enim  vix  dubitari  potest,  quin  ex  parte  ostentationis 
studio  commotus  eos  attulerit,  tamen  id  ipsum  facere  non  potuit, 
nisi  satis  magnum  poetis  Graecis  tribuisset  studium. 

Ilis  in  universum  disputatis  jam  quaerendum  est,  quid  de 
singulis  poetis  Graecorum  senserit.  Hoc  ut  intellegamus,  non 
satis  erit  eos  respicere  locos,  ubi  de  his  diserta  fert  judicia, 
praesertim  cum  pauca  inveniantur  eaque  fere  omnia  nimis  uni- 
verse prolata:  addenda  est  primum  magna  pars  eorum  locorum, 
quibus  de  llomanorum  poetis  agitur,  nam  cum  alii,  tum  sceiiici 
aut  plane  aut  magna  ex  parte  e Graecis  pendent:  tum  videndum 
est,  quorum  maxime  poetarum  versus  vel  Graece  vel  Latine  in 
medium  proferre  soleat.  Ac  ne  ita  quidem  quaestione  instituta 
semper  ad  finem  prorsus  certum  ac  definitum  perveniemus:  pro 
certo  enim  affirmare  licet  eum  nonnullos  poetas,  e quorum  car- 
minibus unum  alterumve  scriptis  inseruit  versum,  parum  novisse, 
versus  autem  ex  iis  sumpsisse  libris,  quibus  in  scriptis  rhetoricis 
vel  philosopliis  elaborandis  ad  scientiam  de  Graecorum  doctrina 
et  litteris  augendam  uti  solebat:  id  quod  de  iis  maxime  versibus 
suspicari  possumus,  qui  proverbii  aut  sententiae  speciem  prae 
se  ferunt.  Praeterea  Cicero  ex  tota  animi  sui  natura  ac  con- 
ditione et  facilius,  quam  alii,  eo  potuit  pervenire,  ut  non  tam 
ex  sua  ipsius  sententia,  quam  ex  usitata  eorum,  quorum  in  his 
rebus  valebat  auctoritas,  opinione  judicaret,  neque,  cum  magis 
degustasset,  quam  perdidicisset,  poetas,  satis  firmam  de  his  rebus 
sententiam  concepisse  videtur.  — Ea  autem  quaestio,  utrum 
veteres  illos  Graecorum  poetas,  quos  classicos  vocare  solemus, 
magis  amaverit,  an  recentiores,  qui  Alexandriae  maxime  fioruerunt 
et  quos  inde  a Catullo  poetae  Latini  magna  elegantia  et  venu- 
state solebant  imitari,  hoc  loco  in  medio  est  relinquenda,  nam 
cum  quid  de  singulis  poetis  senserit,  intellexerimus,  ea  quoque 
res  -erit  dijudicata.  Accedoidum  igitur  jam  est  ad  hanc  rem 
gravissimam.  Vidimus  autem  principes  locos  in  diversis  car- 
minum generibus  eum  tribuere  videri  Homero,  Archilocho, 

Sophocli,  Pindaro.  Sed  ex  ejus  operibus  satis  intellegi  potest 
in  Homero  et  Sophocle  multum  eum  collocasse  studium,  Archi- 
lochi autem  et  Pindari  carmina  vix  novisse. 

Ac  primum  quidem  quam  diligenter  legerit  quantoque 
amore  complexus  sit  Homerum,  ex  omnibus  ejus  libris  facillime 
potest  intellegi.  Saepissime  enim  eum  nominat  et  Iliadis  vel 
Odysseae  versus  vel  Graecos  vel  in  Latinum  a se  ipso  con- 
versos profert;  exempla  e veterrimis  temporibus  petita  si  ei 
opus  sunt,  persaepe  Homeri  heroes  commemorat.  Neque 
mirumhoc  est;  nam  eum  apud  veteres  singularem  quendam 
auctoritatis  locum  obtinuisse  atque  etiam  Romanis  non  tam 
Graecorum,  quam  omnium  gentium  poetam  visum  esse  constat, 
quamquam  postea,  cum  Vergilius  exstitisset,  erant,  qui  hunc  aut 
parem  Homero  aut  etiam  majorem  esse  affirmarent.  Ingenti 
autem  illa  Homeri  admiratione  factum  est,  ut  Top.  55  affirmet 
illum  propter  excellentiam  commune  poetarum  nomen  efficere 
apud  Graecos  suum.  Quid  autem  ipse  de  hoc  senserit,  d.  div.  2,  97 
ita  in  medium  protulit:  „At  certe  similis  nemo  Homeri Omitto 
locos  bis  jam  allatos,  ubi  inter  singulorum  poesis  generum 
principes  hunc  primo  loco  nominat.  Dubitari  non  potest,  opinor, 
quin  poeta  omnium  summus  etiam  a Cicerone  Homerus  sit 
existimatus.  Tamen  vix  inveniuntur  loci,  ubi  accuratius,  quibus 
maxime  in  rebus  magnitudo  et  pulchritudo  illius  sibi  positae 
esse  videantur,  exponat.  Minime  enim  judicii  de  poeta  Homero 
vice  fungi  possunt,  quae  anno  a.  Chr.  n.  XLV.  (ad  fam.  13,  15,  2) 
Julio  Caesari  scribit:  „ Itaque  ab  Homeri  magniloquentia  confero 
me  ad  vera  praecepta  EvQCJtLdov''\  nam  ex  sententiarum  conexu 
perspicuum  est  non  tam  ad  artem  poeticam,  quam  ad  justam 
agendi  rationem  haec  verba  esse  referenda.  Hoc  enim  illo  loco 
Cicero  agit,  ut  doceat  se  ad  Caesaris  partes  transgredientem 
nihil  contra  virtutis  leges  facere:  affirmat  igitur  magniloquentius 
Achillem  apud  Homerum  (11.  22,  304  et  305)  optare: 

M?]  fiav  aojcovdd  ye  xal  axleimo,  djtoXoiiirjV, 

AXld  fitya  xt  xal  lOijOfXbvoiOt  jivd^iodai. 

Unus  vero  exstat  locus,  quo  rectissime  atque  optime  eum 
laudat,  quod  ita  describat  omnia,  ut  quasi  oculis  ipsis  subjici 


34 


vicleaiitiir‘'’0-  Nonnullis  autem  locis,  qui  quodammodo  liuc 
pertinent,  magis  ut  orator,  quam  ut  venustatis  poeticae  judex 
dicit  sententiam,  velut  Brut.  40:  „ ornatum  in  dicendo  ac  plane 
oratorem“  Homerum  appellat : perverse,  si  quid  video.  Apparet 
enim  hunc  minus  ex  artis  praeceptis,  quam  ex  sensu  quodam 
naturali  ita  narrasse,  ut  summam  legentibus  praebeat  delectatio- 
nem. Ciceronem  autem,  quamquam  sine  dubio  Homerum  ve- 
hementer admirabatur,  hoc  parum  intellexisse  nec  perspexisse 
hunc  ea  maxime  re  a ceteris  differre  poetis,  quod  naturam  fere 
solam  ducem  sequeretur,  aliis  quoque  ex  locis  luculenter  cog- 
noscitur. Interdum  enim  ejusmodi  ei  tribuit  cogitationes,  quae 
quin  ab  ejus  animo  sensuque  longissime  disjuncta  fuerint, 
dubitari  vix  possit.  An  quisquam  negaverit  perverse  eum 
judicare,  cum,  postquam  exposuit  sine  dubio  consulto  Homerum 
ita  rem  instituisse,  ut  Ulixes  non  tam  pulcherrimis  Sirenum 
cautibus,  quam  spe  cognitionis  augendae  alliceretur,  ita  pergere 
non  dubitet  (d.  fin.  5,  49):  „Vidit  Homerus  probari  fabulam 
non  posse,  si  cantiunculis  tantus  vir  irretitus  teneretur:  scientiam 
pollicentur,  quam  non  erat  mirum  sapientiae  cupido  patriae 
cariorem  esse.  Atque  omnia  quidem  scire,  cujuscumque  modi 
sint,  cupere  curiosorum,  duci  vero  majorum  rerum  contemplatione 
ad  cupiditatem  scientiae  summorum  virorum  est  putandum.  “ 
Verum  enim  si  quaerimus,  et  cantus  Sirenum  pulchritudine 
vehementissime  commotum  esse  et  satis  fuisse  curiosum  Ulixem 
luculenter  Homerus  dicit Sunt  quoque  alii  loci,  ubi  in 
eundem  judicii  errorem  Cicero  incidit.  Nam  d.  div.  2,  25  ita 
disserit:  „Si . . . nihil  fit  extra  fatum,  nihil  levari  re  divina  potest. 
Hoc  sentit  Homerus,  cum  querentem  Jovem  inducit,  quod  Sar- 
pedonem filium  a morte  contra  fatum  eripere  non  posset. “ (cf 
II.  16,  431 — 38).  — Neque  aliter  judicandum  est  de  iis,  quae 

cf.  Tuse.  5,  114:  Traditum  est  etiam  Homerum  caecum  fuisse. 
At  ejus  picturam,  non  poesin  videmus.  Quae  regio,  quae  ora,  qui 
locus  Graeciae,  quae  species  formaque  pugnae,  quae  acies,  quod 
remigium,  qui  motus  hominum,  qui  ferarum  non  ita  expictus  est,  ut^ 
quae  ipse  non  viderit,  nos  ut  videremus,  effecerit? 

Credibile  est  eam  quoque  ob  caussam,  ut  ab  omni  curiositatis 
suspicione  Ulixem  removeret,  Ciceronem  verba  rcolXa  suSiog  1.  1.  minus 
accurate  verbo  „doctior‘‘  vertisse. 

d.  div.  2,  63  — 65  do  Calcluiiitis  ex  numero  i)asseriim  vatici- 
natione disputat,  aut  de  his  verbis  (Tuse.  1,  65):  „Fmg’ebat 
haec“  (Ganymedem  propter  formam  a dis  raptum  esse)  «Home- 
rus et  humana  ad  deos  transferebat:  divina  mallem  ad  nos.“ 
Ne  vero  inique  de  Cicerone  judicemus,  considerandum  est 
plerosque  veteres  scriptores  eandem  de  Homero  sententiam 
amplexos  esse:  maxime  autem  plurimos  Graecorum  philosophos, 
quos  in  suis  de  philosophia  libris  Cicero  sequebatur,  solitos 

esse  veterum  poetarum  fabulas  aut  argumentis  a ratione  petitis 
refellere  aut,  si  ullo  modo  fieri  poterat,  ad  suam  doctrinam 

firmandam  adhibere.  Velut  d.  deor.  nat.  1,  41  C.  Vellejus, 

qui  Epicuri  doctrinam  defendens  inducitur,  Chrysippum  acerrime 
exagitat,  quod  secundo  suo  de  natura  deorum  libro  Orphei, 
Musei,  Hesiodi,  Homeri  fabellas  accommodare  voluerit  ad  ea, 
quae  ipse  primo  libro  de  dis  immortalibus  dixisset.  Itaque 
Cicero,  cum  ipse  quoque  tales  cogitationes  Homero  tribuit,  nihil 
fecit,  quam  ut  doctissimorum  Graecorum  consuetudinem  se- 
queretur *^^).  Quanta  autem  in  eo  fuerit  Homeri  admiratio, 

melius,  quam  ex  judiciis,  cognosci  potest  ex  eo,  quod,  ut  jam 
supra  dictum  est,  permultos  ex  omnibus  fere  Iliadis  et  Odysseae 
partibus  versus  aut  Graece  aut  Latine  protulit®^).  Qua  ex  re 

Ad  ea,  quae  de  Homero  exposui,  cf.  H.  Walther,  de  scriptorum 
Romanorum  usque  ad  Vergilium  studiis  Homericis.  1867. 

•^0  Equidem  hos  inveni : 

I.  Graece  afferuntur 

(interdum  leviter  mutati  aut  memoriae  lapsu  aut  propter  enuntiati  formam) 
1.  Ex  Iliade. 

1)  L 1'74  et  175  — ad  fam.  3,  7,  6. 

2)  2,  298  — ad  Att.  6,  5,  2. 

3)  2,  674  (=  17,  280;  Od.  11,  470;  ibid.  551)  — ad  Att.  16,  5,  5. 

4)  4,  182  (=  8,  150)  — ad  Q.  fr.  3,  9,  1;  ad  Att.  9,  9,  3. 

5)  5,  428  et  429  — ad  Att.  14,  13,  2. 

6)  6,  181  — ad  Att.  2,  16,  4. 

7)  6,  208  — ad  fam.  13,  15,  2;  ad  Q.  fr.  3,  5 (al.  6),  4. 

8) '  6,  236  — ad  Att.  6,  1,  22. 

9)  6,  442  (=  22,  105)  — ad  Att.  2,  5,  1 ; 7,  1,  4;  7,  12,  3;  8,  16,  2; 

13,  13,  2;  13,  24. 

10)  7,  93  — ad  Att.  6,  1,  23;  16,  11,  6. 

11)  9,  228—30  — ad  Att.  14,  13,  1. 

12)  9,  524  — ad  Att.  7,  1 1,  3. 

et  ex  loco  illo  supra  allato  (d.  div.  2,  63):  „Sic  apud  Homerum, 
ut  nos  otiosi  convertimus,  loquitur  Agamemnon^  licet  colligere 

13)  10,  93  et  94  — ad  Att.  9,  6,  4. 

14)  10,  224  — ad  fam.  9,  7,  1 ; ad  Att.  9,  6,  0. 

15)  11,  654  — ad  Att.  13,  25,  3. 

16)  12,  243  — ad  Att.  2,  3,  3. 

17)  16,  112  et  113  — ad  Att.  1,  16,  5. 

18)  16,  385—88  — ad  Q.  fr.  3,  7,  1. 

19)  18,  22  (=  Od.  24,  315)  — ad  fam.  13,  15,  1. 

20)  18,  96,  98,  99  — ad  Att.  9,  5,  3. 

21)  18,  112  (=  19,  65)  — ad  Att.  7,  1,  9;  10,  12,  4. 

22)  18,  309  — ad  Att.  7,  8,  4. 

23)  22,  100  — ad  Att.  2,  5,  1;  7,  1,  4. 

24)  22,  159  — ad  Att.  1,  1,  4. 

25)  22,  268  — ad  Att.  1,  15,  1. 

26)  22,  304  et  305  — ad  fam.  13,  15,  2;  ad  Att.  10,  1,  1. 

27)  24,  369  (=  Od.  16,  72;  21,  133)  — ad  Att.  2,  9,  3. 

2.  Ex  Odyssea. 

1)  1,  271  (=  ibid.  305)  — ad  Att.  4,  7,  3. 

2)  1,  302  — ad  fam.  13,  15,  1. 

3)  3,  22  — ad  Att.  9,  8,  2. 

4)  3,  26  et  27  — ad  Att.  9,  15,  4. 

5)  3,  169  — ad  Att.  16,  6,  1;  ibid.  13 a,  1. 

6)  3,  171  et  172  — ad  Att.  16,  13 a,  2. 

7)  7,  258  — ad  fam.  13,  15,  1. 

8)  9,  27  et  28  — ad  Att.  2,  11,  2. 

9)  9,  33  et  34  — ad  Att.  7,  1,  2. 

10)  9,  350  — ad  Q.  fr.  3,  9,  2. 

11)  9,  513  — ad  Q.  fr.  1,  2,  1. 

12)  11,  634  — ad  Att.  9,  7,  3. 

13)  12,  209  — ad  Att.  7,  6,  2. 

14)  20,  18  — ad  Att.  9,  15,  3. 

15)  22,  412  — ad  Att.  4,  7,  2. 

n.  Latine  afferuntur  hi  loci. 

1.  Ex  Iliade, 
a)  Versibus  inclusi. 

1)  2,  299—330  — d.  div.  2,  63  et  64. 

2)  6,  201  et  202  — Tuse.  3,  63. 

3)  7,  89—91  — d.  glor.  lib.  II.  fr.  1. 

4)  9,  236  et  237  — d.  div.  2,  82. 

5)  9,  363  — d.  div.  1,  52. 

6)  9,  646—48  — Tuse.  3,  18. 

7)  19,  226—29  — Tuse.  3,  65. 

etiam  posterioribus  vitae  annis  studiose  eum  in  his  carminibus 
legendis  versatum  esse.  Itaque  cum  constet  Homerum  a Ci- 
cerone non  solum  valde  laudatum,  sed  etiam  magno  cum  studio 
lectum  esse,  nihil  est,  cur  dubitemus,  quin  hic  summam  ei 
tribuerit  admirationem , quamvis  non  propriam  ejus  virtutem 
perspiceret, 

Ex  reliquis  autem  Graecorum  epicis  carminibus  aut  per- 
pauca aut  omnino  nullum  legisse  videtur.  Primum  enim,  etsi 
Brut.  191  Antimachi,  quem  clarum  poetam  nominat,  Thebaida 
— titulum  non  profert,  neque  vero  dubium  est,  quin  lioc  car- 
men significare  voluerit  — cum  aliis  colloquens  „ magnum  illud, 
([uod  novistis  volumen “ appellat,  tamen  mihi  persuadere  non 
possum  eum  illud  carmen  accuratius  cognitum  habuisse.  Nam 
cum  sine  dubio  libenter  faciat,  ut  poetarum  nominibus  versibusque 
afferendis,  quam  multa  legerit,  ostendat,  ex  eo,  quod  nullo  loco 
versum  Antimachi  affert,  satis  dilucide  apparere  mihi  videtur 
parum  eum  illi  carmini  studuisse.  Quod  autem  illius  dictum 
tiiol  fiVQiod‘  ad  Att.  16,  11,  1 protulit  et  Brut.  191 
Latine  expressit,  nihil  ad  rem;  nam  haec  verba  non  ex  illius 
carmine  sumpta  sunt,  sed  ab  eo,  ut  ipsa  Ciceronis  verba  docent, 
de  Platone  prolata  erant.  Nihil  igitur  est  praeter  priora  illa 
verba  satis  incerta,  cur  putemus  eum  Antimachi  carmen  lectione 

b)  Pedestri  oratione. 

8)  1,  249—52  — Cat.  31. 

9)  3,  213—15  — d.  rep.  5,  11. 

10)  7,  211  sqq.  — Tuse.  4,  49. 

1 1)  9,  442  et  443  — d.  or.  3,  57. 

12)  16,  432—38  — d.  div.  2,  25. 

13)  20,  232—35  — Tuse.  1,  65. 

2.  Ex  Odyssea. 

a)  Versibus  inclusi. 

1)  12,  184—91  - d.  fin.  5,  49. 

2)  18,  136  et  137  — d.  tat.  rell.  3. 

b)  Pedestri  oratione. 

3)  6,  162  et  163  — d.  legg.  1,  2. 

4)  10,  494  et  495  — d.  div.  1,  88. 

De  ejus  vertendi  arte  quid  judicandum  sit,  hoc  loco  noii  opus 
est  quaerere.  Ceterum  conferre  licet,  quae  de  hac  re  V.  Clavel  1.  1. 
passim  disseruit. 

tractasse.  — Jam  Hesiodum  quamquam  paullo  saepius  memorat, 
tamen  hoc  ita  facit,  ut  mihi  persuasum  sit  eum  carmina  illius, 
cui  Graeci  secundum  inter  veterrimos  poetas  tribuebant  locum, 
aut  omnino  non  inspexisse  aut  certe  parum  novisse.  Ut 
enim  omittam  ne  unum  quidem  locum  de  illius  poetica  arte  aut 
dicendi  genere  apud  Ciceronem  inveniri,  ex  omnibus  Hesiodi 
carminibus  solam  Theogoniam  memorat  idque  ita,  ut  ex  his 
locis  minime  colligi  possit  eum  hoc  carmen  legendo  attigisse. 
Nam  cum  in  illis  (d.  deor.  nat.  1,  36  et  41),  quorum  alterum 
jam  supra  attuli,  a C.  Vellejo  Epicureo  Zeno  et  Chrysippus 
Stoici  vehementer  vituperentur,  quod  Hesiodi  fabellis  ad  suam 
ipsius  doctrinam  defendendam  uti  conati  sint,  dubium  non  est, 
quin  Ciceroni  hunc  locum  scribenti  libri  philosophorum  ante 
oculos  versati  sint,  non  Theogonia  ipsa.  Atque  duo  illi  versus 
Hesiodei  ex  carmine  illo,  quod  yEgya  %al  inscribitur? 

in  ejus  operibus  exstantes  proverbiorum  speciem  prae  se  ferunt 
omniumque  notissimi  sunt,  ita  ut  minime  argumento  esse  possint 
Ciceroni  illud  carmen  notum  fuisse.  Primum  enim  haud  semel 
aut  Graece  aut  Latine  profert  praeceptum  illud: 

(tv  6 ajiodovvai) 

Avtep  TO)  ftbTQG)  Tcal  XcoLOV  aixs  dvvrjac 
tum  ad  fam.  6,  18,  5 ita  dicit;  „Lepta  suavissimus  ediscat 
Hesiodum  et  habeat  in  ore: 

Trjg  d^aQsrTjg  IdQcora 

Quae  verba  quamquam  argumento  esse  videntur  illo  tempore 
pueros  Romanorum  numerum  quendam  sententiarum  ex  Hesiodo 
sumptarum  ediscere  solitos  esse  — nam  de  integris  ejus  car- 
minibus vix  cogitari  posse  per  se  apparet  — tamen  minime 
probant  Ciceronem  „ Opera  et  Dies“  accuratius  cognita  habuisse. 
— Denique  ea,  quae  ad  Att.  7,  18,  4 profert:  „Ego  autem. 


cf.  Bergk,  Griechische  Litteratiirgeschichte  I,  pag.  1024:  „Bei 
den  Romern  hat  Hesiod  nur  geringe  Beachtung  gefunden;  niir  Virgil 
hat  nicht  nur  in  seinem  Gedicht  iiber  den  Landbau,  wie  er  kaum 
anders  konnte,  hier  und  da  seinen  Vorganger  vor  Augen,  sondern 
scheint  auch  die  genealogischen  Gedichte  gekannt  zu  haben.“ 

«0  cf.  ad  Att.  13,  12,  3;  Brut.  15;  d.  off.  1,  48. 

■^0  Hunc  versum,  ut  alios  locos  omittam,  Piat.  d.  rep.  2,  7 (p. 
364  D)  atfert. 

etsi  illud  'tpfvd?/0(6Ssioi^  . . . observo:  {irjdh  (se.  dixa6)jg, 

jiQLV  (Xfiq)Otv  [ivd^ov  axov67jg)  argumento  esse  eum  in  Hesiodi 
carminibus  legendis  operam  collocasse  nemo,  opinor,  putabit.  — 
Atque  jam  omnes  attuli  Ciceronis  locos,  qui  ad  Hesiodum  ejus- 
que  carmina  pertinent.  Ejusmodi  profecto  sunt,  ut  recte  dixisse 
mihi  videar  illum  haec  carmina  aut  parum  aut  omnino  non 
novisse.  Haec  habui,  quae  de  epicorum  Graecorum  studiis 
Ciceronianis  dicenda  putarem. 

Sed  quoniam  de  Hesiodi  „Operibus  et  Diebus “ jam  exposui, 
locus  idoneus  videtur,  ubi  nonnulla  addam  de  philosophis  Grae- 
corum antiquioris  temporis  carminibus,  quorum  Cicero  mentionem 
fecit.  Quam  rem  brevissime  absolvere  licet,  cum  Empedoclis, 
Parmenidis,  Xenophanis  hujusmodi  carmina  nonnisi'  raro 
memoraverit.  Novit  autem,  si  quidem  iis,  quae  dixit,  fidem 
habere  licet,  illorum  de  rerum  natura  poemata  maximeque 
delectatus  est  Empedoclis  versibus.  Nam  d.  or.  1,  217  An- 
tonium, quem  ipsum  carmen  illud  cognitum  habuisse  vix  credi- 
bile esf'*),  dicentem  inducit  illum  egregium  poema  fecisse  et 
Ac.  pr.  2,  74  ipse  Lucullo  ita  respondet:  „Furere  tibi  Empedocles 
videtur"'^),  at  mihi  dignissimum  rebus  iis,  de  quibus  loquitur, 
sonum  fundere. “ Quas  laudes  vix  in  eum  conferre  potuit,  nisi 
partem  certe  carminis  ejus  legisset.  Parmenidem  autem  et 
Xenophanem  eodem  loco  minus  bonos  versus,  quam  illum,  fecisse 
dicit.  Aliud  vero  de  poetica  horum  facultate  judicium  cum 
apud  eum  non  exstet,  nihil  jam  habeo,  quae  huic  parti  adjiciam. 

Sequitur,  ut  quam  accuratissime  quaeramus,  quid  de  lyricis 
qui  vocantur  poetis,  Cicero  senserit.  Ac  primum  quidem  ut 
nonnulla  in  universum  disputem,  vix  dubitari  potest,  quin  hoc 
carminum  genere  minus  quam  ceteris  delectatus  ac  minore  studio 
in  eo  versatus  sit.  Primum  enim  lyrica  carmina  per  se  minus 
idonea  sunt,  quae  exercitationum  materiam  et  exempla  oratori 
praebeant;  deinde  quia  minus  sententias,  quam  sensus  pingunt,  in 
libris  de  philosophia  conscriptis  ad  opiniones  vel  firmandas  vel 
infringendas  vix  his  versibus  uti  poterat  Cicero ; tum  non  is  erat> 


■^9  cf.  ciirn  reliqua,  quae  d.  or.  2,  59 — (U  disserit,  tum  haec  (§  91)  : 
„Poetas  omnino  quasi  alia  (piadam  lingua  locutos  non  conor  attingere.“ 
cf.  Luculli  verba  ibid.  14. 

qui  magnam  ex  sensuum  descriptione  perciperet  delectationem 
neque  unquam  lyrica  carmina  pangere  videtur  conatus  esse 
sed  ea  praeter  cetera  ci  probabantur  carmina,  quae  aut  grandi 
et  quasi  oratorio  dicendi  genere  aut  sententiarum  copia  ceteris 
praestabant;  postremo  illo  vitae  tempore,  quo  sine  dubio 
et  plurima  copia  et  acerrimum  studium  carminum  legendorum 
ei  erant,  non  multa  exstabant  carmina  Latina  lyrica,  Graecis 
autem  hujusmodi  poematis  legendis  perpauci  Romani  videntur 
operam  dedisse.  Jam  vero  ut  ad  singula  veniamus,  ita  quae- 
stionem instituere  in  animo  mihi  est,  ut  primo  loco  de  iis  dis- 
putem poetis  lyricis,  quibus  primas  Cicero  tribuit,  tum  de  ceteris 
omnibus.  Itaque  jam  agendum  est  de  Archilocho  et  Pindaro, 
quos  principes  in  suo  quemque  genere  a Cicerone  appellari 
jam  vidimus. Tamen  tantum  abest,  ut  ex  libris  ejus  libenter 
eum  ac  studiose  in  horum  carminibus  legendis  versatum  esse 
appareat,  ut  equidem  valde  dubitem,  num  vel  pauca  horum  poe- 
mata noverit.  Primum  enim  pauci  illi  loci,  qui  quodammodo 
ad  Archilochum  spectant,  ejusmodi  sunt,  ut  vix  quidquam  certi 
ex  iis  possimus  colligere.  Nam  ex  eo,  quod  d.  deor.  nat.  3,  91 
dicit:  „Neque  enim,  quem  Hipponactis  jambus  laeserat  aut  qui 
erat  Archilochi  versu  volneratus,  a deo  immissum  dolorem,  non 
conceptum  a se  ipso  continebat“  hoc  solum  apparet,  quod  argu- 
mento vix  eget,  eum  scivisse  acerbissimos  et  mordacissimos  Archi- 
lochi jambos  esse.  Idemque  significare  videtur  Attico  scribens 
(2,  20,  6):  „Comitia  Bibulus  cum  Archilochio  edicto  in  ante  diem 
XV.  Kal.  Nov.  distulit“  atque  eidem  de  eadem  re  (2,21,4): 
„ Itaque  Archilochia  in  illum  edicta  Bibuli  populo  ita  sunt  ju- 
cunda ..  .“  Postremus  autem,  qui  de  hac  re  exstat,  locus  vix 
dignus  videtur,  de  quo  plura  loquar:  scribit  enim  haec  ad  At- 
ticum (16,  11,  2):  „Quod  vereris,  ne  Q^is 

minus?  cui,  ut  Aristophani  Archilochi  jambus,  sic  epistola 
longissima  quaeque  optima  videtur."  Accedit,  quod  ne  unus 
quidem  versus  in  ejus  libris  invenitur,  quem  Archilochi  esse 
constet.  Sane  Th.  Bergk,  poet.  lyr.  Gr.  p.  1326  ed.  III.  ad  versus: 
jtoXXa  d'  £V  ^eraix^Up 
NoTog  xvXivdsi  xvpar  svQurjg  aXog, 


■^3)  cf.  or.  4-,  d.  fin.  2,  115;  d.  deor.  nat.  1,  107. 

qui  sunt  ad  Att.  6,  3,  1,  haec  adnotat:  „Archiloclii  videntur 
versus,  quo  poeta  saepius  utitur  Cicero.“  At  vereor,  ne  audacius, 
quam  verius,  hoc  dixerit.  Eae  enim  caussae,  quas  in  indice 
lectt.  Marburg.  sem.  hib.  1845/46  pagg.  9 et  10  ad  confirmandam 
suam  sententiam  profert,  non  magni  sunt  momenti.  Atque  in 
hoc  quoque  nescio  an  erraverit,  quod  affirmat  L.  Dindorfium 
recte  vidisse  in  verbis  illis  ad  Att.  5,  12,  1:  „Inde  Gyarum  saevo 
vento,  non  adverso:  . . . jam  nosti  aq)QaxTa  Rhodiorum;  . . . 
itaque  erat  in  animo  nihil  festinare,  nec  Delo  movere,  nisi 
omnia  ax()cc>T?jQlcov  ovQia  vidissem delitescere  Archilochi 
fragm.  54:  d'  axQa  FvQtiov  (Th.  Bergk  vult:  FvQkov) 

axQOV  'lOraraL  veg:oQ 

^TjHa  x.^i(imvog  . . . 

Nam  et  Ciceronis  verba  modo  prolata  et  ea,  quae  alias  de 
Archilocho  eum  dixisse  vidimus,  parum  apta  sunt  ad  hanc  sem 
tentiam  confirmandam.  — Quae  cum  ita  sint,  contendere  audeo 
Ciceronem  in  Archilochi  carminibus  aut  parvum  aut  nullum 
collocasse  studium , tam  eximium  autem  in  poetarum  numero 
locum  magis  ex  eorum,  quos  sequi  solebat,  auctoritate,  quam 
ex  sua  ipsius  cognitione  ei  dedisse.  Quamquam  enim  concedo 
Archilochi  versus  parum  idoneos  fuisse,  quibus  ita  uteretur, 
ut  in  libris  philosophis  et  rhetoricis  plerisque  uti  solebat  poe- 
tarum locis,  tamen  aptissime,  opinor,  hunc  et  illum  ejus 
jambum  in  epistulis  ad  Atticum  datis  in  suos  inimicos  trans- 
ferre potuit,  si  accuratius  haec  carmina  maledica  habuisset 
cognita. 

Sed  jam  ad  Pindarum,  quem  una  cum  Archilocho  a nostro 
in  poetarum  principibus  numerari  vidimus,  procedat  oratio.  Ac 
ne  in  hujus  quidem  carminibus  Cicero  studiosius  videtur  ver- 
satus esse.  Neque  enim  quidquam  de  arte  ejus  poetica  et 
genere  dicendi  profert,  tres  autem  illos  locos  Pindaricos,  qui 
apud  eum  inveniuntur,  num  ex  ipsis  illius  carminibus  sumpserit, 
non  satis  constat.  Primi  enim  (fr.  197  Bergk)  qui  ad  Att.  13,  38,  2 
legitur,  altera  pars: 

jtoTSQOV  dixa  thxoq  viptov 
^ Cxohatg  ajiaratq 

etiam  a Platone  d.  rep.  2,  8 (pag.  365  B.)  in  medium  profertur. 

ita  ut  possit  cogitari  ab  co  Ciceronem  liaec  verba  esse  nui- 
tuatum”'*),  altera: 

dixa  {lot  voog  axQexeiav  djitZv 
quodammodo  sententiae  prae  se  fert  speciem;  secundus  autem 
locus  (ad  x4.tt.  12,  5,  1) 

lif/jtvtvfia  68fivdv  jiX(p8Lov, 

cum  sit  initium  primi  Nemeaeorum  carminum  fortasse  in  aliquo 
ex  iis  libris  Graecis  erat  memoratus,  quibus  ad  litterarum  Grae- 
carum scientiam  amplificandam  Cicero  usus  esse  videtur  denique 
Cobetus,  var.  lectt.  p.  476  ed.  II.  recte  vidisse  mihi  videtur  verba 
sic  tradita  (ad  Att.  10,  10,  3): 

6vv  TOi  Xayo) 
facillima  conjectura  mutanda  esse  in 

6vv£g  ( TOi  XsyoD. 

Sunt  autem  haec  verba  Pindari  (fr.  82  Bergk),  at  Cobetus  rec- 
tissime judicat  Ciceronem  ea  non  ex  hujus  ipsius  carminibus, 
sed  ex  Platonis  Phaedro  (p.  236  D)  sumpsisse;  minime  igitur  pro- 
bant illum  haec  carmina  legendo  tractasse.  Ac  sine  dubio, 
quoniam  magnus  in  Pindari  carminibus  inest  sententiarum 
numerus,  harum  compluribus,  si  eas  satis  cognitas  habuisset,  ad 
illustrandas  opiniones  suas  usus  esset.  Recte  autem,  si  quid 
video,  affirmare  licet  Ciceroni,  ut  erat  Romanus,  universum  Pin- 
dari dicendi  genus  non  valde  esse  probatum:  praebet  enim  non 
solum  fere  nimiam  verborum  granditatem,  sed  etiam  magnas  ad 
intellegendum  difficultates. 

Sequitur,  ut  proferam  perpauca  illa,  quae  de  ceteris  Grae- 
corum lyricis  poetis  apud  Ciceronem  exstant.  Ac  primum  qui- 
dem quaerendum  est,  num  quid  certi  appareat  ex  his  verbis 
(Tuse.  4,  71):  „Quid  denique  homines  doctissimi  et  summi  poetae 
de  se  ipsis  et  carminibus  edunt  et  cantibus?  Fortis  vir  in  sua 
republica  cognitus  quae  de  juvenum  amore  scribit  Alcaeus! 
nam  Anacreontis  quidem  tota  poesis  est  amatoria;  maxume  vero 


Ex  iisdem  libris  Platonis  etiam  alios  locos  sumpsisse  videtur. 
Conferatur,  si  libet,  locus  supra  laudatus  d.  rep.  2,  7 (p.  364 D)  cum 
ep.  ad  fam.  6,  18,  5 et  ejusdem  operis  8,  14  (p.  563C)  cum  ep.  ad 
Att.  5,  11,  5:  oianeQ  7]  dtanoiva. 


flagrasse  amore  Rhcginum  Ibycum  upparet  ex  scriptis.^  Signi- 
ficare enim  hoc  loco  Cicero  videtur  se  Alcaei,  Anacreontis,  Ibyci 
carmina  legendo  tractasse  neque  quidquam  per  se  impedimento 
est,  quominus  hoc  credamus.  At  sunt  quoque  caussae,  quae 
moneant,  ne  nimiam  Ciceroni  fidem  habeamus.  Primum  enim 
nullus  omnino  ex  illorum  carminibus  in  Ciceronis  libris  exstat 
versus,  tum  Anacreontis  et  Ibyci  nusquam  praeterea  mentionem 
facit,  Alcaei  semel,  sed  ita,  ut  eadem  atque  antea  remaneat 
dubitatio'^);  denique,  cum  satis  constet  Ciceronem  saepius  ita 
dicere,  ac  si  ipsius  conditoris  sectae  alicujus  philosophorum 
in  medium  proferat  doctrinam,  re  vera  autem  e posteriorum 
sententia  disserere  "<6)^  satis  credibile  est  etiam  ex  Alcaei,  Ana- 
creontis, Ibyci  carminibus  perpauca  eum  novisse  ac  magis  alio- 
rum, quam  sui  ipsius  loco  supra  laudato  protulisse  opinionem. 
Quae  cum  ita  sint,  in  medio  relinquenda  est  quaestio.  — Ex 
reliquis  autem  Graecorum  poetis  melicis  et  jambicis  neminem 
legisse  videtur:  ei  enim  loci,  ubi  Hipponactem  jambographum 
illum  acerbissimum  et  Stesichorum  Himeraeum  carminum  meli- 
corum scriptorem  memorat,  minime  probant  in  horum  carminibus 
legendis  eum  versatum  esse.  Atque  de  illo  quidem  duo  exstant 
loci,  quorum  alterum  jam  supra  attuli,  altero  carminum  illius 
acerbitas  alio  quodam  modo  significatur,  cum  Cicero  dicat  (ad 
fam.  7,  24,  1):  „Eumque“  (Tigellium)  „addictum  jam  tum  puto 
esse  Calvi  Licinii  Hipponacteo  praeconio. “ De  Stesichoro  autem 
Verr.  2,  2,  87,  cum  in  statuam  ejus  oratio  inciderit,  haec  pro- 
fert: „Qui  fuit  Plimerae,  sed  et  est  et  fuit  tota  Graecia  summo 
propter  ingenium  honore  et  nomine  “,  quae  sine  dubio  dicere 
potuit,  etiamsi  nullum  ejus  versum  legerat.  Praeterea  idem 
una  cum  aliis  Cat.  23  hanc  ob  caussam  memoratur,  quia  senectus 

Legimus  enim  d.  deor.  nat.  1,  79  haec:  „Naevus  in  articulo  pueri 
delectat  Alcaeum".  Quae  verba  cum  Cicero  scriberet,  quamquam  for- 
tasse certum  quendam  hujus  poetae  versum  spectavit,  tamen  hoc 
quoque  cogitari  potest  apud  aliquem  scriptorem  Graecum  cum  haec 
invenisse. 

cf.,  ut  alia  omittam,  Deuerling  1. 1.  p.  50:  „Cicero  kaimte  von 
Plato  uud  Aristoteles  nur  die  popularen  Schriften.  Was  er  sonst 
uber  ihre  Lehren  sagt.  entlehnt  er  stets  spiiteren  Quellen  und  Gleiches 
gilt  sogar  von  Epicur,  den  er  nach  Phaedrus  darstellt,  obgleich  er 
sich  den  Schein  giebt,  sicli  aufs  Original  zu  stiitzen." 

eum  non  coegerit  in  studiis  suis  obmutescere;  denique  versum 
ejus  (ad  Att.  9,  13,  1): 

ovx  86t  STViiOQ  Xoyog, 

quem  UaXivcodiag  eig  ^^EXhvav  initium  fuisse  Plato  testatur, 
mox  solemnem  inter  doctos  homines  retractandi  formulam  factum 
esse  iure  censet  Ernestius  in  Orellii  Onom.  Cie.  III,  p.  71  s.  v. 
De  Simonide  paullo  post  videbimus.  Ceterorum  autem  lyricorum, 
ut  Alcmanis,  Terpandri,  Sapphus,  aliorum  ne  nomina  quidem 
apud  Ciceronem  exstant. 

I Relinquitur,  ut  de  iis  poetis  nonnulla  addam,  qui  elegis  maxime 

ct  epigrammatis  poeticam  sibi  pepererunt  gloriam.  Ac  primum 
quidem  e Solonis  carminibus  — illi  enim  loci,  ubi  hujus  in 
legibus  condendis  aut  in  republica  administranda  virtutem  lau- 
dibus effert,  minime  huc  pertinent  — duorum  locorum  facit 
mentionem,  alterius  et  Tuse.  1,  117  ct  Cat.  73,  utroque  loco 
cum  Graecis  verbis  locum  quendam  ex  Ennii  elogio  comparans, 
quem  meliorem  esse  affirmat  — quamquam  hoc  sine  dubio  non 
tam  ad  poeticam  venustatem , quam  ad  cogitandi  rationem  re- 
ferendum est  — alterius  Cat.  26  et  50.  At  cum  illi  versus 
sint  notissimi,  posterior  autem  praeterea  sententiae  prae  se  ferat 
speciem,  argumento  esse  non  possunt  Solonis  carmina  eum 
perlegisse  magnamque  ex  iis  percepisse  voluptatem,  quamquam 
per  se  haud  incredibile  est  Ciceronem,  ut  accuratius  perspiceret 
illius  de  re  publica  administranda  sententiam,  etiam  carminibus 
ejus  legendis  operam  dedisse.  — Simonidis  vero,  qui  non  solum 
propter  carminum  ftielicorum  suavitatem,  sed  etiam  propter  epi- 
grammatum  elegantiam  summa  floruit  inter  Graecos  laude,  poe- 
mata vel  minus  cognita  habuisse  videtur.  Quamquam  enim  haud 
raro  ejus  mentionem  facit,  tamen  omnes  fere  hi  loci  ad  solam  vi- 
tam'^®), maxime  autem  ad  eximiam  memoriam''^)  ejus  pertinent; 
de  poetica  vero  ejus  facultate  unus  exstat  locus  (d.  deor.  nat. 
1,  60)  isque  tam  universe  dictus,  ut  nullius  fere  sit  momenti. 
Cotta  enim  ex  sententia  sine  dubio  Ciceronis  — Simonidem 
non  poetam  solum  suavem,  verum  etiam  ceteroqui  doctum  sapien- 

■^0  Nam  quod  Verr,  2,  4,  125  et  126  de  statua  Sapphus  Silanionis 
opere  verba  facit,  nihil  ad  rem. 

cf.  d.  rep.  2,  20;  Cat.  23;  d.  div.  1,  56. 
cf.  d.  or.  2,  351 — 53;  ibid.  357;  d.  fin.  2,  104. 

temque  tradi  dicit.  Maxime  autem  Ciceronem  Simonidis  carmina 
parum  novisse  ex  eo  videtur  perspici  posse,  quod  nullus  alius 
apud  eum  invenitur  hujus  versus,  nisi  notissimum  illud  epi- 
gramma in  Spartiatas,  qui  apud  Thermopylas  pro  patria  morti 
se  dederunt.  Nam  ex  eo,  quod  loco  jam  supra  allato  (d.  or. 
2,  352)  carmen  illud  in  Scopam  a Simonide  factum  memorat, 
non  sequitur  id  ei  notum  fuisse.  Apparet  enim  totam  narra- 
tionem illo  loco  prolatam  ex  Graeco  aliquo  scriptore  sumptam 
esse.  Tyrtaei  autem  et  Theognidis,  ut  alios  omittam,  ne  nomina 
quidem  profert.  Sed  haec  hactenus:  jam  enim  perspicuum  esse 
puto  Ciceronem  parum  legisse  carmina  lyrica  Graecorum  neque 
ita  magnam  ex  his  percepisse  delectationem:  quibus  autem  de 
caussis  hoc  factum  esse  videretur,  initio  hujus  partis  exponere 
conatus  sum. 

Quae  cum  ita  sint,  jam  licebit  ostendere,  quid  de  poetis 
scenicis  Graecorum  senserit.  Cui  poetarum  generi  illum  magis, 
quam  ceteris,  studuisse  nemo  nescit  neque  mirum  id  est,  quia  non 
solum  ceteri  quoque  illius  aetatis  Romani  fere  omnes  fabulas, 
quippe  quae  ad  hujus  populi  naturam  atque  indolem  aptissimae 
essent,  summo  amplectebantur  studio,  sed  etiam  maximus  quis- 
que usque  ad  illud  tempus  Romanorum  poeta  fabulis  inprimis 
ad  exemplum  Graecorum  conscribendis  haud  infeliciter  operam 
dederat.  Quamquam,  si  quis  Ciceronis  libros  accuratius  per- 
legerit, facile  eum  arbitror  concessurum  ne  hujus  quidem  poe- 
tarum Graecorum  generis  omnes,  qui  eximia  quadam  laude  digni 
videntur,  illi  satis  notos  fuisse,  nam,  si  quid  video,  ex 
tragicis  ad  solos  illos  tres  principes  Aeschylum , Sophoclem, 
Euripidem ; ex  comicis  ad  unum  Menandrum  majore  accessit 
studio. 

Ac  primum  quidem  de  comoediae  Graecae  principibus 
Cicero  aliter  judicasse,  quam  nos  solemus,  vix  negari  potest: 
Aristophanes  enim,  quem  omnes  hujus  aetatis  viri  docti  omnium 
maximum  poetam  comoediae  Graecae  sine  ulla  dubitatione  ap- 
pellant, haud  ita  saepe  apud  Ciceronem  memoratur.  Qua  ex 
re  jure  colligere  possumus  ab  eo  non  plurimi  illum  poetam  esse 
aestimatum.  Cui  opinioni  non  obstat  locus  ille  d.  legg.  2,  37, 
ubi  is  facetissimus  veteris  comoediae  poeta  appellatur,  quoniam  hic 
non  de  universa  Graecorum  comoedia  sermo  est.  Cum  autem 


Aristophanis  aemulos  Cratinum  et  Eupolin  vel  minus  novisse 
videatur,  per  se  verisimillimum  est  eum  lioc  judicium  non  tam 
ex  sua  ipsius  sententia,  quam  ex  eorum  Graecorum,  quos  in  his 
rebus  secutus  est,  auctoritate  fecisse.  Quae  opinio  profecto 
non  infirmatur  hoc  loco  (ad  Q.  fr.  3,  1,  19):  ,, Dedit  mihi  epi- 
stolam legendam  tuam,  quam  paullo  ante  acceperat,  Aristophaneo 
modo,  valde  mehercule  et  suavem  et  gravem : qua  sum  admodum 
delectatus.“  Nam  facillime  cogitari  potest  scivisse  eum,  quo 
fere  modo  Aristophanes  scribere  soleret,  etiamsi  aut  nullam  aut 
perpaucas  ejus  fabulas  ipse  legerat.  Atque  ii  quoque  loci, 
quibus  certos  quosdam  Aristophanis  versus  significare  videtur, 
omnes  ejusmodi  sunt,  ut  non  satis  probent  eum  nonnullas 
hujus  fabulas  legisse  neque  potius  alium  scriptorem  Graecum 
secutum  esse.  Ita  judicandum  est  de  loco  jam  allato  d.  legg. 
2,  37,  qui  ad  comoediam  Horarum  nomine  inscriptam  spectare 
videtur neque  minus  de  verbis  his  (or.  29)  «Pericles  si  tenui 
genere  uteretur,  nunquam  ab  Aristophane  poeta  fulgere,  tonare, 
permiscere  Graeciam  dictus  esset“,  quae  Latine  redduut  Achar- 
nensium  versus  530  et  531 

'Evt8v{^8J’  op/f/  UeQr/cXirjc,  ovXvfijriog 
^OTQajiT8V,  a^QOVxa,  ^vvexvxa  rrjv  ^ElXada. 

Neque  minus  parum  versatum  fuisse  Ciceronem  in  Aristo- 
phanis comoediis  eo  probatur,  quod  ad  Att.  12,  6,  3 confitetur 
se  initio  hunc  locum  falso  Eupolidi  tribuisse.  Deinde  versus 
illi  ad  Att.  8,  8,  2,  quamquam  simillimi  sunt  Acharnensium  ver- 
sibus 659  — 61,  tamen  ex  fabula  aliqua  Euripidea  sunt  sumpti, 
ab  Aristophane  autem  parodia  expressi. ^^)  Tum  is  versus,  quem 
Tuse.  1,  41  affert: 

«Quam  quisque  norit  artem,  in  hac  se  exereat“, 
quamquam  etiam  in  Vesparum  versu  1431  ita  invenitur: 

'Eq6oc  Tig  r]v  exaOrog  sldeirj  zaxvrjv^ 
tamen,  ut  videtur,  vetus  erat  proverbium  ab  Aristophane  in  co- 
moediam illam  receptum  atque  hoc  quidem  constat  eum  Ci- 
ceroni non  ex  Aristophane  solo  notum  fuisse;  dicit  enim  loco 
prolato:  „Bene  illo  Graecorum  proverbio  praecipitur eodemque 
modo  accipienda  sunt  verba  (ad  Att.  5,  10,  3):  „0  illud  verum: 

cf.  Th.  Bergk  apud  Meineke  fragm.  com.  Gr.  11,  p.  1173. 

^')  cf.  Nauck,  fr.  trag.  Graec.  Eurip.  fr.  910. 

"Eq6oi  Tig  . . . jjlam  vero  omnes  loci  prolati  sunt,  quibus  Cicero  aut 
de  Aristophane  judicat  aut  versus  ex  ejus  comoediis  profert.  Qui 
quam  pauci  et  quales  sint,  si  quis  consideraverit,  non  dubitabit 
concedere  verisimillimum  esse  aut  omnino  nullam  aut  perpaucas 
comoedias  hujus  poetae  ei  notas  fuisse.  Adde,  quod  etiam 
aliis  ex  rebus  satis  cognoscitur  Aristophanis  comoedias  parum 
eum  tractasse.  Nam  duo  tantum,  quod  sciam,  exstant  loci,  qui- 
bus consuetudo  illa  veterum  comicorum,  ex  qua  homines  in 
civitate  potentes,  praesertim  si  ipsi  a contraria  parte  stabant, 
exagitare  atque  irridere  solebant,  in  memoriam  vocatur.  ^2)  — 

Ex  his  locis  minime  colligi  posse  Ciceronem  veteres  illas  co-  ^ 
moedias  legisse  perspicuum  est.  Contra  autem , quam  parvam 
operam  ad  eas  cognoscendas  contulerit,  eo  videtur  probari,  quod 
ne  uno  quidem  loco  memorat  — ut  alios  omittam  — Aspasiam, 
Lamachum,  Niciam,  Demosthenem,  Socratem,  Euripidem  ab 
Aristophane  ceterisque  veteribus  comicis  saepissime  esse  acerbis 
facetiis  irrisos  et  quod  ex  multis  illis  personis  ab  Aristophane 
fictis,  e quibus  Dicaeopolin,  Pithetaerum,  Euelpidem  memorasse 
sufficit,  ne  unius  quidem  fecit  mentionem.  Quod  ille,  quippe 
qui  libentissime,  quantum  legeret,  significaret,  sine  dubio  non  omi- 
sisset, si  veteres  Atticorum  comicos  paullo  accuratius  cognitos 
habuisset.  Quorum  magnitudinem  quam  non  perspexerit,  etiam 
ex  eo  colligitur,  quod  non  sine  quadam  assensionis  significatione 
or.  67  eorum  profert  opinionem,  quibus  Platonis  et  Democriti 
locutio  potius  videbatur  poema,  quam  comicorum  poetarum, 

„apud  quos“,  ut  ipsius  verbis  utar,  „nisi  quod  versiculi  sunt, 
nihil  est  aliud  quotidiani  dissimile  sermonis."  Hoc  enim  judi- 
cium quamquam  in  recentis  comoediae  poetas  haud  male  quadrat, 
tamen  in  veterem  maximeque  in  Aristophaneam  comoediam 


cf.  d.  rep.  4,  1 1 : Quem  illa  (comoedia)  non  attigit  vel  potius 
quem  non  vexavit?  cui  pepercit?  Esto:  populares  homines  improbos, 
in  re  publica  seditiosos  Cleonem,  Cleophontem,  Hyperbolum  laesit. 
Patiamur,  etsi  ejusmodi  cives  a censore  melius  est,  quam  a poeta, 
notari:  sed  Periclem,  cum  jam  suae  civitati  maxima  auctoritate  pluri- 
mos annos  domi  et  belli  praefuisset,  violari  versibus  et  exagitari  in 
scaena  non  plus  decuit,  quam  . . . (Cleon  praeterea  turbulentus  civis 
appellatur  Brut.  2s);  Brut.  224:  Saturninus  . . . simillimus  Atheniensis 
Hyperboli,  cujus  improbitatem  veteres  Atticorum  comoediae  notaverunt. 

minime  cadit.  Quae  cum  ita  sint,  fere  pro  certo  affirmaverim 
Ciceronem  non  tam  ex  sua  ipsius  cognitione,  quam  ex  eorum, 
quos  secutus  est,  auctoritate  Aristophani  laudem  tribuisse.  Ac 
facillime  explicari  potest,  qui  factura  sit,  ut  parvum  studium  in 
hujus  comoediis  collocaret  et  haud  ita  magnam  ex  iis  perciperet 
delectationem.  Neque  enim  quisquam,  quantum  scimus,  ex 
poetis  scenicis  Romanorum  comoediam  ullam  Aristophanis  in 
linguam  Latinam  converterat,  ita  ut  hac  re  Cicero  permoveri 
posset,  ut  ipsius  Graeci  fabulas  legeret;  praeterea  illae  etiam 
Graece  doctis  illorum  temporum  viris  multas  ad  intellegendum 
praebuerunt  difficultates,  postremo  ob  ingentem  audaciam,  qua 
potentissimi  viri  et  gravissima  reipiiblicae  instituta  in  his  exa- 
gitabantur, ab  universa  ingenii  Romanorum  indole  alienae 
erant.  — Quae  si  quis  consideraverit,  vix  mirabitur  Cratinum 
ne  semel  quidem  apud  Ciceronem  memorari,  Eupolin  duobus 
locis,  sed  ita,  ut  ex  hac  re  minime  colligere  liceat  ullam  ei  hujus 
comici  fabulam  notam  fuisse.  Nam  Brut.  38  haec  inveni- 
untur: „Non,  quemadmodum  de  Pericle  scripsit  Eupolis, 
cum  delectatione  aculeos  etiam  relinqueret  in  animis  eorum,  a 
quibus  esset  auditus.“  et  ibid.  59  haec:  {UeLd^m)  „quam  deam 
in  Pericli  labris  scripsit  Eupolis  sessitavisse “.  Primum  vero 
monendum  est  duos  locos  ad  eosdem  poetae  illius  versus  esse 
referendos.  Quo  accedit,  quod  hi  versus  notissimi  facillime  ab 
aliquo  rerum  scriptore  ad  genus  dicendi  Periclis  describendum 
prolati  esse  poterant. 

lam  vero  absolutis,  quae  ad  Ciceronis  de  vetere  Atticorum 
comoedia  sententiam  cognoscendam  opus  videbantur  ^■‘),  prius- 
quam ad  recentem,  quae  dicitur,  progrediamur,  haud  ineptum 
videtur  pauca  addere,  ex  quibus  appareat,  quid  de  Epicharmo, 
antiquissimo,  ut  videtur,  Graecorum  comico,  senserit.  Quae 
etiam  antea  proferre  poteram;  nam  verisimillimum  est  eum 
carmen  philosophum,  quod  jisql  g)v(jta)g  inscribebatur,  com- 
posuisse; cum  autem  eam,  quam  apud  veteres  habuit  gloriam, 
maximam  partem  ex  comoediis  ei  redundasse  constet,  hic  locus 
aptior  videbatur,  ubi  pauca  de  eo  disputarem.  Concedendum 


83)  cf.  1.  1.  d.  rep.  4,  11. 

8*)  cf.  praeterea  d.  off.  1,  104,  de  quo  loco  postea  disputabimus. 

autem  est,  quae  de  hoc  apud  Ciceronem  inveiiiuutur , ita  in 
universum  esse  dicta,  ut  suspicar)  tantum  liceat,  non  scire  ejus 
sententiam.  Appellatur  enim  Epicharmus  Tuse.  1,  15  „acutus 
nec  insulsus  homo,  ut  Siculus^  et  ad  Att.  i,  19,  8 „vafer  ille 
Siculus Atque  etiam  pauci  illi  Epicharmi  versus,  qui  aut 
proferuntur  aut  significantur  apud  Ciceronem,  ejusmodi  sunt, 
ut,  praesertim  cum  ne  hoc  quidem  satis  constet,  quibus  ejus 
operibus  sint  tribuendi,  ex  iis  quoque  minime  possit  disceptari, 
utrum  omnino  Epicharmum  ipsum  legerit  necne.  Sententiarum 
enim,  quibus  poetam  illum  Siculum  abundasse  inter  omnes 
constat,  cuncti  prae  se  ferunt  speciem  itaque  cum  Lorenz 
l.  l.  p.  69  passim  sine  dubio  recte  contendat  sententias  Epicharmi 
mox  ex  libris  ejus  excerptas  et  collectas  esse,  haud  improbabile 
videtur  ex  hujusmodi  libro  Ciceronem  quoque  eas,  quas  pro- 
fert, esse  mutuatum.  Attamen  sunt  etiam  caussae,  quibus,  ut 
ad  ipsa  Epicharmi  opera  legenda  accederet,  Ciceronem  com- 
motum esse  facile  possit  cogitari.  Nam  primum  totum  hujus 
poetae  scribendi  genus,  quamquam  multo  ante  Aristophanem 
erat,  tamen  magis  ad  Romanorum  et  ipsius  Ciceronis  sensum 
atque  intellegentiam  erat  accommodatum;  tum  Plato,  quem  quasi 
deum  veneratus  est,  valde  Siculum  illum  videtur  admiratus 
esse;  denique  verisimile  est  Ennium  hujus  ipsius  de  rerum  na- 
tura carmen  in  „Epicharmo“  conscribendo  secutum  esse. 
Haec  habui,  quae  de  hac  re  dicerem;  certum  autem  judicium 
proferre  non  audeo. 

Sed  quoniam  vidimus  veteribus  Atticorum  comoediis  haud 
35)  cf.  Tuse.  1,  15: 

Emori  nolo,  sed  me  esse  mortuum  nihil  aestimo 
quibus  verbis  expressit  versum  sine  dubio  corruptum  apud,  Lorenz 
in  libro  qui  inscribitur  „Leben  und  Schriften  des  Koers  Epicharmus“ 
fragm.  B (aSrjXa)  10  sic  exstantem: 

aTto&avElv  ij  te^vdvai  ov  [xol  6ia(pBQ£i  * 

Tuse.  1,  40:  animum  et  videre  et  audire  cf.  B 2: 

Nooq  OQy  xai  voog  dxovei  ’ 
ad  Att.  1,  19,  8 = B 17: 

Nd(p£  xal  ^EfjLvaa  dmaxelv,  d^O-Qa  ravra  rdv  (fQEvoiv  * 
ad  Q.  fr.  3,  1,  23  = B 18: 

rvdid^i,  7C(og  dXko) 

Ex  hoc  carmine  (ficero  Ac.  pr.  2,  51  hunc  servavit  versum: 

Nam  videbar  somniare  med  e^o  esse  mortuum. 

ita  valde  delectatum  esse  Ciceronem , mediae  autem  comoediae 
poetarum  mentio  apud  eum  non  fit,  licebit  progredi  ad  recentis 
quam  dicunt  comoediae  Atticae  poetas.  Quos  quanti  aestima- 
verit, ex  satis  multis  locis  licet  perspicere,  quamquam  saepius 
hanc  ob  rem  difficile  est  justum  facere  judicium , quod  non  de 
ipsis  Graecorum  comoediis,  sed  de  fabulis  Latinis  ex  illis  con- 
versis profert  sententiam.  Nam  etsi  facile  apparet  ejusmodi 
quoque  locos  haud  parvi  interdum  momenti  esse  ad  rem  pro- 
positam recte  dijudicandam,  tamen  cavendum  est,  ne  omnia, 
quae  de  comoedia  aliqua  Latina  profert,  plane  ac  prorsus  ad 
eam  Graecam  fabulam,  ex  qua  illam  conversam  esse  scimus, 
referamus,  quia  satis  constat  poetas  Latinos  non  solum  liberius 
ac  neglegentius  vertere  solitos  esse,  sed  ne  dubitasse  quidem 
saepius  totas  scenas  alterius  comoediae  Graecae  inserere. 

Ut  autem  jam  ad  singula  veniamus,  primum  hoc  videtur 
valde  memoria  dignum  a Cicerone  ex  permagno  illo  recentioris 
comoediae  Atticae  poetarum  numero  solum  Menandrum,  prin- 
cipem illum  ex  omnium  consensu  hujus  generis,  nominari^'), 
Pliilemonem  autem  et  Diphilum  et  Apollodorum,  ut  omittam 
alios,  alto  praetermitti  silentio,  quamquam  nullo  modo  dubitari 
potest,  quin  poetae  Romani  haud  paucas  eorum  fabulas  con- 
verterint. Quae  cum  ita  sint,  non  vereor  dicere  solius  Menandri 
comoedias  Graece  lectas  esse  a Cicerone.  Novum  igitur  jam 
habemus  argumentum,  ex  quo  conicere  liceat  erraturum,  qui 
putet  permagnum  fuisse  numerum  Graecorum  librorum,  quos 
Cicero  lectione  tractaverit.  Etsi  autem  ne  de  Menandro  quidem 
certum  facit  judicium,  tamen  ex  eo  ipso,  quod  eum  saepius 
nominat,  si  quid  video,  cognoscere  possumus  hunc  Ciceroni,  a 
quo  ipsum  Aristophanem  veteris  tantum  comoediae  facetissimum 
poetam  appellari  vidimus,  non  solum  recentiorum,  sed  omnium 
comicorum  Graecorum  principem  esse  visum.  Ac  niliil  profecto 

.87)  S.atis  scio  versum  illum  (Luse  5,  25): 

„ Vitam  regit  fortuna,  non  sapientia** 
in  Chaeromonis  KsvxavQuj , quam  fabulam  alteri  tragoediam,  alteri 
comoediam  fuisse  credunt,  ita  inveniri; 

Tvx^^l  ta  &vrjTa)v  TCQayfxaT^  ovx  sv^ovXia. 

At  ex  ('iceronis  ipsius  verbis  satis  apparet  eum  versum  illum  ex 
Theophrasti  Callisthene  sumpsisse. 

est,  cur  miremur  Ciceronem  ita  judicasse;  negari  enim  non  pot- 
est Menandri  fabulas  facilius  a Romanis  potuisse  intellegi,  ita 
ut  majorem  iis  praeberent  delectationem.  Et  quamquam  nullus 
apud  Ciceronem  invenitur  locus,  ubi  apertis  verbis  comicorum 
principatum  tribuat  Menandro,  tamen  quid  aliud  sibi  vult  illud 
(d.  opt.  g.  or.  6):  „At  Menander  Homeri  noluit“  (similis  esse) 
„genus  enim  erat  aliud“,  quam  illi  eundem  fere  in  suo  genere 
concedere  locum , quem  in  poetarum  epicorum  existimatione 
omnes  tribuebant  Homero?  Accedit,  quod  vix  cogitari  potest 
casu,  non  consilio  factum  esse,  ut,  quotiescunque  de  comoediis 
Latinis  e Graecis  conversis  Cicero  disputat,  ex  his  semper 
Menandri  proferat  fabulas®^).  — Praeterea  notissimum  illud 
Ciceronis  in  Terentium  carmen: 

Tu  quoque,  qui  solus  lecto  sermone,  Terenti, 
Conversum  expressumque  Latina  voce  Menandrum 
In  medium  nobis  sedatis  vocibus  ecfers 
Quidquid  come  loquens  atque  omnia  dulcia  dicens, 
satis,  opinor,  probat  maximi  Menandrum  a Cicerone  esse 
aestimatum  neque  metuo,  ne  nimiae  audaciae  crimen  in  me 
contraham,  cum  dico  extremo  maxime  versu  quodammodo 
Ciceronis  de  Menandri  comoediis  judicium  contineri,  quamquam 
occasione  oblata  futurum  fuisse,  ut  hic  paullo  etiam  magis  ab 
illo  laudaretur,  suspicari  licet.  Neque  ineptum  videtur  non- 
nullos alios  Ciceronis  afferre  locos,  qui,  quamquam  ad  Latinas 
pertinent  comoedias,  tamen  idonei  videntur  ad  illius  de  Me- 
nandro aliisque  rfecentioris  comoediae  poetis  judicium  illustrandum. 
Ac  primum  quidem  d.  or.  2,  326  Antonius  — ex  sententia 
certe  Ciceronis  — , ut  doceat  saepe  longam  et  quodammodo 
fusam  narrationem  praeferendam  esse  brevi  et  concisae,  provocat 
ad  'Ferentii  Andr.  vv.  51  sqq.  ibidemque  327  ita  hos  laudat: 
„Quam  longa  est  narratio!  mores  adolescentis  ipsius  et  servilis 
percontatio , mors  Chrysidis , vultus  et  forma  ct  lamentatio 
sororis,  reliqua  pervarie  jucundeque  narrantur.“  Hoc  igitur 
judicium,  quo  nullum,  quod  sciam,  in  universis  Ciceronis  ope- 
ribus uberius  et  m;igis  ad  solam  poeticam,  ut  ita  dicam,  pulcliri- 
tudinem  spectans  de  ullo  poetae  alicujus  loco  invenitur,  ex  mea 


cf.  d.  opt.  g.  or.  18;  d.  fin.  1,4;  ibid.  1,  7. 

opinione  recte  ad  Menandrum  potest  referri;  nam  primum  me- 
moriae traditum  est  Terentium  accuratius^  quam  ceteri  solebant, 
fabulas  Graecorum  expressisse,  tum  d.  fin.  1,  4 in  fabellis 
Latinis  ad  verbum  e Graecis  expressis  etiam  Andria  numeratur, 
ita  ut,  quamquam  haud  ignoro  hoc  non  nimis  premendum  esse, 
tamen  contendere  liceat  locum  quendam  ei , quem  e Terentio 
Cicero  citat,  simillimum  etiam  apud  Menandrum  fuisse.  Ac  si 
fratrum  in  illius  „Adelphis'^  morum  notatio  Cat.  65  ita  laudatur: 
„ Quanta  in  altero  diritas,  in  altero  comitas !“  quis  dubitat,  quin 
haec  laus  in  Menandri  quoque  comoediam  cadat?  De  Caecilio 
autem  nullum  ejusmodi  apud  Ciceronem  invenitur  Judicium, 
ex  quo  planius  possit  intellegi,  quid  de  Graecorum  poetis,  quos 
ille  secutus  est,  senserit;  nam,  quae  Cat.  25  de  nonnullis  illius 
poetae  locis  proferuntur  judicia,  non  ad  poeticam  pulchritudinem, 
sed  ad  veritatem  sententiarum  prolatarum  pertinere  nemo  non 
intellegit  neque  magis  ad  artem  poeticam  referendum  est,  quod 
Cicero  Tuse.  4,  69,  postquam  versus  nonnullos  Caecilii  protulit, 
ironice  dicit:  „0  praeclaram  emendatricem  vitae  poeticam!  quae 
amorem,  flagitii  et  levitatis  auctorem,  in  concilio  deorum  collo- 
candum putet.“  — Ex  iis  denique  locis,  quibus  de  Plauto 
agitur,  unus  quodammodo  ad  rem  propositam  pertinet.  Dicit 
enim  Cicero  d.  off.  1,  104:  „ Duplex  omnino  est  jocandi  genus: 
unum  illiberale,  petulans,  flagitiosum,  obscenum;  alterum  elegans, 
urbanum,  ingeniosum,  facetum.  Quo  genere  non  modo  Plautus 
et  Atticorum  antiqua  comoedia,  sed  etiam  philosophorum  Socra- 
ticorum libri  referti  sunt.“  Atque  quamquam  concedo  eum 
hoc  loco  haud  prorsus  recte  judicasse  — vix  enim  dici  potest 
Plautum  veteresque  Atticorum  comicos  priore  illo,  quod  statuit, 
genere  jocandi  abstinuisse  — tamen  hanc  ob  rem  hunc  locum 
non  silentio  praetereundum  esse  putavi,  quia  ex  eo  apparet 
Ciceronem,  si  minus  sciret,  tamen  quodammodo  sensisse  Plautum 
propius  ad  veteris  comoediae  Atticae  accedere  similitudinem, 
quam  Caecilium  aut  Terentium. 

Accedit,  quod  multo  saepius,  quam  ceterorum  comicorum 
Latinorum,  Terentii,  quem  Julius  Caesar  aptissime  «dimidiatum 
Menandrum appellavit,  locos  Cicero  affert,  ita  ut  novum  jam 
habeamus  argumentum,  ex  quo,  quantum  in  eo  fuerit  Menandri 
studium,  upp.ureat.  Fero  triginta  enim  loci  ex  illius  comoediis 

apud  eum  inveniuntur;  quamquam  sex  tantum  scripsit  fabulas. 
Ae  quamquam  non  nego  hoc  aliqua  ex  parte  propterea  factum 
esse,  quod  ille  propius,  quam  Plautus  et  Caecilius,  a Ciceronis 
ipsius  aetate  aberat,  tamen  haec  caussa  levior  est,  quam  ex 
qua  sola  explicari  possit,  quod  dimidio  circiter  pauciores 
Caecilii,  cujus  etiam  nunc  quadraginta  fere  exstant  tituli,  loci 
in  Ciceronis  libris  insunt  et  tres  tantum  Plauti.  Itaque  hoc 
pro  certo  affirmaverim  Terentium,  quem  iis  quidem  rebus,  quas 
maxime  aestimasse  videtur  Cicero,  sermonis  suavitate  et  subtili 
morum  notatione  proxime  ad  Menandri  similitudinem  ac- 
cessisse vix  negari  potest,  principem  comicorum  Romanorum 
Ciceroni  visum  esse.  Accedit,  quod  ne  hoc  quidem  fortasse 
solo  casu  factum  est,  quod  — ut  omittam  ex  Hecyra,  ne  unum 
quidem  locum  apud  Ciceronem  inveniri  — ex  triginta  fere  locis 
Terentianis  tres  tantum  ex  Phormione,  quae  comoedia  ad 
Apollodori  conscripta  est  exemplum,  sumpsit;  ceteros  ex  quatuor 
illis,  in  quibus  condendis  ille  Menandrum  secutus  est.  — Ac  si 
quaerimus,  quales  maxime  locos  e Caecilii  comoediis  Cicero 
proferre  soleat,  iterum  cognoscemus,  quam  fuerit  Menandri 
studiosus.  Primum  enim,  ne  quis  miretur  pro  numero  comoedia- 
rum ex  magna  parte  ad  Menandri,  ut  videtur,  exemplum  com- 
positarum paucos  illius  locos  a Cicerone  proferri,  monendum 
est  Ritschelium  (parerga  p.  145)  magnis  caussis  allatis  affirmare 
Caecilium  posterioribus  demum  vitae  annis  coepisse  eas  Grae- 
corum fabulas,  quas  sequebatur,  accuratius  exprimere.  IIuc 
accedit,  quod  eam  fortasse  ob  caussam,  quod  malus  erat  auctor 
Latinitatis  — ita  enim  eum  appellat  ad  Att.  7,  3,  10*^0  — 

®^)  cf.  Varro  p.  303  Bip.:  Terentius  in  ethesi  poscit  palmam. 

Dixerit  quispiam  me  neglegere,  quae  Cicero  ipse  d.  opt.  g. 
or.  2 hac  de  re  professus  sit:  ,, Itaque  licet  dicere  et  Ennium  summum 
epicum  poetam,  si  cui  ita  videtur,  et  Pacuvium  tragicum  et  Caecilium 
fortasse  comicum."  Ut  vero  omittam  ex  sententiarum  conexu  satis 
apparere  hoc  loco  eum  non  tam  suam  ipsius  opinionem,  quam  eorum, 
qui  in  his  rebus  summum  obtinebant  auctoritatis  locum,  sententiam 
proferre,  id  ipsum,  quod  fortasse"  addidit,  argumento  est  hunc  locum 
non  multum  de  Ciceronis  judicio  probare.  Adde,  quod  infra  videbimus 
ne  id  quidem  pro  certo  posse  affirmari  hunc  Pacuvio  primum  inter 
tragicos  Romanos  tribuisse  locum. 

'■”)  cf.  praeterea  Brut.  25S:  Caecilium  et  Pacuvium  male  locutos 
videmus. 

minus  libenter  Cicero  ejus  usus  est  versibus,  quam  Terentii,  de 
quo  loco  modo  prolato  dicit:  ,, Cujus  fabellae  propter  elegantiam 
sermonis  putabantur  a C.  Laelio  scribi.“  Praeterea  ex  quatuor 
Caecilii  comoediis,  ex  quibus,  si  0.  Ribbeck  credimus,  versus 
apud  nostrum  inveniri  pro  certo  affirmari  potest,  Synephebos  et 
Plocium  fabulas  a Menandro  translatas  esse  constat,  de  Ephesio 
(Ephesione?)  autem  et  Hymnide,  cum  comoedias  eodem  modo 
inscriptas  ab  illo  compositas  esse  memoriae  traditum  sit,  idem 
suspicari  licet.  — Denique  locus  ille  p.  Rose.  Am.  46  prolatus, 
ut  Joannem  Vahlen  demonstrantem  audivi,  sumptus  est  ex 
ea  comoedia,  quae  a nonnullis  vjropoXtiialog  Chaerestratus  in- 
scripta esse  dicitur  et  ad  Menandri  vjro^oXtf/alov  aygoixov 
exemplum  facta  est.  — Extremum  est,  ut  de  tribus  Plauti  locis, 
qui  apud  Ciceronem  inveniuntur  ^2),  pauca  addam.  Satis  scio 
eos  non  ex  iis  comoediis,  in  quibus  ille  Menandrum  secutus 
est,  sumptos  esse;  minor  vero  est  locorum  numerus,  quam  ex 
quo  certi  quidquam  possit  colligi,  et  Plautus  saepe  tam  libere 
vertisse  videtur,  ut  minus  colorem  et  habitum  fabulae  Graecae 
servaret,  quam  suum  ipsius  inferret.  Quin  etiam  contendere 
audeo  id  ipsum,  quod  Cicero  tam  paucos  illius  versus  attulerit, 
quodammodo  argumento  esse,  quanti  Menandri  scribendi  genus 
aestimaverit.  Quis  enim  est,  quin  concedat  Plautum  multo 
longius  ab  eo  afuisse,  quam  Terentium  et  Caecilium?®^)  — 
Omnia  igitur,  quae  vel  de  Menandro  ipso  vel  de  comicis  Ro- 
manis eum  imitantibus  in  Ciceronis  libris  inveniuntur,  probant 
summam  illius  poetae  in  hoc  fuisse  admirationem.  Facile  igitur 
credi  potest  nonnullas  quidem  ejus  comoedias  eum  legisse. 


92)  cf.  d.  inv.  1,  95;  d.  or.  2,  39;  d.  div.  1,  65. 

93)  Sunt  sane  loci  apud  Ciceronem,  quibus  valde  laudat  Plautum. 
At  equidem  facere  non  possum,  quin  putem  has  laudes  magis  eo  con- 
silio ab  illo  prolatas  esse,  ut  ita  quoque,  quantum  homines  vere  Ro- 
manos veterum  temporum  admiraretur,  ostenderet,  quam  quia  re  vera 
magnam  ex  illius  comoediis  cepit  delectationem.  Plautus  enim  iis 
ipsis  virtutibus,  quas  in  Terentio  Cicero  admirabatur,  valde  caruit, 
et  quamquam  loco  supra  allato  (d.  off.  1,  104)  urbanitas  ei  tribuitur, 
tamen  jure  contendi  poiest  hanc  quidem,  quam  Cicero  intellegere 
solebat,  ei  defuisse.  Quae  cum  ita  sint,  assentior  iis,  quae  Lorenz  in 
editione  Mostellariae  Plautinae  p.  45  prooemii,  adn.  42  de  hac  re  disserit. 


quamquam  nullus  exstat  locus,  ubi  apertis  verbis  hoc  confitetur, 
neque  usquam  Menandri  ipsius  versus  ab  eo  proferuntur.^^) 

Sed  haec  hactenus.  Nunc  argumenti  ipsius  ratio  postulat, 
ut,  quid  de  tragicis  Graecis  Cicero  senserit,  eodem  modo  ex- 
ponam. Ut  autem  modo  docui  vix  principum  comoediae  Grae- 
cae opera  ei  nota  fuisse  videri,  ita  ex  tragoediarum  Graecarum 
magno  numero  nihil  eum  legisse,  nisi  Aeschyli,  Sophoclis,  Euri- 
pidis fabulas  dicere  non  dubito;  nam  ne  nomen  quidem  ullius 
alius  tragici  profert.  Quid  autem  de  illis  judicaverit,  ita  ex- 
aminare in  animo  est,  ut  primum  neglecto  Aeschylo,  cujus  tra- 
goediis legendis  minorem  eum  dedisse  operam  postea  videbimus, 
quaeramus,  utrum  Sophocle  au  Euripide  magis  videatur  delectatus 
esse.  Sunt  enim  caussae,  quibus  hoc,  sunt,  quibus  illud  videatur 
probari,  et  ex  viris  doctis  alii  aliter  de  hac  re  judicaverunt. 
J.  van  Heusde  enim  1.  1.,  postquam  pag.  28  in  universum  sic 
judicavit:  „(Cicero)  Aeschylum,  Sophoclem,  Euripidem  assidua 
lectione  tractavit pag.  30  ita  pergit:  „ Quamvis  autem  Cicero 
in  Aeschylo  vim  tragicam  admirabatur  eumque  ad  imitandum 
sibi  proponebat,  tamen  Euripidi,  de  scena  philosopho,  propter 
majorem  ingenii  similitudinem,  quae  ipsi  cum  illo,  ut  antea 
Platoni  intercedebat,  praeclaram  operam  navavit  . . . tanti  eum 
fecisse  putandus  est,  ut  ad  Tironem  scribens  affirmaret  singulos 
Euripidis  versus  singula  testimonia  se  existimare."  (cf.  ad  fam.  16, 
8,  2).  Quo  loco  etsi  Aeschylum  tantum  et  Euripidem  quodammodo 
inter  se  comparat,  de  Sophocle  autem,  nescio  qua  de  caussa, 
nihil  profert,  tamen  talis  est  totius  loci  conditio  ac  natura,  ut 
dubitari  non  possit,  quin  J.  van  Heusde  putaverit  Euripidem 
omnium  tragicorum  summum  a Cicerone  esse  judicatum.  Idem- 
que  de  hac  re  Drumann  sensisse  videtur,  dicit  enim  1.  1.  V, 
p.  223  brevissime  ita:  „Daneben“  (neben  Homer)  „wurden  die 
griechischen  Tragiker  nicht  vergessen , er  bediente  sich  oft 
ihrer  Worte,  Euripides  scheint  ihn  vorziiglich  angesprochen  zu 

Ne  quid  temere  omisisse  videar,  hoc  addam  Rhintonis  quoque 
locum  apud  Ciceronem  exstare.  Dicit  enim  ad  Att.  l,  20,  '6:  „Nam, 
ut  ait  Rhinton,  ut  opinor: 

Oi  fxtv  TtaQ^  ovdiv  eiai,  xoXq  d^ovdlv  ixbXei: 
quae  verba  non  solum  non  ostendunt  eum  hujus  poetae  fabulas  legisse, 
sed  magis  ad  contrariam  sententiam  perducunt. 

baben.“  — V.  Clavel  autem  prorsus  aliam,  si  quid  video,  de 
liac  re  amplexus  est  opinionem.  Affirmat  enim'  1.  1.  pag.  60 
Sophoclem  Ciceroni  multo  meliorem  ad  vertendum  praebuisse 
materiam,  quam  Euripidem,  nec  minus  pag.  107*^^)  et  pag.  119*^®) 
ejus  in  illius  poetae  locis  vertendis  artem  magnis  cumulat  lau- 
dibus. Ex  quibus  verbis  cum  hoc  appareat  Sophoclem  ex  V.  Cla- 
vel opinione  omnium  tragicorum  maxime  Ciceronis  respondisse 
ingenio,  quis  dubitat,  quin  is  putet  illum  ei  principem  in  hoc 
genere  locum  tenere  visum  esse?  Quam  ob  rem  operae  pretium 
videtur  accuratius  quaerere,  utra  sententia  vera  habenda  sit, 
praesertim  cum  Sophocles  et  Euripides  sine  dubio  inter  se  dissi- 
millimi sint.  Sunt  autem  apud  Ciceronem  loci,  ex  quibus  apparere 
videatur,  illum  ab  eo  principem  tragicorum  esse  judicatum.  Qui 
loci  cum  jam  supra  prolati  sint,  satis  erit  unum  eumque  gra- 
vissimum in  memoriam  revocasse.  Or.  4 enim  ita  disserit:  „Nam 
in  poetis  non  Homero  soli  locus  est  — ut  de  Graecis  loquar  — 
aut  Archilocho  aut  Sophocli  aut  Pindaro,  sed  horum  vel  secundis 
vel  infra  secundos.“  Neque  vero  omnem  his  talibusque  locis 
amoveri  dubitationem  jam  ex  iis  colligere  possumus,  quae  d. 
or.  3,  27  Crassus  affirmat,  Aeschylo,  Sophocli,  Euripidi  parem 
paene  laudem  in  dissimili  scribendi  genere  tribui;  nam  ne  mi- 
nima quidem  caussa  est,  cur  putemus  eum  hoc  loco  non  e 
Ciceronis  dicere  sententia.  — Illis  autem  locis,  quorum  supra 
mentionem  feci,  adiciendi  sunt  nonnulli  alii,  ubi  Sophocli  sum- 
mae tribuuntur  laudes,  ut  d.  div.  1,  54  ita  praedicatur:  ,, Adjun- 
gamus philosophis  doctissimum  hominem,  poetam  quidem  divinum, 
Sophoclem. “ Neque  ea  neglegenda  sunt,  quae  d.  fin.  5,  3 Q. 
Cicero  disputans  inducitur.  Cum  enim  in  eos  homines  illustres 
inciderit  sermo,  quorum  memoria  Athenarum  aspectu  excitaretur, 
ille  de  Sophocle  hoc  dicit:  „Quera  scis  quam  admirer  quamque 
eo  delecter“  idemque  paullo  post  Oedipodis  Colonei  prooemium 
mollissimum  appellat  carmen.  Neque  vero  dubitari  potest,  quin 

^0  «Dum  vero,  ut  singulas  verborum  rerumque  varietates  exprimat, 
enititur,  si  magnum  Homerum,  tum  copia,  tum  brevitate  mirabilem, 
convertit,  enervatus  languet,  si  Sophoclem,  vere  poeta,  Grajae  camenae 
afflatus  spiritu  ....  merito  judicatur. “ 

^0  »Iii  jambeis  melior  tantam  adeptus  est  facultatem,  ut  incredibili 
quadam  diligentia  Herculis  Sophoclei  lamentationes  expresserit." 

Marcus  eandem  fere,  quam  frater,  de  Sopliocle  ejusque  fabulis 
habuerit  sententiam.  Denique  d.  fin.  1,  5 ipse  dicit  ab  illo 
Electram  vel  optime  scriptam  esse.  — Quibus  Sophoclis  lau- 
dibus accedit  aliud  argumentum  idque  maximi  momenti.  Ipsis 
enim  Ciceronis  libris  probatur  in  eorum,  quos  interdum  vertere 
solebat,  numero  illum  eximium  quendam  tenuisse  locum,  quam- 
quam duo  tantum  nunc  apud  eum  exstant  loci  Sophoclei  Latine 
expressi,  quorum  alter  versus  nonnullos  ex  Teucro,  si  Th.Welckcr 
fidem  habemus,  translatos  continet  (cf.  Tuse.  3,  71),  alter  Trachi- 
niarum versus  1046  — 1102  (cf.  Tuse.  2,  20  — 22).  — Sed  non 
solum  verisimillimum  est  haud  paucos  praeterea  Sophoclis  locos 
a Cicerone  juvene  in  Latinum  esse  conversos,  sed  etiam  is 
maxime,  quem  secundo  loco  protuli,  cum  longissimus  sit  om- 
nium, qui  apud  Ciceronem  inveniuntur,  satis  perspicue,  opinor, 
docet,  quanta  in  eo  fuerit  illius  admiratio.  Cujus  fabulis  etiam 
posterioribus  vitae  annis  valde  eum  delectatum  esse  ex  eo 
cognoscitur,  quod  epistulis  interdum  versus  Sophocleos  inseruit, 
quos  infra  enumerare  in  animo  est. 

lam  ut  quaestionem  propositam  ad  finem  perducamus,  trans- 
grediendum est  ad  Euripidem.  Atque  si  ita  illa  recte  dijudicetur, 
ut  videamus,  utrum  hujus  an  illius  Cicero  plures  respiciat  locos 
sine  ulla  dubitatione  dicendum  erit  Euripidi  tragicorum  princi- 
patum a nostro  esse  tributum.  Octo  enim  hujus  tragoedias  ita 
commemorat,  ut  vix  dubitari  possit,  quin  ipse  eas  legerit.  Quod 
me  vere  dixisse  ut  melius  posset  intellegi,  haud  ineptum  esse 
puto  has  una  cum  locis  Ciceronianis  ad  eas  spectantibus  ita 
enumerare  ut  primum  hos  locos  proferam,  qui  maximam  habent 
probandi  vim,  tum  lineola  interposita  ceteros  addam. 

1.  Andromacha  cf.  d.  opt.  g.  or.  18.  — Ex  eadem  tragoedia 
sumpta  sunt  verba  ad  Att.  2,  25,  1 prolata  eXiTcra  xal 
ovdhv  = V.  447  edit.  Kirchhoff. 

2.  Antiopa  cf.  d.  opt.  g.  or.  18  et  d.  fin.  1,  4.  — Quibus  locis 
addendi  sunt  d.  inv.  1,  94  et  ex  probabili  F.  W.  Schnei- 
dewin  conjectura  versus  d.  deor.  nat.  2,  65  Latine  a 
Cicerone  expressi  = Nauck  fragm.  Eur.  935 

3.  Cresphontes  cf.  Tuse.  1,  115  = fr.  452  N. 


cf.  Nauck  trag.  Graec.  fragm.  p.  521  et  331). 

4.  Hercules  cf.  Ac.  pr.  2,  89. 

5.  Medea  cf.  d.  fin.  1,  4. 

6.  Phoenissae  cf.  d.  off.  3,  82  = vv.  525  et  526  K.;  ad 

Att.  2,  25,  1 = V.  394  K.;  ibid.  7,  11,  1 = v.  507  K. 

7.  Phrixus  cf.  Tuse.  3,  67  = fr.  818 

8.  Theseus  cf.  Tuse.  3,  29  = fr.  392  N.  — ibid.  3,  58 
(initium  ejusdem  fragmenti). 

Accedunt  haud  paucae  tragoediae,  ex  quibus  ita  profert 
locos,  ut,  num  illas  noverit,  non  satis  appareat,  quamquam  de 
nonnullis  quidem,  ut  de  Hippolyto,  Hypsipyla,  Oreste,  hoc  su- 
spicari licet: 

1.  Andromeda  cf.  d.  fin.  2,  105  = fr.  131  N. 

2.  Chrysippus  cf.  Tuse.  4,  71  vid.  Nauck.  l.  1.  p.  497. 

3.  Hippolytus  cf.  ad  Q.  fr.  3,  1,  18  = v.  438  K.;  d.  off. 

3,  108  = V.  607  K. 

4.  Hypsipyla  cf.  Tuse.  3,  59  = fr.  757 

5.  Jon  cf.  ad  Att.  13,  11,  1 = fr.  585  N. 

6.  Orestes  cf.  Tuse.  4,  63  — vv.  1 — 5 K. 

7.  Supplices  cf.  ad  Q.  fr.  2,  15,  5 = v.  121  K. 

8.  Telephus  cf.  ad  Att.  4,  6,  2 = fr.  722  N.;  ad  Att.  1,  20,  3. 
Cui  numero  ex  hominum  doctorum  sententia  addendae  sunt 

hae  fabulae: 

9.  Alexander  cf.  d.  fin.  3,  64  = inc.  inc.  430  N. : huic  tra- 
goediae versum  tribuendum  esse  conjecit  Musgrave,  cf. 
Nauck.  1.  1. 

10.  Erechtheus  cf.  ad  fam.  12,  14,  7 = inc.  inc.  339  N.: 
huic  tragoediae  versum  adseripsit  R.  Porson  cf.  Nauck  1.  1. 

11.  Philocteta  cf.  d.  or.  3, 141;  ad  Att.  6,  8,  5 — inc.  inc.  fr.  8 
N.:  huic  fabulae  versura  tribuit  satis  probabili  conjectura, 
A.  Nauck  1.  1. 

Denique  exstant  apud  Ciceronem  nonnulli  versus  Euripidei, 
qui  ad  quam  pertinuerint  fabulam,  non  constat. 

1.  inc.  inc.  897  N.  cf.  ad  fam.  13,  15,  2. 

2.  ibid.  898  N.  cf.  ad  fam.  16,  8,  2. 


cf.  A.  Nauck  adnotationem  ad  hunc  locum  et  ad  fiagm.  816. 
Hanc  fabulam  priori  generi  adicere  non  dubitarem,  nisi  versus 
illi,  qui  proferuntur,  ex  Antiochi  libro  quodam  ducti  esse  viderentur. 

3.  ibid.  910  N.  cf.  ad  Att.  6,  8,  1 ; 8,  8,  2. 

4.  ibid.  950  N.  cf.  ad  Att.  9,  2%  2. 

5.  ibid.  963  N.  cf.  d.  div.  2,  12;  ad  Att.  7,  13‘^  6. 

0.  ibid.  1007  N.  cf.  Tuse.  1,  65. 

Ex  Sophoclis  autem  fabulis  has  Ciceroni  notas  fuisse  satis 
constare  videtur: 

1.  Electra  cf.  d.  fin.  1,  5. 

2.  Epigoni  cf.  d.  opt.  g.  or.  18  vid.  Nauck.  1.  1.  p.  137.  — 
Fortasse  addenda  sunt  verba  Tuse.  2,  60  prolata  = inc. 
inc.  2 N. 

3.  Niptra  cf.  Tuse.  2,  48  vid.  Nauck  p.  182. 

4.  Oedipus  Coloneus  cf.  d.  fin.  5,  3. 

5.  Trachiniae  cf  Tuse.  2,  20  — 22. 

His  fortasse  addendae  sunt: 

1.  Tereus  aut  Tyro  cf  ad  Att.  4,  8^,  1 = fr.  596  N.  (co- 
dices praebent  TvqoT,  edit,  prine,  ex  conjectura,  ut  vi- 
detur Ti]QSt,  vid.  A.  Nauck  1.  1.). 

2.  Teucer  ex  Th.  Welcker  conjectura  cf  Tuse.  3,  71  = inc. 
inc.  662  N.  — Ex  eadem  fabula  fortasse  sumpta  sunt 
verba  Tuse.  5,  108  prolata. 

3.  Tympanistae  cf  ad  Att.  2,  7,  4 = fr.  574  N.  Denique 
prorsus  nescimus,  ex  qua  fabula  sumpti  sint  versus,  qui 
ad  Att.  2,  16,  2 inveniuntur  = fr.  697  N.  - 

Apparet  igitur  recte  me  dixisse  multo  plures  Euripideos, 
quam  Sophocleos  apud  Ciceronem  exstare  locos.  Diligentius 
vero  in  illos  priores  inquirentes  facile  inveniemus  eorum  longe 
maximam  partem  vel  proverbiorum  vel  sententiarum  prae  se 
ferre  speciem  vel  omnino  ad  philosophiam  quodammodo  per- 
tinere. Duos  enim  tantum  locos  inveni  (cf  ad  Att.  7,  11,  1 et 
ad  Q.  fr.  2,  15,  5),  qui  vix  his  generibus  possunt  addi.  Quod 
casu  ac  temere  factum  esse  quoniam  incredibile  videtur,  jam 
invenimus  rem,  si  quid  video,  aptissimam  ad  quaestionem  pro- 
positam recte  dijudicandam.  Perspicuum  enim  mihi  videtur 
non  tam  poetica  pulchritudine,  quam  multitudine  sententiarum 
ad  omnes  fere  philosophiae  partes  pertinentium  factum  esse,  ut 
magnam  ex  fabulis  Euripideis  perciperet  delectationem.  Ac 
nihil  profecto  est,  cur  miremur  rem  ita  se  habere.  Nam  iterum 
atque  iterum  vidimus  rarissime  Ciceronem  eo  progredi,  ut  de 

sola  venustate  ant  carminis  aiit  loci  alicujus  judicium  ferat,  sed 
fere  semper  alias  admiscere  res  ad  artem  poeticam  parum  per- 
tinentes. Quomodo  igitur  fieri  potuit,  ut  lianc  consuetudinem 
ex  ipsa  ingenii  ejus  natura  exortam  in  eo  desereret,  qui  philo- 
sophus inter  poetas  appellari  potest  cujusque  philosophandi 
ratio  non  ita  valde  aberat  ab  ea,  quam  ex  nova  academiae  doc- 
trina ipse  sequi  solebat?  Praeterea  autem  judicia,  quae  de 
Euripide  profert,  optime  quadrant  in  sententiam  modo  prolatam. 
Nam,  ut  omittam  notissimum  illum  locum  plus  semel  comme- 
moratum (d.  or.  3,  27),  ubi  Euripides  una  cum  Aeschylo  et  So- 
phocle in  summorum  Graeciae  tragicorum  numero  refertur,  nul- 
lum in  universis  Ciceronis  operibus  reperire  potui  judicium, 
(piod  ad  solas  poeticas  ejus  laudes  pertineat.  Primum  enim  ad 
fam.  13,  15,  2 Caesari  scribit:  ,, Confero  me  ad  vera  praecepta 
EvQVJtidov  • 

Mi6co  6oq)i6Triv,  o6xiq,  ovx  ccvrm  Ooepog  * 
quem  versum  senex  Praecilius  egregie  laudat. ‘‘  Deinde  d.  fin. 
2,  105  Lucilium  Balcum  dicentem  facit:  „Nec  male“  — quod 
verbum  sine  dubio  non  ad  venustatem,  sed  ad  veritatem  versus 
allati  referendum  est  — ,,Enripides“,  tura  sententiarum  conexu 
probatur  Tuse.  3,  29:  „Itaque  apud  Euripiden  a Theseo  dicta 
laudantur“  non  magis,  quam  priora  illa  verba,  ad  artem  poeticam 
pertinere.  Post  eodem  modo  judicandum  est  de  iis,  quae 
Tuse.  4,  62  et  63  inveniuntur,  et  de  hoc  loco  jam  supra  com- 
memorato (ad  fam.  16,  8,  2):  „Ego  certe  singulos  ejus“  (Euri- 
pidis) „versus  singula  ejus  {aX7]d'8Lag?  Orelli)  testimonia  puto.“ 
Postremo  hoc  quoque  (Tuse.  1,  65):  „Ergo  animus,  ut  ego  dico, 
divinus  est,  ut  Euripides  dicere  audet,  deus“  magis  de  doctrina, 
quam  de  arte  Euripidis  dictum  est,  quamquam  verbo  audendi 
significatur  poetica  quadam  audacia  hunc  locutum  esse.  Atque 
quamquam  haud  ignoro  hoc  philosophandi  studium  et  hanc  sen- 
tentiarum ubertatem  ab  omnibus  esse  respicienda,  qui  aequum 
ac  solidum  de  Euripide  tragico  judicium  facere  sibi  proposuerint, 
tamen  alia  ejus  vel  vitia  vel  virtutes  exstant,  quae  non  minus 
memoria  digna  sunt.  E quibus  hoc,  quod  saepe  magis  oratorie, 
quam  poetice  dixit,  sine  dubio  majore  etiam  ejus  studio  Cice- 
ronem inflammavit;  quod  autem  nunquam  hac  de  re  verba  fecit, 
ex  eo  fortasse  explicandum  est,  quod  hoc  dicendi  genus  omnium 

ei  erat  usitatissimuui.  Sed  quamquam  concedendum  est  eum 
nec  voluisse  nec  debuisse  de  singulorum  Graeciae  tragicorum 
scribendi  genere  ita  judicare,  ut  in  Bruto  fecit  de  oratoribus,  jure 
tamen  miramur  iie  de  eximia  quidem  Euripidis  arte  animi  humani 
perturbationes  pingendi  quidquam  apud  Ciceronem  inveniri.  — 
lam  vero  eo  res  perducta  videtur,  ut  dijudicari  possit,  utrum  So- 
phoclem an  Euripidem  pluris  aestimaverit.  Qua  de  re  equidem  hoc 
dicendum  existimo:  Illum  majorem  poetam  fuisse  ei  persuasum 
fuisse  videtur;  nam  qua  alia  de  caussa  factum  esse  putemus,  ut 
summis  eum  efferret  laudibus  et  non  plures,  at  multo  longiores  ex 
hujus,  quam  ex  Euripidis  fabulis,  Latine  exprimeret  versus?  Vera 
ejus  humanitate  et  eximia  moderatione,  quam  nos  quoque  in 
Sophocle  valde  admiramur,  vehementer  eum  delectatum  esse 
satis  credibile  est.  Attamen  Euripides,  ut  ingeniis  plerorumque 
illius  aetatis  hominum  magis  respondebat,  eam  ipsam  ob  caussam, 
quod  saepe  magis  ut  philosophus  et  orator,  quam  ut  poeta  lo- 
cutus est,  Ciceroni  tantam  sui  injecit  admirationem,  ut  hic  in 
eo  legendo  majore  etiam,  quam  in  Sophocle,  studio  et  delectatione 
versatus  esse  videatur. 

Relinquitur,  ut  paucis  exponamus,  quid  de  Aeschylo  sen- 
serit, quantumque  ad  ejus  fabulas  legendas  contulerit  studium. 
Quem  a Cicerone  iion  tam  studiose  lectum  esse,  quam  duos 
illos,  de  quibus  egimus,  tragicos,  qui  ejus  libros  vel  obiter  per- 
cucurrerit, facile  concessurum  puto.  Cum  enim  satis  constet 
Aescliyli  scribendi  genus  plerisque  illius  aetatis  hominibus  non 
valde  probatum  esse,  dubitari  non  potest,  quin  Cicero  quoque, 
quippe  qui  cum  in  ceteris  rebus,  tum  in  litteris  aestimandis 
valde  ex  aliorum  penderet  judiciis,  similem  conceperit  sententiam. 
Adde,  quod  etiam  a suo  ipsius  ingenio  oratio  illius  grandis 
sane,  at  interdum  obscura  et  quodammodo  vetustior  totaque  cogi- 
tandi et  sentiendi  ratio,  ex  antiqua  illa  de  natura  deorum  opi- 
nione maxime  pendens,  satis  aliena  erat.  Tamen  statuendum 
est  eum  admodum  juvenem  ad  Aeschyli  tragoedias  legendas 
accessisse  maximeque  ad  eas,  quae  de  Prometheo  erant.  Qua 
ex  re  id  quidem  colligi  potest  magnificentiam,  quae  in  illis  erat 
verborum,  ei,  ut  erat  orator,  satis  magnae  fuisse  delectationi. 
Inveniuntur  enim  duo  Aeschyli  loci  apud  cum  Latine  expressi, 
quorum  :vlter  salis  longus  ox  Prometheo  soluto,  fabula  nunc 

deperdita,  sumptus  Tuse.  2,23  — 25  affertur;  alter,  qui  Pro- 
methei vincti  vv.  377  — 80  continet  ibid.  3,  76.  Valde  autem 
dolendum  est,  quod  Cicero  nusquam  aperte  dixit,  quid  de 
Aeschyli  arte  sentiret.  Nam  quae  priori  illi  loco  (Tuse.  2,  23) 
praemisit:  „ Veniat  Aeschylus,  non  poeta  solum  sed  etiam  Py- 
thagoreus,  sic  enim  accepimus.  Quomodo  fert  apud  eum  Pro- 
metheus dolorem,  quem  excipit  ob  furtum  Lemnium !“  vix  judicii 
vice  fungi  posse  per  se  apparet.  — Reliqui  autem  Aeschyli 
versus,  quos  protulit,  ejusmodi  sunt,  ut  niliil  de  ejus  studiis 
Aeschyleis  probent.  Nam  quae  verba  ad  Q.  fr.  1,  2,  13  memorat 
,,ajta^  fhavsTv^  petita  videntur  ex  Promethei  vincti  vv.  750 
et  751: 

KqsIOCov  yaQ  slgajta^  d^avuv, 

^ xag  ajtaOag  rj^tQag  jiacxeiv  %a%mg, 
quam  fabulam  Ciceroni  notam  fuisse  jam  vidimus.  Atque  vel 
minoris  momenti  est,  quod  Quinto  fratri  (:i,  4,  6)  haec  scripsit: 
„Sed  minantur  tamen  in  primisque  Jivicov  Q.  Scacvola“; 
quamquam  enim  in  Aeschyli  Agamemnonis  vv.  375  et  376  Dind. 
invenitur 

jiveovTcov, 

tamen  per  se  apparet  ex  hac  re  non  colligi  posse  hanc  fabulam 
Ciceroni  notam  fuisse.  Denique  versum  illum  ex  Epigonis  for- 
tasse Aeschyleum,  quem  Tuse.  2,  60  Latine  expressum  legimus: 

„Audisne  haec,  Amphiarae,  sub  terram  abdite ?“ 
e fonte,  quem  in  lioc  loco  conscribendo  secutus  est,  non  ex 
Aeschylo  ipso  Ciceronem  sumpsisse  ipsis  ejus  verbis  satis 
probatur.  lure  igitur  dubitari  potest,  num  Cicero  posterioribus 
vitae  annis  ullam  Aeschyli  tragoediam  diligentius  legerit,  quam- 
quam juvenis , ut  ceterorum  tragicorum , ita  Aeschyli  quoque 
complures  fabulas  vel  legendo  vel  vertendo  tractavit. 

lam  vero  omnia  attulisse  mihi  videor,  quae  de  tragicis 
Graecis  apud  Ciceronem  exstant.  Invenimus  autem,  nisi  fallor, 
haec  fere:  Cicero  satis  magno  studio  in  tragoediis  Graecis  legendis 
versatus  est  ac  ne  reconditioris  quidem  venustatis  sensum 
prorsus  ei  defuisse  maxime  e nonnullis  de  Sophocle  judiciis 
perspicuum  fit.  At  idem,  quamquam  dissimilia  fuisse  trium  tra- 
gicorum Graecorum  scribendi  genera  ipse  confitetur  (d.  or.  3,  27), 

tamen  non  satis  perspexit,  et  quibus  maxime  rebus  illi  inter  se 
differrent  et  quanti  momenti  ad  hanc  differentiam  singulorum 
aetas  esset.  Neque  vero  obliviscendum  est  Ciceronem  non  ar- 
tium judicem,  sed  oratorem  ac  philosophum  se  haberi  voluisse 
neque  veteres  aeque  ac  nos  intellexisse  eum,  qui  recte  judicare 
vellet,  nunquam  id  neglegere  debere,  qua  quisque  esset  aetate. 

Restat,  ut  paucis  quaeramus,  quid  ex  iis  Ciceronis  locis,  qui 
ad  Latinos  pertinent  tragicos,  de  re  proposita  possit  colligi.  Hoc 
ut  intellegamus,  satis  videtur  Ennium,  Pacuvium,  Accium  re- 
spicere, quos  principes  tragicorum  Romanorum  fuisse  inter  omnes 
constat.  Atque  ex  Ennii  tragoediis  octoginta  fere  loci  apud 
Ciceronem  inveniuntur,  quamquam  hic  longius,  quam  duo  reliqui 
a Ciceronis  aetate  aberat;  Pacuvii  autem  fere  triginta,  Accii 
circiter  quadraginta  exstant:  id  quod  eo  notabilius  est,  quod 
Ennii,  si  0.  Ribbeck  fidem  habemus,  viginti  et  unus,  Pacuvii 
duodecim,  Accii  fere  quadraginta  tituli  servati  sunt.  Longum 
autem  est  atque  a re  proposita  alienum  accuratius  in  singulos 
tragicorum  Latinorum  apud  Ciceronem  locos  inquirere ; hoc 
unum  certe  ex  iis,  quae  protuli,  colligi  posse  videtur  Ennii  tra- 
goediis omnium  maxime  eum  delectatum  esse.  Quaerentibus 
autem  nobis,  quibusnam  rebus  eximium  illud  poetae  vetusti  stu- 
dium excitatam  esse  videatur,  primum  considerandum  est  Ennium, 
quamquam  re  vera  studiosissime  Graecorum  cum  de  vita  humana, 
tum  de  dis  opiniones  Romam  transferie  studuit^®®),  annalibus, 
quod  carmen  quanti  Cicero  aestimaverit  ex  eo,  quod  permultos 
ejus  locos  affert,  satis  cognoscitur,  componendis  nomen  ac  glo- 
riam poetae  vere  Romani  sibi  comparasse.  Sed  ne  hoc  quidem 
omittendum  est  eum  omnium,  qui  Romae  exstiterunt,  tragicorum 
et  ingenio  et  scribendi  genere  sine  dubio  proxime  ad  Euripidis 
accessisse  similitudinem  et  in  plerisque  fabulis  condendis  illum 
secutum  esse.  Quam  ad  rem  accedit,  quod  omnes  fere  Ennii 
loci,  qui  apud  Ciceronem  exstant,  ex  iis  fabulis  petitos  esse  aut 
constat  aut  verisimile  est,  quas  ab  Euripide  ille  transtulit.  No- 
vum igitur  jam  habemus  argumentum,  ex  quo  quantum  hujus 
studium  in  nostro  fuerit,  suspicari  possimus.  Praeterea,  si  quo- 

el'.  nt  alia  omittam,  quae  rii.  Mommsen,  Roem.  Gescli.  I, 
p.  921  (edit.  111)  de  hac  re  disserit. 


luoclo  dc  singulis  aut  poetis  aut  fabulis  Cicero  judicaverit, 
spectamus,  ad  eandem  fere  perducimur  sententiam.  Sane  per- 
multa ex  his  judiciis  nullius  ad  rem  propositam  esse  momenti 
per  se  apparet.  Saepius  enim  aut  nescimus,  cui  fabulae  locus, 
de  quo  sermo  est,  tribuendus  sit,  aut  ex  ipsa  loci  natura  apparet 
ad  solum  Latinum  poetam  sententiam  prolatam  esse  referendam, 
ut  si  Pacuvium  (d.  opt.  g.  or.  2)  summum  tragicum  appellat 
aut  Accium  (p.  Plane.  59)  gravem  et  ingeniosum  nominat  poe- 
tam. Attamen  nonnulli  quidem  exstant  loci,  quos  ut  pro- 
feram, res  ipsa  postulare  videtur.  Velut  id  judicium,  quod  d. 
div.  1,  66  et  67  de  Ennii  „Alexandro“  a Q.  Cicerone,  ex  fratris 
sine  dubio  sententia,  profertur:  „0  poema  tenerum  et  moratum 
atque  molle!  . . . deus  inclusus  corpore  humano  jam  non  Cas- 
sandra loquitur “,  recte  ad  ejus  fabulae  Euripideae,  quam  poeta 
Romanus  secutus  est,  laudem  referri  potest.  Eodemque  modo 
judicandum  est  de  laude  illa,  quam  in  „Ardromacham“  Ennii 
contulit  (Tuse.  3,  46):  „Praeclarum  carmen,  est  enim  et  rebus 
et  verbis  et  modis  lugubre.  “ Praeterea,  quae  ad  Att.  16,  2,  3 
de  Accii  Tereo  inveniuntur:  (Brutus)  „Delectari  mihi  Tereo 
videbatur  et  habere  majorem  Accio,  quam  Antonio,  gratiam “ 
per  se  in  laudem  Sophoclis,  a quo  ille  hanc  fabulam  transtulisse 
videtur,  possunt  accipi;  sed  cum  ex  sententiarum  conexu  fa- 
cillime appareat  haec  verba  — ut  omittam  ea  nimis  in  uni- 
versum dicta  esse  — ironice  in  Antonium  esse  prolata,  nulla 
fere  in  hac  re  iis  tribuenda  est  auctoritas.  — lam  nihil  habeo, 
quod  huic  parti  addendum  esse  putem.  Persuasum  autem  mihi 
est  ea  ipsa,  quae  de  studio  a Cicerone  in  tragicos  Latinos 
collato  exposui,  idonea  esse,  quibus  sententia  nostra  de  tragi- 
corum Graecorum  studiis  Ciceronianis  aliis  ex  rebus  concepta 
non  modo  non  refutetur,  sed  etiam  quodammodo  firmetur. 

Sequitur,  ut  videamus,  qualem  fere  de  iis  Cicero  habuerit 


Ceterum  hoc  loco  eum  non  tam  ex  sua  ipsius  opinione,  qu.am 
ex  aliorum  auctoritate  dixisse  et  ex  dubia  judicandi  ratione  et  ex 
aliis  locis  apparet.  De  qua  re  jam  supra  diximus. 

Hoc  loco  licebit  addere  in  orationibus  Ciceronis  vel  plures 
versus  ex  Accii,  quam  ex  Enuii,  fabulis  inveniri  ea  fortasse  de  caus.sa, 
quod  hominibus  grandioribus  natu  ipse  poeta  notus  fuerat. 

sententiam,  qui  inde  ab  Alexandri  magni  temporibus  Alexandriae 
potissimum' carmina  Graeca  condiderunt.  Quam  rem  paucis 
absolvere  possumus,  quia  ex  libris  ejus  intellegitur  parvum 
studium  eum  in  hos  poetas  contulisse.  Qua  autem  de  caussa 
hoc  factum  sit,  facile  potest  explicari.  Nam  cum  Romani  magis 
magisque  poetas  Alexandrinos  legere  atque  imitari  inciperent, 
jam  ad  posteriores  vitae  annos  Cicero  pervenerat  neque  tam 
studiose,  quam  juvenis,  in  carminibus  legendis  versabatur.  Adde, 
quod  vidimus  Homerum  et  poetas  scenicos  fere  solos  — quan- 
tum judicare  possumus  — ei  delectationem  praebuisse,  ea 
autem  carminum  genera,  quae  Alexandriae  praeter  cetera  co- 
lebantur, multo  minus  ei  probata  esse. 

Ut  autem  jam  ad  singula  progrediamur,  initium  faciendum 
est  ab  Arato,  quem  ex  omnibus  his  poetis  longe  accuratissime 
Ciceroni  notum  fuisse  pro  certo  licet  affirmare.  Cujus  carminum, 
quae  ^aLVOfieva  et  IlQoyvwOTixa  inseribuntur,  cum  illud 
juvenis  exercitationis  caussa,  ut  videtur,  hoc  posterioribus  vitae 
annis  (44  a.  Chr.)  Latinis  hexametris  expresserit  , non 
mirum  est  saepius  illum  ejusque  carmina  ab  eo  memorari.  Sed 
ne  de  his  quidem  quid  senserit,  satis  constat,  cum  duobus  illis 
locis,  quibus  alios,  qui  num  omnino  Aratum  noverint,  jure 
dubitari  potest,  de  his  carminibus  disputantes  induxit,  nimis 
universa  proferantur  judicia.  Nam  d.  or.  1,  69  Crassus  sic 
verba  facit:  „ Etenim  si  constat  inter  doctos  hominem  ignarum 
astrologiae  ornatissimis  atque  optimis  versibus  Aratum  de  caelo 
stellisque  dixisse“,  et  d.  rep.  1,  22  Philus  de  sphaera  aliqua 
Archimedis  narrat,  „ cujus  omnem  ornatum “ — ut  ejus  verbis 
utar  — „non  astrologiae  scientia,  sed  poetica  quadam  facultate 
Aratum  extulisse“  Gallus  dixerat. 

Ceteri  autem  loci,  quibus  Arati  mentio  fit,  de  carminum 
ejus  virtute  nihil  omnino  continent,  nisi  quis  his  Lucilii  Balbi 
verbis  uti  vult  (d.  deor.  nat.  2,  104);  „Utar  . . . carminibus 
Arateis,  quae  a te  admodum  adolescentulo  conversa  ita  me 
delectant,  quia  Latina  sunt,  ut  multa  ex  iis  memoria  teneam.“ 
Ac  ne  ea  quidem  re,  quod  Cicero  iterum  ac  saepius  versus 


‘“0  cf.  p.  29  adn.  60. 

Arateos  a se  conversos  in  medium  profert  satis  probatur  ei 
hujus  poeticam  facultatem  valde  admirabilem  esse  visam:  vix 
enim  dubitari  potest,  quin  illud  eo  maxime  consilio  fecerit,  ut 
sua  ipsius  carmina  magis  innotescerent. 

Sed  haec  hactenus.  E ceteris  autem  poetis  Alexandrinis 
vix  unum  legisse  videtur.  Hoc  ut  perspicuum  fiat,  consideran- 
dum est,  quomodo  de  singulis  loquatur.  Callimachus  igitur  ter, 
quod  sciam,  memoratur,  sed  ita  semper,  ut  nihil  ex  his  locis 
colligi  possit.  Primum  enim  Tuse.  1,  93  haec  inveniuntur: 
„ Quamquam  non  male  ait  Callimaclius  multo  saepius  lacrimasse 
Priamum,  quam  Troilum^,  tum  ibid.  84  epigramma  ejusdem 
poetae  in  Ambraciotam  Cleombrotum  factum  Cicero  memorat. 
Quos  duos  locos  ut  ex  ipsis  illius  carminibus,  non  ex  iis,  quos 
Cicero  secutus  est  libris  sumptos  esse  putemus,  neque  illorum 
ipsorum  natura  ac  conditio  neque  sententiarum  conexus  ullo 
modo  nos  cogit.  Tertium  denique  locum  nullius  esse  momenti 
ut  intellegatur,  satis  est  eum  attulisse  (d.  or.  3,  132):  „An  tu 

existimas ipsas  litteras  Aristophane  aut  Callimacho  tractante 

tam  discerptas  fuisse,  ut  nemo  genus  universum  complecteretur ?“ 
Tum,  ut  omittamus  Nicandrum  Colophonium,  quem  hominem  ab 
agro  remotissimum  d.  or.  1,  69  Crassus  poetica  quadam  facul- 
tate, non  rustica  de  rebus  rusticis  scripsisse  dicit  — nulla  enim 
caussa  est,  cur  putemus  vel  Crassum  vel  ipsum  Ciceronem  in 
hoc  libro  legendo  esse  versatos  — et  Alexandrum  Ephesium, 
qui  vix  poetae  nomine  dignus  ei  visus  est^^^):  de  Euphorione 
illo,  qui  majore  doctrina,  quam  poetica  facultate,  carmina  epica 
conscripsit,  ita  judicat,  ut  non  sine  quadam  veri  specie  pauca 
ex  ejus  operibus  Ciceroni  nota  fuisse  possit  contendi,  quamquam 
equidem  facere  non  possum,  quin  valde  de  hac  re  dubitem. 
Hoc  autem  ut  in  medio  relinquamus,  illud  alterum  sine  dubio 
ex  his  locis,  quos  allaturus  sum,  satis  perspicitur  Ciceronem  ita 
non  ab  eorum  partibus  stetisse,  qui  Euphorionis  ej usque  simi- 
lium carmina  scribendi  rationem  imitari  solebant,  ut  apertis 

10^)  cf.  Orelli,  Cic.  op.  IV,  pagg.  1014— 16;  1036  et  1037. 

Cicero  de  eo  ad  Att.  2,  20,  6 sic  disputat:  „Poeta  ineptus, 
nec  tamen  scit  nihil  et  est  non  inutilis  “ et  simillime  ibid.  22,  7 haec 
profert:  „Libros  Alexandri,  neglegentis  hominis  et  non  boni  poetae, 
sed  tamen  non  inutilis,  tibi  remisi.“ 


67 


verbis,  quantum  antiquiores  poetas  reccntioribus  illis  praeferret, 
profiteri  non  dubitaret.  Dicit  enim  d.  div.  2,  132 : „Ille  vero 
nimis  etiam  obscurus  Euphorion,  at  non  Homerus:  uter  igitur 
melior ?“  Tum  Tuse.  3,  45  Ennium  ita  laudat:  „0  poetam 
egregium,  quamquam  ab  bis  cantoribus  Euphorionis  contemnitur.“ 
Denique  Attico  ironice  scribit  (7,  2,  1): 

‘Flavit  ab  Epiro  lenissimus  Onchesmites’, 
hunc  OjiovdsLa^ovra,  si  cui  voles,  rdw  veoyrtQcov  pro  tuo 
vendita.“^®®) 

Quem  in  modum  cum  de  novis  poetis,  qui  tum  Romae  ex- 
stiterant, judicet,  non  mirum  est  vix  unum  vestigium,  ex  quo  eum 
horum  carmina  legisse  appareat,  apud  eum  exstare.  De  qua  re 
memoria  satis  digna  pauca  addere  in  animo  est,  quia  hunc  in 
modum  Ciceronis  de  Alexandrinis  qui  dicuntur  poetis  judicium 
paullo  magis  illustrari  posse  confido.  Atque  ut  silentio  praeter- 
mittam Lucretium,  cujus  scribendi  genus  a ceteris  illius  aetatis 
poetis  valde  differt,  Catulli  ejusque  aequalium  carmina,  quae 
prorsus  ignota  fuisse  Ciceroni  nemo  putabit,  haud  magni  tamen 
ab  eo  aestimata  esse  videntur.  Illius  enim  neque  nomen  neque 
ullum  versum  affert;  nam  verba  illa  ad  Q.  fr.  2,  15,  4:  „auri- 
cula  infima  molliorem^,  ut  F.  Buecheler  conjecit,  (cf.  ind.  lect. 
Gryphisw.  1868  pagg.  15 — 17)  referenda  esse  ad  Catulli  versum 
(c.  25,  2):  „mollior  — imula  auricilla^  vix  credibile  est,  quo- 
niam, ut  alias  res  omittam,  duo  loci  non  accurate  inter  se 
consentiunt  et  proverbii  quodammodof  prae  se  ferunt  speciem. 
Neque  recte  ex  alia  caussa  Drumann  efficere  posse  sibi 
videtur  Ciceroni  ex  iis,  qui  tum  erant  poetis,  praeter  Accium 
ct  Archiam  Catullum  maxime  placuisse.  Provocat  enim  ad 
hujus  carmen  49,  in  quo  sic  Ciceronem  alloquitur:  „Disertissime 
Romuli  nepotum “ e.  q.  s.  Sed,  si  quid  video,  hoc  ironice  ac- 
cipiendum est,  nam  quamquam  ex  carmine  ipso  nihil  certi  effici 
potest,  tamen  constare  videtur  Ciceronem  et  Licinium  Calvum 
Catullo  amicissimum  inter  se  inimicitias  egisse  satis  acerbas. 

Graeca  illa  verba  ad  fam.  16,  23,  2 : „y6vv  (sc.  tyyv- 

x£Qov)  sine  dubio  proverbii  locum  tenuerunt:  nulla  igitur  caussa  est, 
cur  putemus  Theocriti  versum  (Id.  10,  18)  „dTt(OTe()oj  t}  ydvv 
Ciceroni  illud  scribenti  ob  oculos  esse  versatum. 

cf.  1.  1.  VI,  pag.  083. 

De  Calvi  autem  carminibus  unus  apud  nostrum  exstat 
locus,  qui  acerbitatem  epigrammatum  ejus  apte  significat 
neque  tamen  ejusmodi  est,  ut  hunc  permagni  a Cicerone 
aestimatum  esse  contendere  liceat.  Ceterorum  autem , qui  cum 
Catullo  et  Calvo  familiaritate  atque  usu  conjuncti  erant,  poetarum, 
ut  Helvii  Cinnae,  ne  mentionem  quidem  Cicero  facit.  lam  vero 
omnia  memorasse  mihi  videor,  quae  de  poetis  novis,  ut  ipsius 
verbis  (or.  161),  utar  ita  protulit,  ut  ad  ejus  de  Alexandrinis 
poetis  judicium  illustrandum  apta  sint,  atque  me  consecutum 
esse  arbitror,  ut  magis  etiam  appareat  eum  ab  his  satis  alienum 
fuisse.  Sed  ut  nihil  omisisse  videar,  pauca  addam.  Ac  primum 
quidem  Antipater  Sidonius,  quem  d.  fat.  5 Cicero  simpliciter 
poetam  appellat,  Crassus  autem  (d.  or.  3,  194)  solitum  esse 
versus  hexametros  aliosque  variis  modis  atque  numeris  fundere 
ex  tempore  dicit,  in  versificatorum  magis,  quam  verorum  poeta- 
rum numero  mihi  habendus  esse  videtur;  tum  eas  laudes  sane 
maximas  (cf.  §§  4,  18,  31  alias),  quibus  in  oratione  pro  Archia 
habita  hunc  cumulavit,  nihil  fere  de  Ciceronis  vera  sententia 
probare  contendo  eoque  magis  esse  neglegendas  puto,  quia,  si 
quid  video , Archias  quoque  ex  eorum  hominum  erat  numero, 
qui  non  tam  ingenii  ardore,  quam  praemiorum  spe  incitati 
potentissimorum  et  opulentissimorum  Romanorum  res  gestas 
carminibus  celebrare  solebant  ^®^). 

Postremo  autem  haud  ineptum  videtur  eos  versus  Graecos 
apud  Ciceronem  prolatos,  qui  aut  certo  cuidam  poetae  jam  non 
tribui  possunt  aut  in  proverbiorum  numero  habendi  sunt,  enu- 
merare. Exstant  autem  omnes  in  epistulis.  Atque  illius  qui- 
dem generis  versus  his  locis  inveni: 

1)  ad  Q.  fr.  2,  10,  2 

2)  ad  Att.  1,  19,  10 

3)  — 4, 8^  2 

4)  — 4,  11,  2 

5)  — 4,  16,  12 

6)  — 6,  3,  1 

'o®)  cf.  ad  fam.  7,  24,  1 : (quem  locum  jam  supra  attuli)  „Eumque“ 

(Tigellium)  „addictum  jam  tum  puto  esse  Calvi  Licinii  Hipponacteo 
praeconio". 

">»)  cf.  p.  Arch.  19;  ibid.  21;  ad  Att.  1,  16,  15. 

7)  ad  Att.  7,  3,  5 

8)  — 8,  5,  1 

9)  — 14,  22,  2 

10)  — 15,  11,  3 = 16,  6,  2 

Proverbia  autem  his  locis  in  medium  Cicero  protulit: 

1)  ad  ium.  6,  3,  4 ==  ad  Q.  fr.  2,  16,  4 

2)  — 9,  3,  2 

3)  — 9,  7,  2 

4)  ad  Q.  fr.  1,  2,  13 

5)  — 3,  6,  7 

6)  ad  Att.  2,  12,  3 

7)  — 5,  11,  5 

8)  — 6,  5,  2 = 15,  17,  1 

9)  — 6,  9,  3 

10)  — 9,  9,  1 

11)  — 10,  5,  2 

12)  — 12,  51,  2 

13)  — 13,  21,  4 

14)  — 15,  4,  1 

15)  — 15,  16^^l*0 


Quaestione  jam  ad  finem  perducta  hoc  unum  relinquitur, 
ut,  quae  posteriore  parte  exposuimus,  brevissime  complectamur. 
Vidimus  igitur  Ciceronem  neque  poetae  nomine  dignum  esse 
neque  tali  poeticae  venustatis  sensu  a natura  fuisse  praeditum, 
quali  opus  est,  ut  intellegas,  quibus  maxime  in  rebus  singulorum 
poetarum  virtutes  et  inter  se  discrimina  posita  sint,  utque  suum 
cuique  tribuas  locum.  Sed  ne  parum  ei  demus,  concedendum 
est  eum  a puero,  ut  ceteris  plerisque  litterarum  generibus,  ita 
carminibus  legendis  satis  acre  tribuisse  studium.  Neque  du- 
bium est,  quin  non  solum,  ut  melior  existeret  orator,  ad  poe- 
tarum libros  accesserit,  sed  etiam  delectationem  magnam  ex  iis 
perceperit;  nam  libri  ejus  documento  sunt  eum  posterioribus 
quoque  vitae  annis,  cum  rerum  publicarum  conditione  permotus 
ab  eloquentiae  studiis  ad  philosophiam  se  convertisset,  libenter 
in  carminum  lectione  versatum  esse.  Praeterea  autem  satis 


Omisi  ea  proverbia,  suis  locis  jam  commemorata,  quae  apud 
certum  aliquem  poetam  inveniuntur. 

constat  de  Graecorum  in  hoc  genere  litterarum  praestantia  ei 
satis  persuasum  fuisse,  quamquam,  qualis  et  quanta  haec  esset, 
parum  et  intellexit  et  profiteri  ausus  est.  Recte  denique,  etsi 
dubium  est,  num  posteriores  poetas,  qui  Alexandriae  maxime 
fioruerunt,  satis  noverit,  hoc  vidit  hos  multo  minoris,  quam 
antiquiores  Graecorum  poetas,  esse  aestimandos.  Atque  ex  sin- 
gulis poetarum  generibus  diversis  de  caussis  minimum  studium 
tribuit  lyricis;  maxime  autem,  ut  plerique  illius  aetatis  Romani, 
ipse  quoque  praeter  Homerum  poetis  sceuicis  delectabatur  atque 
ex  his  quidem  Euripidem  et  Sophoclem  Menandrumque  praeter 
ceteros  admirabatur.  Accuratius  autem  vix  dici  potest,  quid  de 
singulorum  poetarum  virtute  senserit;  plerumque  enim  — id 
quod  alii  quoque  ex  veterum  scriptoribus  saepe  fecerunt  — 
non  ut  artis  et  venustatis  poeticae  judex  — harum  enim  ra- 
tiones parum  perspexerat  — sed  ex  singulorum  locorum  natura 
aut  ut  philosophus  aut  ut  orator  sententiam  dixit. 

Ex  universa  autem,  quam  institui,  quaestione  luce  clarius 
apparet  ne  in  his  quidem  rebus  unquam  eo  pervenisse  Cice- 
ronem, ut  certam  et  destinatam  conciperet  opinionem  eamque 
fideliter  ac  constanter  defenderet.  Sensit  igitur,  ut  jam  dixi, 
Graecorum  in  omnibus  fere  litteris  praestantiam,  non  plane  ac 
dilucide  perspexit. 


Edmundus  Lange  de  vita  sua. 


Natus  sum  anno  h.  s.  LV.  a.  d.  V.  Cal.  Maj.  Altenburgi 
Saxonum  patre  Eduardo,  qui  consistorii,  quod  dicebatur,  Saxo- 
Altenburgensis  erat  socius,  matre  Antonia  e gente  Besser,  quos 
parentes  carissimos  jam  pridem  morte  mihi  ereptos  esse  valde 
doleo.  Litterarum  elementis  in  schola  prima,  quam  dicebant, 
civium  imbutus  vere  a.  h.  s.  LXVII.  adii  patriae  urbis  gymnasium. 
Quod  per  novem  annos  frequentavi  directoribus  usus  primum 
Eduardo  Foss,  tum  Ernesto  Richter,  quibus  aeque  ac  ceteris 
praeceptoribus  semper  gratias  habebo  magnas.  Vere  a.  h. 
s.  LXXVI.  maturitatis  testimonium  adeptus,  ut  antiquitatis  studiis 
me  darem  primum  Jenam  me  contuli,  ubi  per  tria  semestria 
scholas  virorum  doctissimorum  Baehrens,  Bdhtlingk,  Ca- 
peller,  Delbriick,  Eucken,  Gaedechens,  de  Gutschmid, 
Rohde,  A.  Schmidt,  M.  Schmidt  magna  cum  delectatione 
audivi,  tum  mense  Octobr.  a.  h.  s.  LXXVII.  Monachium  trans- 
migravi, ubi  per  duo  semestria  libentissime  interfui  scholis  vi- 
rorum illustrissimorum  Bernays,  Brunn,  Bursian,  Garriere, 
de  Christ,  de  Giesebrecht,  de  Halm,  Kuhn,  Riehl. 
Post  mense  Octobr.  a.  h.  s.  LXXVIII.  Berolinum  profectus  per 
unum  semestre  frequentavi  scholas  virorum  doctissimorum  H. 
Droysen,  Harms,  A.  Kirchhoff,  Mommsen,  Vahlen, 
Wattenbach.  Denique  vere  a.  h.  s.  LXXIX.  Halam  Saxonum 
me  contuli,  ut  ibi  si  fieri  posset,  ad  finem  perducerem  studia 
mea.  Audivi  autem  vel  audio  in  hac  unversitate  non  sine 
fructu  scholas  virorum  doctissimorum  Dittenberger,  Diimm- 
ler,  Erdmann,  Haym,  Hiller,  Keil,  Kramer.  Per 
unum  semestre  fui  sodalis  ordinarius  seminarii  philologi  Je- 
nensis,  Monacensis  per  duo  semestria,  Halensis  per  unum;  prae- 
terea A.  Schmidt  et  Bdhtlingk  permiserunt,  ut  interessem 
exercitationibus  historicis,  Delbriick,  ut  socius  essem  societatis 
grammaticae,  denique  Keil  benigne  me  admisit  ad  societatem 
philologam.  Quibus  viris  cum  omnibus,  tum  maxime  Con- 
rado  Bursian,  Eduardo  Hiller,  Henrico  Keil  gratias  et 
nunc  ago  et  semper  habebo  maximas. 


Sententiae  controversae. 


L 

Recte  judicavit  A.  Bulliuger,  cum  diceret  verba  illa 
Aristot.  poet.  6,  2 „Ta  roiavra  intellegenda  esse 

motus  animi  in  singulis  tragoediis  descriptos. 

II. 

Transpositionibus  a M.  Schmidt  in  Horatii  arte  poetica 
factis  non  modo  non  melior,  sed  etiam  pejor  fit  partium  et 
sententiarum  conexus. 

III. 

Aristot.  poet.  1,  5 scribendum  est:  oqx^jOtSv.^ 

IV. 

Aristot.  poet.  4,  11  ita  constituenda  sunt  verba:  ,,rsvo~ 
filvrj  d"  ovv  aji  dQX'^Q  avT06X£(^iciOTtx7jg  xal  avx^  xal  ^ 
xcoficodia  — ?]  fisv  . . . vo(iL^6(iBva  — xaxd  fitxQov  rjv^rjd^rj.^ 

V. 

Time.  II,  44,  1 sic  emendandum  est:  „Olq  svsvdacfio- 
inOai  X6  ( ^log  b/ioicog  xal  sv  xeXsvxrjOai  ^vv£^BXQi]d'7].“ 

VI. 

Cic.  ad  Att.  4,  16,  9 in.  legendum  est:  „Ut  opinionem 
habeas  meam!''' 


VII. 

Cic.  ad  Att.  7,  22,  1 et  2 sic  scribendum  esse  contendo: 
1.  ...Recte  sit:  censeo  cedendum.  2.  De  Opinis  his  egeo 
consilii. 


